
BEVEZETÉS. 


Ha  Tompa  költeményeit  figyeimesen  olvassuk,  föltáru 
előttünk  a  költő  egész  életének  hű  képe.  Mint  tükörben  lát- 
juk azt  a  benső  világot,  melyben  magas  röptű  szelleme  szár- 
nyalt, teremtő  képzelete  sugárzott,  érzékeny  szive  ver- 
gődött, szenvedett.  Sőt  nagyrészben  megismerkedhetünk 
élete  külső  körülményeivel  és  változásaival  is.  Már  gyermek 
éveiben  reá  szakad  az  elhagyottság  és  a  nyomor.  A  szülei 
szegény  hajlékban  mindjárt  születésekor  mostoha  sors  várja. 
Bölcsőjét  Ínség  ringatja.  Senki  sem  sejti,  hogy  a  csecsemő 
homlokát  a  múzsa  csókja  érintette.  Anyját,  mint  gyönge 
gyermek,  korán  elveszti.  A  kis  árva  fiú  ügyét  felfogni  s  ne- 
velését intézni  nem  képes  az  apa,  a  szegény,  könnyelmű, 
kontár  csizmadia.  Könyörületes  szivek  segítségére  szorul. 
Azok  nyitják  fel  előtte  később  a  mivelődés  kapuját.  Hosszú 
évek  során  keresztül  járja  a  nyomor  és  szenvedések  iskolá- 
ját, melynek  súlya  alatt  el  nem  csügged,  porba  nem  sülyed, 
sőt  visszapattan  öntudatra  ébredt  szelleme  s  erős  szárnya- 
lással repül  a  magas  orom  felé,  melyről  aztán  egész  hazá- 
jára fényt  lövel. 

Azonban  az  így  megfutott  út  fáradalmai  és  keservei  ma- 
radandó,  sőt  egész  életére   kiható  nyomokat  hagytak  lelké- 

ben.  A  múzsa  nem  fordult  felé  derült,  mosolygó  arczczaj. 
Mindjárt,  a  mint  lantja  először  megzendült,  szomorú  hangot 
adtak  húrjai.  Nem  érezte  a  gyermek  a  családi  tűzhely  csen- 
des boldogságát,  nem  az  édes  anyai  szeretet  melengető  szár- 
nyait. Épen  azok  az  évek,  a  serdülés  évei,  mikor  a  szív  leg- 
fogékonyabb a  környezettől  nyert  benyomásokra,  szomorú 
nélkülözés  s  porba  szegző  nyomor  évei  voltak  reá  nézve. 
Másoknak  kellett  szolgálnia,  hogy  a  tanulásnak  szolgálhas- 
son. Lelkét  megittasítá  a  tudomány  szeretete  ;  de  keserűség 
fészkelte  magát  szivébe,  midőn  feltűnt  előtte  mostoha  sorsa, 
clhagyottsága  és  az  emberek  szeretetlensége.  S  ez  érzet  an- 
nál inkább  nehezült  rá,  minél  inkább  ébredt  saját  benső  ér- 
tékének tudatára  s  minél  erősebben  kezdte  szárnyait  bonto- 
gatni röpühii  vágyó  szelleme.  A  sárospataki  iskola  falai  közt 
csakhamar  kitűnt  ritka  tehetségével  tanulótársai  seregében. 
Nemcsak  a  tudományokban  való  készsége  és  előhaladása,  ha- 
nem főleg  Írásbeli  dolgozatai  emelték.  Bár  külsőleg  tűrt,  nél- 
külözött, szenvedett :  a  fiatal  vér  követelte  a  maga  jogát  s  az 
életkedv  és  vidámság  nem  hagyta  őt  el.  Társai  szeretettel, 
sőt  dicsekvéssel  környezték  s  annál  melegebben,  minél  in- 
kább érezték  szelleme  fensőbbségét  s  látták  fel-felcsillámlani 
költői  nagy  tehetségét. 

A  virgoncz  ifjúság  örömei,  törekvései  s  kedvtelései  közt 
nem  vizsgálták,  nem  is  vették  észre  azt  a  sötét  pontot,  mely 
a  költő  szivében  rejtve  fészkelt,  nem  azt  a  ködös  borongó 
légkört,  mely  az  ő  benső  világára  nehezedett.  Titkon  csen- 
gett lelkében  a  keserű  tapasztalás  hangja,  a  sorsa  miatt  fel- 
törő, de  elnyomott  sóhaj  s  arra  ösztőnzé,  hogy  félénken  s 
tartózkodva    közeledjék    a    társadalomhoz,  hogy    ne    találjon 

erős  alapot  az  emberek  iránti  bizodalma  és  szeretete.  Ezt  a 
hangulatot  nem  birta  többé  kitörleni  szivéből  az  élet.  Ez 
minden  csekély,  kellemetlen  érintésre  túlságosan  fogékony- 
nyá  tette  őt  s  kettős  mértékben  éreztetett  vele  minden  szen- 
vedést. 

Nem  tudható  s  biztosan  el  sem  is  dönthető,  vajon  már 
szervezetében  nem  voltak-e  meg  öröklött  vagy  esetleg  szer- 
zett csirái  annak  a  pessimizmusra  hajló  hangulatnak,  mely 
kedélyét  és  költészetét  áthatotta  s  a  mely  csirákat  aztán  éle- 
tének külső  körülményei  fokozatosan  kifejtettek.  Azon  a  pá- 
lyán, melyre  ifjú  férfi  korában,  rövid  gondolkozás  után, 
szinte  véletlenül  lépett,  nem  várta  a  pályával  járó  sok  gond 
és  nyugtalanság.  A  lelkészi  pálya  épen  nicgfelelt  az  ő  szemlé- 
lődő költői  természetének.  Ott  életének  csendes  folyama 
nem  vetett  zaklató  nagy  hullámokat.  De  tőrdöfésként  hatott 
szivére  második  fiacskájának  elvesztése,  kiben  minden  öröme 
és  reménye  összpontosulni  látszott.  Ez  a  vérző  seb  soha  be 
nem  hegedt  nála,  örökké  nyilt  vérző  seb  maradt.  Ezzel  szö- 
vetkezett később  az  emésztő  kór,  mely  éveken  át  lassú,  kínos 
haldoklássá  tette  életét,  s  melynek  kínjai  közt  elgyötört  lelke 
aztán  utolsó  költeményében  « fölfelé,  csak  fölfelé))  vágyako- 
zott. Valóban,  ha  költészetét  és  életét  közelről  szemléljük 
és  mérlegeljük,  kérdésbe  tehető :  vajon  kívánatos  volt-e 
szenvedései  árán  dicsősége  ? 

Tompa  Mihály  Gömörmegyében,  Rima-Szombatban  szü- 
letett 1817  szeptember  28-án.  Atyja  Tompa  Mihály,  anyja 
Bárdos  Zsuzsanna,  rimaszombati  szegény  sorsú  lakosok. 
A  Tompa  család  egy  ága,  szájhagyomány  szerint,  Erdélyből 
került   Borsodmegye   gyönyörű    fekvésű   alvidékére,  Igriczi 

községbe.  Ott  élt  és  küzködötl  igen  csekély  mezei  gazdasá- 
gában nemes  Tompa  György,  költőnk  nagyat^'ja.  Idősb  fia. 
István,  apja  mellett  maradt  az  eke  szarvánál.  A  fiatalabb. 
Mihály,  csizmadia  mesterséget  tanult  s  vándorlása  közben 
Rimaszombatban  telepedett  le.  Nem  igen  segítette  jóléthez 
a  mesterség.  Talán  könnyelműsége  is  akadály  volt  abban. 
Midőn  az  ég  gyermekekkel.  Mihályon  a  költőn  kívül  még 
kettővel  áldotta  meg  a  családot,  a  szorongató  szükség  még 
hangosabban  kopogtatott  ajtójokon.  A  gyönge  egészségű 
édes  anya  néhány  év  múlva  meghalt.  A  szegény  atya  nem 
volt  arra  képes,  hogy  árváit  kellőleg  gondozza  és  fölnevelje. 
Az  alig  öt  éves  Mihályt  Jgricziban  lakó  nagyatyja  vette  védő 
szárnyai  alá.  A  nagyatya  sem  örvendett  különös  jóllétnek, 
de  annyi  módja  mégis  volt,  hogy  a  gyermeket  a  falusi  is- 
kolába járatta  a  mellett,  hogy  kis  gazdaságában  is  foglalkoz- 
tatta. Itt  folytak  a  gyermek  serdülő  évei.  Itt  hatottak  fogé- 
kony szivére  és  képzeletére  a  természet  változatos  képei  és 
jelenetei,  a  puszta,  a  délibáb,  a  nádasok  és  erek,  itt  a  tőzs- 
gyökeres  magyar  nép  lelkülete,  jelleme,  nyelve.  Színt  és  erőt 
ezen  benyomásokból  is  nyert  később  költészete. 

Falusi  tanítója.  Bihari  György,  vette  észre  ritka  tehetségét 
és  tanulási  nagy  kedvét.  Az  ő  közbenjárására  történt,  hogy 
az  ottani  birtokos  Szent-lmrey  úri  család  pártfogó  figyelme 
feléje  fordult  s  egyik  Szent-lmrey  fiúval,  mint  « inaskát » 
Sáros-Patakra  küldte  a  kis  Tompát  tanulása  folytatása  végett 
1832  őszén.  A  kis  Tompa  ekkor  már  betöltötte  15-ik  évét 
s  ébredező  lelkébe  mindjárt  élénken  rajzolódhatott  mostoha 
sorsának  előrevetett  árnyéka.  De  csakhogy  megnyílt  előtte 
a  tudás  és  tanulás    tágas    mezeje.    Csakhogy   szívhassa  —  hit 

mindjárt  keservesen  is  —  szomjas  szelleme  a  tudományok 
édes  tejét  1  Anya  helyett  anyjává  lett  az  ősi  «alma  mater »,  az 
a  főiskola,  mely  századokon  át  oly  sok  fényes  tehetséget 
emelt  és  nevelt  föl  a  porból  s  oly  sok  gyámol  nélküli  elha- 
gyott szellemnek  adott  ég  felé  törő  szárnyakat. 

Tompa  több  évet  töltött  az  iskola  falai  közt  nagyobb  deákok 
vagy  tehetősebb  tanulók  mellett  mint  » kiszolgáló)).  Keserves 
évek  voltak  azok.  Sokat  tűrt,  sokat  szenvedett.  De  magasra 
igyekvő  lelke  nem  roskadt  le  s  el  nem  csüggedt  a  teher  alatt. 
Volt  egy  bátorítója  és  vigasztalója,  mely  évről-évre  mind 
melegebben  szorította  kebelére  :  —  a  múzsa.  Szorgalmasan 
vcrselgetett  a  mellett,  hogy  szorgalmasan  végezte  iskolai 
tanulmányait  is.  Osztályában  mindig  az  elsők  közt  haladt. 
Pályatársai  szeretettel  s  szinte  megkülönböztetve  vették 
körül.  Magához  vonzotta  őket  nem  csak  kiváló  tehetsége, 
hanem  élénk,  vidor  kedélye,  pajzán  elevensége.  Pataki  tanu- 
lását azonban  egy  időre  félbeszakasztotta  1837-ben,  igen  is 
indokolt  elkeseredésből.  Egyik  kegyetlen  tanára  valami  deáki 
csínért  megvesszőztette  az  akkor  már  20  éves  fiatalt.  Égette 
lelkét  a  nem  érdemelt  meggyalázás.  Ott  hagyta  Patakot  s  a 
Dunán  túl,  Sárbogárdon  vállalt  segédtanítói  —  praeceptori  — 
hivatalt  egy  évre.  Csak  1  839  márcziusában  tért  vissza  Patakra 
s  új  erőt  nyerve,  új  tapasztalatokkal  gyarapodva  folytatta 
tanulmányait. 

A  következő  évben  a  theologiai  tanfolyamra  lépett  s  azzal 
együtt,  az  akkori  rendszerhez  képest,  hallgatta  a  jogi  tan- 
folyamot is,  mely  szerint  tehát  az  ifjak  mind  a  papi,  mind  a 
polgári  hivatalra  képesítést  nyertek.  Tágasabb  kör  nyilt 
meg  előtte.  Egyrészt  némi  segélyhez  juttattak  a  togátus  deá- 

kok  részérc  fentartott  ünnepi  legácziók  s  tehetős  úri  gyet- 
mekek  melletti  nevciősködés,  másreszt,  a  mi  fő,  írói  mun- 
kásságának kifejtésére  bővebb  és  ösztönzőbb  alkalom  nyílt, 
úgy,  hogy  költői  hírnevét  mindjárt  innen  országszerte  is- 
meretessé tette  s  megállapította.  Itt  kereste  föl  az  egyszerű 
deákot  s  ajándékozta  meg  barátságával  Kazinczy  Gábor,  a 
lángszellemü  szónok,  a  fényes  szerepű  vezér  Zemplén  poli- 
tikai életében,  itt  a  sokkal  idősebb  Szemere  Miklós,  a  Patak 
közelében  lakó,  humoros,  vidám  kedélyű  poéta.  Tompa  a 
collegiumban  évek  óta  fenálló  Szépmfiegylet  czímű  önképző 
körben,  mint  egy  versenytéren,  adogatta  közre  első  verseit. 
Ezek  közül  vaíó  a  J^andalló  dal  (1839),  a  Posta-dal,  a  Fi'z- 
dal.  mely  két  utóbbi  a  Társalkodóban,  a  Jelenkor  melléklapjá- 
ban jelent  meg  1840-ben.  Íme  tehát  huszonhárom  éves  volt 
a  költő,  midőn  első  egypár  művével  nyilvánosan  föllépett. 
E  kései  fejlődést  és  fellépést,  ha  késeinek  vesszük,  meg- 
magyarázzák az  ő  élete  körülményei.  Nem  gyermek  volt 
már,  mikor  kis  tanuló  gyerekek  sorába  lépett  Nehéz  akadá- 
lyokkal küzdve  törekedett  a  Parnassus  felé.  Melegházi  nö- 
vény hamarabb  felvirulhat,  mint  az,  melyet  szabad  ég  alatt 
csapdos  az  eső  és  vihar. 

De  már  a  következő  évben,  1841 -ben,  az  akkor  nagy  te- 
kintélynek örvendő  folyóirat,  az  Jíthenaeum  szintén  közöl 
tőle  költeményeket  s  állandóan  és  szívesen  megnyitja  előtte 
hasábjait.  Ez  irodalmi  areopag  elismert  költővé  avatja  őt. 
Vörösmarty  és  Bajza  buzdításban  és  méltánylásban  részesí- 
tik s  mintegy  jelzik  azt  a  magaslatot,  melyre  később  az  ifjú 
költő  fel  fog  emelkedni. 

1844-ben    nevelőségct    vállalt  az  alsó    kézsmárki    birtokos 

Péchy  Tamás  fiai  mellett.  Befolyással  volt  eire  romlani  kezdő 
egészsége  is,  melyre  üdülést  azon  év  nyarán  Bártfán  kere- 
sett, honnan  szeptemberben  növendékeivel  együtt  Eperjesre 
költözik.  Jtt  találkozik  s  barátkozik  meg  Kerényi  Frigyes- 
sel, a  lelkes  ifjúval,  ki  Vidor  Emil  név  alatt  meleghangú  csi- 
nos verseivel  vonta  magára  a  figyelmet  s  forradalmunk  leve- 
retésc  után  Amerikában  keresett  új  hazát  és  talált  temetőt. 
Itt  látogatta  meg  őket  Petőfi  Sándor,  kihez  Tompa  már 
előbb  Bártfáról  humoros  költői  levelet  intézett.  Ez  az  első 
személyes  érintkezés  kezdete  a  két  költő  barátságának,  me- 
lyet néhány  év  múlva  szétszakított  egy  sajnos  félreértés. 
A  három  költő  eperjesi  tartózkodásának  maradandó  emléke 
az  "Erdei  lak  czímű  verseny-költemény,  melyben  mind  Tompa, 
mind  Petőfi  külön  sajátságos  fénynyel  ragyogtatja  tehet- 
ségét. 

Tompa  ez  időben,  mielőtt  apróbb  lyrai  költeményeit 
gyűjteménybe  foglalta,  előszeretettel  fordult  a  regék  és 
mondák  felé.  Talán  a  természet  bálványozása,  talán  azok  a 
benyomások  ragadták  ez  irányba  képzelődését,  melyeket  reá 
serdülő  vagy  későbbi  korában  a  nép  közt  hallott  regék,  me- 
sék, mondák  gyakoroltak.  Kedvező  talajt  vélt  azokban  költői 
ereje  előtt,  a  rendkívüliségek  rajzolására,  a  természeti  ké- 
pek, tünemények  és  jelenetek  pompás  színezésére,  melyet 
később  annyi  virtuozitással  ecsetelt  a  Virágregék  keretében 
is.  De  úgy  fogta  fel,  hogy  népregét  és  népmondát  valóban 
csak  a  nép  ajkáról  lehet  vennie  a  költőnek.  Ilyen  irányban 
indította  meg  a  gyújtést  Patakról,  deák  korában.  1 845 
nyarán  abba  hagyta  a  nevelőséget,  eltávozott  Eperjesről. 
Be  volt  végezve   collegiumi   tanulása.    Életpálya  után  kellett 


t  2  Bevezetés. 

néznie.  Barátai  unszolására  Pestre  költözött,  talán  azzal  s 
bizonytalan  reménynycl  is,  hogy  folytatni  fogja  ott  jogi 
tanulmányait  s  a  jogi  pályára  lép.  Magával  vitte  a  J^éprcgék 
és  T^épmondák  felszaporodott  gyűjteményét  s  előfizetés  útján 
kiadta  i  846-ban.  A  közönség  rendkívül  kedvezőn  fogadta  a 
különös  tárgyú  s  népies  üde  hangon  szólamló  elbeszéléseket 
s  a  gyűjtemény  csakhamar  második  kiadást  ért.  A  pesti  élet 
azonban  nem  tett  jó  benyomást  az  ifjú  költőre  s  nem  nyi- 
tott előtte  bíztató  kilátásokat.  Súlyosan  meg  is  betegedett 
s  csaknem  egy  egész  hónapot  töltött  a  Rókus-kórházban. 
Ott  is  írt  egy  pár  szép  költeményt,  a  Télen-nyáron  pusztán 
az  én  lakásom  czímű  népdalt  s  egy  gyönyörű  költői  levelet 
Szemere  Miklóshoz. 

A  gondviselés  csakhamar  kijelölte  részére  az  életpályát, 
melyet  maga  nem  tudott  megtalálni.  Ekkor  üresedett  meg 
Gömörmegye  egyik  kis  falujában.  Bejében  a  református  papi 
hivatal.  Az  egyház  hívei  a  már  akkor  országos  hírben  álló 
Tompát  választották  és  hívták  meg.  O  a  meghívást  elfogadta 
s  még  azon  év  őszén  elfoglalta  hivatalát.  Ezzel  tehát  állandó 
biztos  révbe  jutott  életének  ingadozó  sajkája.  Természeté- 
nek megfelelő  s  épen  neki  való  volt  a  magasztos  czélú  csen- 
des munkakör,  melyben,  ha  nem  várta  is  nagy  anyagi  jóllét 
és  kényelem,  de  háborítás  nélkül  élhetett  magasztos  fel- 
adatának :  a  nép  lelki  gondozásának  és  saját  költői  munkás- 
ságának. Megnyugvással,  szinte  dicsekedve  énekli  mindjárt 
alig  pár  hóval  hivatalba  lépte  után,  hogy  aLant  és  biblia,  e 
két  hű  barát  karján  ringatja  boldogan  magát».  S  azon  rin- 
gatta élete  végéig.  A  következő  évben  (1847)  kiadta  versei- 
nek első  kötetét,  melyek  szorgalmas  költői  munkássága  foly- 

tán  szinte  rohamosan  felszaporodtak.  Ez  évben  pályázik  a 
Kisfaludy-Társaságnál  Szuhay  Mátyás  czímű  költői  elbeszélé- 
sével, mely  Arany  jutalmazott  Toldija  mellett  dicséretet 
nyer,  az  írót  pedig  tagjai  sorába  emeli  a  társaság.  Ez  évben 
látogatja  meg  Petőfi  s  meleg  barátság  szövődik  köztök,  s 
alakot  nyer  az  « Arany,  Petőfi,  Tompa  triumvirátus*  esz- 
méje, a  mint  Petőfi  nevezi  őket  s  a  mely  hatására  és  érté- 
kére nézve  ma  is  egy  keretben  díszíti  irodalmunkat. 

Bejében  1849  ápril  közepéig  viselte  a  papi  hivatalt.  Ezen 
idő  alatt  ismét  betegeskedik.  Egészsége  helyreállítása  végett 
Graefenbergbe  megy,  de  már  oda  a  szerelem  is  kiséri,  me- 
lyet a  szomszéd  Runya  községben  lakó  egyik  úri  család 
gyöngéd,  kedves  leánya,  Soldos  Emília  lobbantott  lángra  a 
költő  szivében.  Felüdülve,  testben,  lélekben  és  kedélyben 
megerősödve  tért  vissza  a  hazába,  hol  már  akkor  a  kitört 
szabadságharcz  izgalmai  fogadták.  Kedélye  nem  volt  ezen 
izgalmakra  alkotva.  Múzsája  nem  tudott  viharmadár  lenni, 
mint  a  Petőfié.  Mégis  kiszólította  magányából  a  honszere- 
tet. A  gömöri  nemzetőrökkel  mint  tábori  pap  vonult  a 
harcz  mezejére ;  de  a  schwechati  csata  után,  néhány  hét  múlva 
a  szétszórt  nemzetőrökkel  visszatért  és  újra  elfoglalta  papi 
hivatalát,  i  849  márcziusában  a  jobb  módú  keleméri  egyház 
választotta  lelkészének.  Ekkor  már  az  úri  szülék  részéről 
sem  volt  akadálya  annak,  hogy  a  szerelmében  boldog  költő 
keblére  ölelhesse  szíve  választottját,  kedves  Emiliáját.  Május 
első  napján,  mintegy  tavaszi  ünnep  gyanánt,  köszöntött  be 
hozzá  a  rég  óhajtott  családi  boldogság.  Ki  sejthette  akkor, 
hogy  később  mily  sok  szenvedés  forrása  lesz  ez  a  bol- 
dogság! 

Bejei  ni?r;íínyában  éri  <5t  a  törvényes  jogáért  küzdő  haza 
sorsának  gyászra  fordulta.  Szivét  mély  fájdalommal  tölti  a 
letiport  s  bilincsbe  vert  nemzet  szenvedése.  Tolmácsává  lesz 
lantja  a  közfájdalomnak.  Teljes  erőre  fejlett  költészete  egy- 
más után  nyitja  szebbnél-szebb  virágait.  Megható  dalokban 
borong  a  romok  felett;  bár  eleinte  őt  is,  mint  mindnyájun- 
kat, leverte  s  némává  tette  a  csüggedés  érzete  s  a  féktelen 
önkény  borzalmainak  szemlélése.  dNern  írok,  úgymond, 
ha  írnék,  káromkodnom  kellene. »  Háborgó  lelke  a  családi 
csendes  tűzhelynél  és  a  természet  kebelén  talált  enyhületet 
és  biztatást.  1850  márczius  lo-én  született  első  fia,  Kálmán. 
De  a  boldog  szülők  alig  kezdték  hozzá  füzögetni  a  jövő 
szép  reményeit,  a  gyönge  csecsemő  pár  hónapos  korában 
elhalt,  emlékét  hagyva  fen  azon  elmélkedő,  szép  költeményben, 
melyet  születésekor  atyja  írt  hozzá.  Ez  a  veszteség  nem  súj- 
totta le  Tompa  szivét  teljesen.  A  hamar  lehervadt  bimbócska 
iránt  még  nem  verhetett  erős  gyökeret  a  szeretet  s  a  veszte- 
ségért még  kárpótlással  biztatta  őket  a  jövő.  Lyrája  talán 
ezen  időszakban  volt  legerősebb  és  legtermékenyebb.  Lapok 
és  füzetek,  a  mint  a  sajtó  korlátai  engedték,  sűrűn  hozzák 
remek  dalait,  melyekben  hol  nyíltan,  hol  elburkolva  sírt  fel 
a  honfiúi  fájdalom  és  remény,  visszhangra  találva  az  egész 
nemzetnél,  midőn  na  sors-alázta  honban  magát  az  elnyo- 
mott magyarnak  kisírni  sem  volt  szabad*. 

Háza  körül  a  természet  szemlélésében  elmerengve  s  hiven 
ápolt  s  kedvelt  virágaiban  gyönyörködve,  töltötte  •  kivált 
délutáni  óráit.  A  természetnek  s  különösen  a  virágoknak  ez 
az  ábrándos  szeretete  adta-e  neki  az  első  eszmét  a  Vtrág- 
regék  megírására,   vagy  mint  S.  Szabó  József  említi  a  költő 

papról  írott  nagyon  érdekes  és  érdemes  életrajzában,  « Ovi- 
dius gyönyörű  metamorphosisai  :  Phaeton,  Arachne,  Niobe, 
Cyparissus,  Narcissus  stb.  behízelgő  regéi  ?»  Azokat  a  ké- 
pes díszműveket,  melyeket  a  német  és  franczia  irodalom  e 
nemben  előállított,  Tompa  nem  igen  látta.  Itt  is  magából 
merített  tehát  s  a  keleméri  magány  szülte  nagy  részét  ezek- 
nek a  csudálatos  műveknek,  melyekről  Szász  Károly  azt 
állítja,  hogy  «ezek  a  jelvi  költészet  legszebb  termékei,  nem- 
csak irodalmunkban  páratlanul  állók,  hanem  a  külföld  bár- 
mely irodalmának  hasonnemű  termékeivel  versenyezni  képe- 
tek.* A  Virdgregék  mellett  másnemű  regék  és  beszél  ;k  is 
készültek,  talán  a  népregék  és  mondák  nyomán  s  azok  sike- 
rének hatása  alatt,  s  lassanként  ezek  is  egy  kötetre  sza- 
porodtak 

A  Kelemérben  töltött  pár  év  volt  Tompa  életének  leg- 
kevésbbé  zaklatott,  rövid,  boldog  korszaka.  1851  szeptem- 
berében már  Gömörmegye  elsőrendű  egyházában,  Hanván 
foglalta  el  papi  hivatalát,  hogy  ott  forgolódjék  az  Ur  és  a 
múzsák  oltára  körül  haláláig.  Kecsegtető  kilátások,  bíztató 
remények,  jobb  lét,  biztos,  kényelmes  fészek  két  egymást 
szerető  szívnek.  S  a  sors  könyvében  mégis  több  szenvedés, 
mint  öröm  volt  ott  felírva  az  ő  számára.  Ott  is  kitárja  köl- 
tészete egész  kincses  házát.  Honfiúi  keservének  folyama 
még  magasabb  hullámokat  vet.  Sűrű  egymásutánban  zengi 
azon  magasröptű  s  örökbecsű  költeményeket,  melyeknek  a 
zsarnok  hatalom  nyomása  miatt  fölvett  jelvi  és  képletes 
alakja  alatt  is  jól  megértette  a  nemzet  a  hazafiúi  fájdalmat, 
az  elveszett  szabadság  utáni  vágyat,  a  szabadulás  iránt  táplált 
reményt  Egy  költő  művei  sem  hatottak  ez  időben  a  nemzet 

lelkére  annyira,  mint  Tompa  míís'ei.  Egyik  sem  volt  az  el- 
nyomatás éveiben  nemzetének  oly  jótevője,  mint  Tompa. 
Ezek  a  müvek  maradandó  becscsel  és  fénynyel  emelkednek 
ki  dús  költői  alkotásainak  sorából. 

1853-ban  született,  mintegy  kárpótlásul,  második  gyer- 
mekek, Géza.  Tompát  szinte  kiragadta  magából  a  megújult 
családi  öröm  és  reménység,  bár  mindjárt  remegővé  tette 
annak  szemlélete,  hogy  a  gyönge  édes  anya  csaknem  halálos 
betegség  árán  adott  életet  az  újszülöttnek.  A  serdülő  fiucs- 
kába  helyezett  öröm  és  boldogság  azonban  alig  tartott  néhány 
évig.  Már  1857  október  23-án  a  kis  Géza  koporsója  felett 
roskadozott  a  szíven  sebzett  költő  és  gyönge,  beteges 
hitvese.  Ezentúl  nem  volt  többé  gyógyulása  a  veszteség 
fölött  örökké  lázas  kínban  égő  szívnek.  Nem  birtak  neki 
vigaszt  nyújtani  sem  barátai,  sem  a  józan  okosság,  sem  a  ter- 
mészet, sem  a  biblia.  Önmagát  tépő  és  gyötrő  fájdalom  örvé- 
nyébe merült.  Csak  lassankint  bontakozik  ki  annyira,  hogy 
költeményekben  engedjen  szabad  folyást  fájdalmának.  S  mintha 
lelke  utoljára  még  erősbödve  emelkedett  volna  föl  a  kínok 
tengeréből,  ez  után  zengi  azon  hatalmas  ódákat,  minők 
^  vihar,  tlj  Simeon,  Gróf  Mikó  Imréhez.  Egy  könyv  olvasása 
közben,  T^ovemberhen,  J^azinczy  "Ferencz  emlékezete,  Torr  a 
világ,  Lorántfi  Zsuzsána  emlékezete  stb.  Csakhogy  a  vesz- 
teség fájdalma,  úgy  látszik,  csupán  a  felszínről  tűnt  el,  de  a 
szív  mélyén  lassan  emésztett  s  elősegítette  azt  a  végzetes 
betegséget,  mely  Tompát  a  hatvanas  évek  elején  megragadta 
s  iszonyatos  gyötrelmek  után  sírba  döntötte.  Szinte  hét 
éven  át  gyötörte  a  legrettenetesebb  szívbaj,  mely  különböző 
alakban   jelentkezve,  kimondhatlan  kínokkal  tiprott  rajta  ke- 


Bex^ezeté^.  l  -^ 

resztüL  Ah  !  láttuk  mi  emberfölötti  kínlódását  és  vergődé- 
sét 1  tanúi  voltunk  őrületig  fokozódott  kétségbeesésének, 
melyben  csak  angyali  jóságú,  gyöngéd  hitvesének  éber  gondja 
és  szeretete  birta  őt  visszatartani  a  mélység  szélén.  Még 
néha  fel-felcsjllámlott  köztűnk  régi  kedélye,  de  látszott,  hogy 
az  már  csak  a  lenyugodni  készülő  nap  halvány  sugara.  Bará- 
taihoz, különösen  az  ő  legkedvesebbjéhez.  Aranyhoz  írt  le- 
velei telve  vannak  keserűséggel,  fájdalmas  kitörésekkel,  az 
élet  nyomorúságával.  Néhány  költeménye  hangzik  még  fel 
mély  érzéssel,  elégiái  hangulatban,  melyeknek  tárgya  az 
enyészet,  az  elmúlás.  Hasztalan  keres  gyógyulást,  vagy  csak 
enyhülést  is  közeli  és  távoli  fürdőkben.  A  kikerülhetlen  vég 
gyors  léptekkel  közeleg. 

Az  1867.  és  i868-ik  év  már  csak  a  haldoklás  éve  volt. 
Rendezgetni  kezdé  apró  ügyeit,  irodalmi  munkáit,  különö- 
sen a  hölgyek  számára  készült  imakönyvet,  az  Olaj'dg&t  és 
Halotti  beszédeit.  Ez  a  két  mű,  valamint  már  előbb  megje- 
lent "Egyházi  beszédei,  az  egyházi  irodalom  terén  is  a  legel- 
sők közé  emelik  Tompát.  Vallásos  ihlet,  mély  bölcseség,  for- 
mai tökéletesség,  a  költészet  sugaraitól  átszőve  tündöklik 
azokban.  Különös  örömére  szolgált,  hogy  az  Olajág,  melyet 
megható  búcsú-versével  nejének  ajánlott,  valamint  a  Virág- 
regék  díszkiadása  még  életében  kezébe  juthatott.  Az  Olajág 
ma  is  meglevő  díszkötésű  példányába,  melyet  nejének  aján- 
lott, halála  előtt  harmadfél  hónappal  sajátkezüleg  ezen  soro- 
kat írta  :  «  Forrón  szeretett,  kedves  Emiliámnak,  ki  szerelmé- 
nek napfénye  és  lángjával  szép  virágregévé  változtatta  élete- 
met, emlékül,  áldásommal,  Hanva.  május  10.  1868,  hű  Mihá- 
lyod. »  Nagy   vigasztalása  volt  a  haldoklónak,   hogy  az  Aka- 

démia,  mely  még  1858-ban  emelte  őt  tagjai  sorába,  most 
lítolsó  vericínck  mint  beköszöntőnek  bemutatásával  egyidejű- 
leg a  200  ai-anyos  nagy  jutalommal  méltatta  és  tüntette  ki 
költői  működését.  Ez  a  jutalom  már  nem  is  önmagáért, 
hanem  magára  maradandó  szegény  áldott  hitveseért  volt 
kedves  ő  előtte,  kinek  sorsa  miatt  utolsó  perczeig  aggódott. 

Végnapjaiban  a  halál  kínjai  közt  vergődve,  búcsúzgatott 
ismerőseitől,  szeretteitől,  barátaitól.  Leveleit,  saját  aláirású 
arczképeit  s  apró  emléktárgyait  küldözgette  nekik.  Szerető 
hitvesének  karjai  közt  1868  július  30-án  délutáni  4  órakor 
zárta  le  fáradt  szemeit  a  jóltevő  halál.  Augusztus  a-án  te- 
mették cl  saját  kivánata  szerint  a  legegyszerűbb  halotti  szer- 
tartás mellett.  Sírboltja  a  magaslaton  álló  hanvai  templom 
fiaiának  közelében  van,  híven  gondozva  s  évről-évre  virágok- 
kal borítva  Tompáék  egyetlen  utódja  s  rokona,  örömeik  és 
szenvedéseik  hű  osztályosa,  özvegy  Csiky  Jánosné-Lévay 
Irén  keze  által.  Hamvai  fölött  emelkedik  a  magas  gránit- 
piramis, mclylyel  gömörmegyei  tisztelői  áldoztak  emlékének 
s  melyen  Arany  szép  distichonai  siratják  cl  a  Virágregék  köl- 
tőjét. Sáros-Patak  nyilvános  kertjében  néhány  év  előtt  ércz- 
mellszobrát  állította  fel  a  tanuló  ifjúság.  Legközelebb  pedig 
szülővárosában,  Rima-Szombatban  leplezi  le  közadakozásból 
emelt  nagyobbszerű  szobrát  Gömörmcgye  közönsége. 

E  nagyobbára  ismert  adatokból  csak  halvány,  töredékes 
vonásokkal  rajzolódik  elénk  a  költő  alakja.  Szellemi  arczképe, 
mint  soraink  elején  említők,  műveiből  sugárzik  felénk  telje- 
sen. Ezek  a  művek  maradandó  kincsei  irodalmunknak.  Ha- 
tásuk nem  csupán  azon  időszakra  szorítkozik,  melyben  szü- 
lettek. Hiszszük,  hogy   mint  a  visszhangot  a  bérezek,   egyik 

nemzedék  a  másiknak  fogja  azt  átadni.  A  nemzet  lelke  szó- 
lalt meg  e  magasztos  eszméket  és  érzelmeket  hirdető  költe- 
ményekben. Népűnk  művészivé  simult  egyszerű  erőteljes 
nyelve  zendűl  azokban  különös  bájjal.  Azokban  emelt  ő  tar- 
tós emléket  magának  s  a  költő  hatása  és  dicsősége  mellett 
feledve  lesznek  egykor  szenvedései. 
Miskolcz.  1901  deczember  30. 

Lévay  József. 

Hol  vagy?  hová  lől,  dicső  asszonyi? 

Nemtő,  ki  köztünk  lakozék! 

Mit  vétettünk :  hogy  elszakaszszon 

Haragjában  tőlünk  az  ég? 

Harmincznégy  év!  — s  lelked  megkérik 

Hogy  mondjuk  el  sirod  porán  : 

Te  élhetél  késő  vénségig, 

S  elmúlásod  mindig  korán  .  .  ! 

Menten  minden  világi   máztúl 

—  Távol  hiú  vágy  s  ösztönök,  — 

Vevéd  élted  kalauzául : 

Mi  a  lélekben  szent,  örök. 

Érzelmed  volt  szűz-tiszta  harmat, 

Fény,  fény  melyet  befogadott ; 

S  mit  csak  egy  felsőbb  lény  akarhat : 

Az  volt  a  te  akaratod  1 

Mást  gyógyítván,  tenszíved  enyhült, 
Jutalmát  a  tettben  leié  : 
Követted  azt,  mint  a  delejtűt, 
Ha  fordult  a  nyomor  felé. 

Áldozni  1  e  mondást  nem  érted. 
Pedig  áldoztál  eleget ; 
Nézvén  kezed  jótéteményét : 
Hogy  az  máskép  nem  is  lehet ! 

Lelked  most  a  felhők  közt  tűnt  eí, 
Ábrándiból  szárnyat  kötött : 
Majd  álltál  a  bölcs  gyönyörével, 
Egy  virág,  egy  bogár  fölött! 
Tudtál  égen  és  földön  járni  ...  1 
Valál  magasztos,  gyermeteg, 
A  fennséges  és  a  parányi 
Emelt,  s  birá  figyelmedet! 

Híve,  kit  anyának  neveznek  : 
Sebénél  és  fájdalmi nál. 
Nemcsak  borongtál,  mint  a  felleg, 
De  enyhe  csöppet  hullaíál ! 
Od'adtad  a  gyöngyöt,  gyémántot. 
Az  ezüstöt,  az  aranyat  .  .  . 
A  ki  látott :  tisztelt,  imádott, 
S  te  ékesb  lől  és  gazdagabb  I 

Hamar  meghaltál  .  .  .  !  élsz  örökre! 
Nem  öleltek  bár  mint  szülét: 
A  sors,  szép  lelkedre  kötötte 
A  beteges  világ  ügyét! 
S  anya  valál  .  .  .  !  királynő  nyilván  1 
llgy  ösmert  az  erény  hona  ; 
Homlokodon,  te  nem  gyanítván. 
Ott  csillogott  a  korona. 

Értetted  a  lángészt  müvében, 
Érezted  a  költő  dalát! 
Lantomnak  is  bús  zöngelmében 
Kedved  tölt,  s  azt  meghallgatád  1 
Boldog  valék,  hogy  megragadtak 
Oh  dicső!  annak  hangjai  .  .  . 
Én,  birtam  volna  egy-magadnak 
Éltem  végéig  dallani  I 

Bocsáss,  bocsáss  meg  most  is  nékem, 
Kinek  ez  bús,  de  szent  öröm! 
Dalaim',  hogy  éltök  hosszabb  légyen. 
Neved-  s  emlékedhez  kötöm! 
S  meghajlok,  oh  fényes  jelenség! 
Halmodon,  mit  köny  árja  mos  ,  .  . 
Fohászkodván,    hogy  sok  szülessék. 
Ki  hozzád  lesz  hasonlatos! 

MELEG  FORRÁS. 

Tetőre,  rónaságra 
Borult  hó-szemfedél : 
Mi  jól  esnék  szememnek 
Egy  zsenge  zöld  levél ! 
Hol  virágot  a  holt  fejérc 
A  hűség  keze  szed : 
Még  gyász-füzér  sem  ékesíti 
A  holt  természetet. 

Míg  bús  egyformaságon 
Fárad  szivem,  szemem : 


i6  f^öUeitenvek- 


Hiába  száll  az  égre 

Vágyó  tekintetem; 

Két  hervadatlan  égi  rózsa, 

Mely  fény-szirommal  meghasad  : 

Nem  int  kelet  s  nyugat  felől  rám 

Korány  és  alkonyat. 

Meleg  forrás!  te  hozzád. 

Te  hozzád  térek  énl 

Hol  zöld  pázsit  mosolyg  rám 

Nagy  télnek  idején  ; 

A  bősz  vihar,  hófuvataggal 

El  nem  temet,  —  habár  befed, 

Meleg  habbá  olvasztja  azt  is 

Langyos  lehelleted ! 

Nem  bánom  én,  ha  zúg  is 
A  téli  fergeteg; 
Lakásod  kis  vidéke 
Nyugalmas  és  meleg! 
Egy  tündérkéz  zöld  pázsitodra 
Virágot  hint,  lepéket  hív; 
Légy  üdvöz,  üdvöz,  életemnek 
Meleg  forrása  :  szív  ! 


HALOTT  FELETT. 

Ti  boldogító  szép  szemek, 
Sugárotok  hogy'  elfogyott! 
A  zengő  ajk  hogy'  megfagyott! 

Szív  és  kebel  minő  hideg ! 

Nem  értél  sok  bút  s  örömöt ; 

Korán  jött  élted  alkonya, 

Hogy  légy  a  sír  menyasszonya  .  .  - 
Fehér  rózsák  fürtid  közötti 

Lehervadt  ékes  rózsaszál, 
Mosolygásod  nem  ösmerém, 
Míg  a  tavasznak  idején 

Az  életfán  virágozál! 

Járván  az  élet  útait. 

Nem  vendég,  szomszéd  vagy  rokon, 
Por  és  verejték  arczomon, 

Fáradt  zarándok  állok  itt! 

Megtámasztom  vándorbotom, 
És  csszetéve  két  kezem, 
Bánkódom  és  emlékezem  .... 

S  úgy  jól  esik  a  fájdalom! 

Vándor  vagyok ;  az  idegen. 
Korán,  korán  lehervadott 
Fehér  liljom,  fehér  halott! 

Megcsókol,  és  tovább  megyén. 


VALLOMÁS. 

Holdvilág  a  lány  szerelme  l 
Hallgatom,  ha  mondja  más  ; 
S  bennünk  nincsenek  hiányok? 
lm,  azért  is  szép  leányok, 
Töiem  egy  kis  vallomás : 


Lángolón  tudok  szeretni. 
Isten  látja  lelkemet ! 
S  arról  aztán,  hogy  szerelme 
Csak  futó  láng  gerjedelme, 
A  bohó  szív  mit  tehet? 

Minden  csinos  hölgy-fejecske 
Lángra  lobbant  hirtelen  ; 
S  hogy  máskép  leend,  ki  tudja? 
Szívem  mindig  azt  hazudja  : 
Hogy  szerelme  végtelen ! 

És  az  ajk,  a  szív  bolondja, 
Mézes-mázos  ige  rajt ; 
Szól  nem  érzett  fájdalomról, 
Üdv-,  hűségről,  sirhalomról, 
Esküszik,  könyörg,  sóhajt. 

S  mit  tagadjam,  drága  szépek  I 
Mindezeknek  hinni  baj ! 
Erről  annyi  szőke,  barna 
Tudna  szólni,  ha  akarna. 
Szól  is  annyi  köny,   sóhaj. 

Eletem  bohóskodásit. 
Ah,  ha  jól  felgondolom  : 
Sirva  térvén  tűzhelyemre, 
Hamvat  hintsek-é  fejemre. 
Vagy  kaczagjak  ?  nem  tudom  I 

Emlékül  nyert  fürteimből, 
Nem  régen  azt  álmodám, 

Vala  fonva  szörnyű  ostor, 
S  egy  kísértetes  kolostor 
Czellájában  várt  reám. 

Ah,  csak  álom !  ámde  szörnyű, 
S  ostorával  jóra  int  .  .  . 
Kár,  hogy  akkor  tűnt  szemembe 
A  legszebb  arcz  életembe' : 
S  régi  lettem  én  meginti 

Es  kaczagva  élek :  úgy  is 
Majdha  őszi  szél  sikolt. 
Lesz  a  rétek  színe  sárga, 
S  a  virág  jut  hervadásra : 
Sírhat,  a  ki  lepke  volt. 

Lánykai  esd  az  ifjú,  s  annyi 
Szóvirágot  összefűz 
Hízelgése  fonalával ; 
Meg  ne  csaljon  szép  szavával ! 
Mert  szerelme  szalma-tűz. 

S  hidd  ez  egyszer,  a  mit  ajkam. 
Bárha  csalfa,  súgni  fog : 
Mézbeszédek  jégre  visznek ; 
^  kik  tatnak,  ^ég  se  hisznek, 
Meg  van  irva  :  boldogok  ! 


^o  T^öttemények 


MEGNYUGVÁS. 

Hogy  síri  álma  közeleg 
A  természetnek,  gyász  tele 
Sárgult  levélben  írja  meg, 
S  előre  jő  az  ősz  vele. 

Hogy  ily  álom  jön-é  reám? 
Sápadt  arczom,  nem  kérdelek ! 
Az  ősz  fuvalmi  engem  is 
Végső  búcsúra  intenek. 

S  c  kettős  hervadás  felett 
Az  ifjú  tán  panaszra  kel  ? 
Boldog,  ki  várja  a  telet 
Egy  szebb  tavasz  reményivel ! 

Ne  sírj  leányka,  oh  ne  sírj  1 
Megváltanod  ha  nem  lehet ; 
Zöld  hant  alatt  nyugodni  jó, 
Síromra  tartsd  könyűidetl 


ÉJI  KÉP. 

Bércztetőn  az  esti  fény  elégett; 
Tetszhalálnak  árnya  mindenütt. 
Mely  borúit  a  bérezek  homlokára, 
Lombos  erdő  barna  sátorára 
A  holt!  teljes  arczulatja  süt. 

És  az  ember  oly  magánosan  van  I 
Oldalán  csak  lengő  árnN'a  él ; 
A  nag\'  éjnek  sátros  ünnepében. 
Áhítattal  szive  érzetében 
Hangosan  beszélni  ajka  fel. 

A  tücsökhang  összefbly  körül,  és 
Reszket,  mint  eg}-  éji  délibáb; 
Mcg-meggAÚl  a  terhei  földi  pára. 
S  a  lidércz,  lág\'  széJ  fuvallatára 
Csaba  fénynyel  leng  idébb-odább. 

Messziről,  csak  léJek-hallhatólag. 
Mélv,  csodás  hang  ébvcd,  újra  ve^z  ... 
Föld  alatt,  vagN-  égben  sz61-c  hangja  7 
Mert  az  nem  más,  mint  az  éj  harangja. 
A  halál-csend  néma  nvelve  czl 


Ottan-ottan,  rejtett  fahTík  árnN-án 
A  kakas  szól,  nyújtja  hosszason 
És  utána  százan  hangra  kelnek. 
Pcrczig  össze-vissza  felemelnek. 
S  újra  mindütt  néma  csend  \-agNon. 

Majd  a  holdat  elhag\iák  sug.íri. 
S  vér  s/incbcn  mind  alábbra  száll : 
Másod-alkony  Icszcn  a  vilügon. 
Az  is  elhuny  csendben,  halovánvon. 
És  az  éjnek  éje  most  beí\ll. 


S  szép,  sötétlő  bársony-köntösén  a 
Csillogó  gyöngy,  röpke  fénybogár ; 
Fenn,  a  csillag  eltűnő  futása : 
Lenn,  egy  életmécs  el-lobbanása  .  . 
Csillagom  vajh  melyik,  merre  jár? 

Alkotó  természet,  tudhatatlan 
Utaidban  nagynak  írva  vagy! 
S  a  kis  ember,  rövid  életében, 
Búvárkodván  titkod  tengerében, 
Bár  ne  értse:  érzi  lelke  -     s  nagy! 

A  PATAKHOZ. 

Líj  érzelemmel  állok 
Feletted,  oh  patak ! 
Kit  sokszor  elmerengve 
Meglátogattalak ; 
S  mint  a  beléd  sikamlott 
Kövecs  fenékre  száll. 
Almákba  mélyedék  el 
Habod  futásinál. 

Oh,  a  szerelmes  ifjú 
Mi  hőn -epedve  kért: 
Jó  csermely,  édesemhez 
Vidd  e  virágfüzért! 
Kinek  forró  szerelmem 
—    Ha  volna  bű-szava  — 
Elomló  éj-hajára 
Gyöngygyé  varázslana. 

S  míg  Isten,  szép  egére, 
Megfoghatatlanul, 
Ezer  világokat  szórt 
Szerelmi  zálogul : 
Keblét  talán  lehetne, 
Mely  szintúgy  menny  nekem. 
Mulandó  földi  fénynyel 
Fölékesítenem ! 

Abrándozám,  —  egyszerre 
Sirtam,  nevettem  én ; 
A  dagadó  kebelben 
Nem  fért  az  érzemény ; 
S  oly  képet  álmaimnak 
Egy  percze  sem  hozott, 
A  melylyel  a  meleg  szív 
Meg  nem  barátkozott. 

Évek  futának,  s  ismét 

Látsz,  oh  kies  patak! 

De  a  regényes  álmák 

Mind  elmaradtanak  1 

Az  ábrándos  fiúból 

Baj -edzett  férfi  lett, 

Ki  csak  mosolyogni  tud  most 

A  múlt  idők  felett. 

De  szólj :  hogyan  folyának 
Azóta  napjaid? 
Zavarta-é  szilaj  vész 
Gyakorta  habjaid'  ? 


Tompa   rnunkii     I 

Epesztett  a  meleg  nyár? 
Nőtt  partidon  virány? 
Mondd:  csintalan!  habodban 
Fördött-e  szép  leány? 

Ifjú  valék,  s  te  vígan 
Beszélgeté]  velem ; 
Most  nem  felelsz,  vagy  én  tán 
Szavad  nem  érthetem? 
Mert  más  kebellel  állok 
Feletted,  jó  patak, 
Mint  egykor,  álmaim  ha 
Körödbe  vontának. 


A  KÖLTŐ. 

Epedvén  zengő  lant  után 
A  gyermek-ifju  kebele. 
Szólt  a  dalisten:  itt  a  lant! 
De  boldogság  nem  lesz  vele ! 

S  hogy  csendesen  zendűlt  a  húr 
Lőn  a  vidám  fiú  komoly. 
Nem  érté,  keble  mért  dobog? 
Nem  tudta,  könyje  mért  omol  ? 

S  midőn  szív-  és  lélekhatón 
Felcsattant  édes  bús  dala : 
A  lantos  szenvedett  nagyon, 
S  szivén  mély  fájdalom  vala. 

Most  a  dalisten  megjelent, 
S  mond  :  szánlak  ifjú,  tégedet ! 
A  lantot  tőled  elveszem. 
Hogy  így  a  bút  is  elfeledd ! 

Oh,  hagyd  a  fájdalmat  nekem, 
A  lelkes  dalnok  felele ; 
Oh,  hagyd  a  fájdalmat  nekem. 
Csak  hagyd  meg  a  lantot  velel 


NÉPDALOK. 


Télen  nyáron  pusztán  az  én  lakásom 
A  rózsám'  is  csak  vasárnap  ha  látom ; 
Lakásom  van  hortobágyi  pusztába'. 
Nem  járhatok  én  az  Isten  házába! 

Sík  a  puszta,  se  halma,  se  erdeje. 
Sugár  magas  a  toronynak  teteje ; 
Sugár  torony  kilátszik  a  pusztára, 
Harangoznak  pünkösd  első  napjára. 

Imádkoznám,  de  nem  tudok,  hiába! 
Nem  jártam  én  soha  az  iskolába ; 
Édes  szülém  tanított  volna  rája. 
Jaj  de  régen  temetőn  a  fejfája ; 

Imádkozz'  te,  rózsám,  a  jó  Istennek! 
Aztán  gyere,  templom  után  csókolj  meg ; 
Eszem  azt  az  imádságos  kis  szádat. 
Három  hétig  nem  hallod  egy  adtámati 

11. 

Békót  tettem  kesely  lovam  lábára, 
Mért  nem  hallgat  a  gazdája  szavára; 
Békóba  tett  engem  is  a  szerelem, 
Az  alföldön  a  legszebb  lányt  szeretem. 

Volt  egy  csikóm,  ha  magam'  rá  vetettem  : 
Száz  mérföldre  maradt  a  szél  megettem ; 
Debreczeni  szabadságon  eladtam, 
Áldomáskor  csakhogy'  meg  nem  sirattam. 

De  nem  bánom,  a  rózsámnál  az  ára. 
Neki  adtam  kendőre,  pántlikára ; 
Ne  zsugorgasd  azt  a  bankót,  jó  lélek ! 
Ad  az  Isten  még  többet  is,  ha  élek. 

lIl. 
Kis  kertemben  kiszáradt  az  eperfa, 
Este  reggel  egy  bús  madár  ül  rajta ; 
Csak  azt  búgja  az  a  gerlicze-madár: 
Hogy  a  legény  szőke,  barna,  csapodár! 

Árva  madár,  leveletlen  fatetőn ! 
Nincsen  párod,  nekem  sincs  már  szeretőm; 
Vígy  el  engem  magaddal  az  erdőre. 
Ott  ássuk  meg  egymás  sirját  előre ! 

Vígy  el  engem  az  erdőre  magaddal ! 
S  a  ki  előbb  bánatjában  ott  meghal : 
Temesse  el,  temesse  el  a  másik. 
Hol  a  sárga  színű  kikircs  virágzik! 

lY. 

Három  mezőn,  három  határon, 
Búzavirág  az  én  virágom ; 
Az  is,  mint  a  rózsám  szeme,  kék, 
Mást  aranyért  nem  szakítanék! 

Édes  szülém,  ha  szépen  kérem, 
Kék  pántlikát  vészen  majd  nékem ; 
Legyen,  mint  a  rózsám  szeme,  kék, 
A  világért  mást  nem  hordanék  1 

Egy  kis  legény  kért  meg  a  télen, 
De  nem  volt  mit  kapni  szegényen! 
Aztán  nem  is  volt  a  szeme  kék, 
Barna  szembe  nem  is  nézhetnék! 

Borúi  az  ég,  szél  fú  hidegen. 
Édes  atyám,  édes  Istenem! 
Ne  adj  esőt,  hadd  legyen  az  ég, 
Minő  az  én  rózsám  szeme,  kék! 

V. 

A  tilinkóm  nem  szól,  elhasadt. 
Amoda  a  hármas  domb  alatt; 
Olyan  szomorú  volt  a  nóta, 
Hogy  a  fát  is  meghasította. 

Addig,  beh  víg  volt  a  nótája, 
Míg  a  rózsám  hallgatott  rája ; 
Nyári  estén  csendes  időben 
Ablakánál  megfúttam  szépen. 


J^öllemények- 

De  mióta  a  lány  nem  szeret, 
Búbánatnál  nem  szólt  egyebet; 
Lassan  futtám,  hogy  más  ne  hallja, 
A  juhász-legénynek  mi  baja? 

A  tilinkóm  nem  szól,  elrepedt; 
Hejh  megcsalt  a  rózsám,  nem  szeret! 
Lassan  fúttam,  mégis  elhasadt ; 
Ugy  szerettem,  mégis  elhagyott! 

VI. 

Csendes  a  tó,  habja  nincsen. 
Bele  ne  halj,  édes  kincsemi 
Mert  az  ám  a  tó  szokása. 
Hogy  a  mélyén  sincs  folyása. 

Fogadj  szót,  ha  mélyre  viszed : 
Mind  meghibál  a  kendered  ; 
Ha  elázik,  szakad  a  szál, 
A  vetélő  sokszor  megáll. 

En  addig  a  más  oldalon 
A  csikókat  megúsztatom; 
Napszállatra,  vacsorára. 
Haza  teszlek,  szívem  Sárai 

ViJ. 
A  parlagon  nő  a  szarkaláb  ; 
Nézz  a  szemem  közé  legalább  I 
No,  de  ne  bántsd!  minek  néznél? 
Ugy  lehet,  még  megigéznél ! 

Most  is  olyan  nagy  az  én  bajom : 
Nem  kell  a  bor,  pedig  szomjazom! 
Be-behunyom  a  szememet, 
Elaludnám,  de  nem  lehet! 

Ha  felülök  pej  paripámra. 
Nincs  az  eszem  a  kantárszárra ; 
Mikor  aztán  észreveszem, 
Házatoknál  áll  meg  velem. 

Ne  légy  olyan  durczás,  violám! 
Ha  nem  szeretsz,  mondd  meg  igazán  ; 
Ha  helyettem  más  legényt  vársz : 
Ne  félj,  akkor  soha  se  látsz! 

Vili. 
Hogy  beteg  volt  édes  szülém, 
Ezerjófűvet  szedtem  én ; 
Hejh  az  erdőn,  a  réteken 
Ezerjófű  elég  terem! 

Beteg  az  én  szívem  nagyon ; 
Még  rosszabb,  ha  gyógyítgatom : 
Hejh  az  erdőn,  a  rét-szélen, 
Nem  nő  ezerjófű  nékem ! 

Azt  a  helyet  majd  meglátod, 
A  hol  leltem  orvosságot. 
Egy  kis  fenyő  kereszt  alatt, 
A  temetőn  lelem  meg  azt! 

]X. 

Muzsikálnak,  hegedűlnek 
Alvégesi  legénységnek  ; 
Bíró  fia  beh  régen, 
Beh  régen! 
Nem  volt  már  a  felvégen. 

Hamis  volt  a  zúza,  mája, 
Nem  is  kell  a  pántlikája! 
Kilököm  azt  a  hóra, 
A  hóra! 
Péntekre  viradóra! 

Azt  az  egyet  megmutatom : 
Lesz  szeretőm,  ha  akarom ! 
Eleven,  mint  a  madár, 
A  madár. 
Minden  újjomra  egy  pár! 

Pereg  az  orsóm  kereke. 
Vékony  szálat  fonok  vele ; 
Lobogós  ingnek  jó  lesz, 
Beh  jó  lesz, 
A  rózsámnak,  ha  elvesz ! 

X. 

Piroslik  a  bokor  gyenge  hajtása. 
Piroslik  a  leány  gyenge  orczája! 
Tarka  madár  jár  a  piros  hajtáshoz. 
Nyalka  gyerek  jár  a  piros  leányhoz. 

Melegen  süt  a  nyári  nap  sugara, 
Gyenge  hajtás  beh  színtelen,  beh  sárga ! 
Barna  kis  lány,  gyenge  piros  orczádat 
Megsárgítja  a  szerelem,  a  bánat! 

Letöröm  a  piros  galyat  előre. 
Kalapomhoz  bokréta  lesz  belőle ; 
Haza  viszem  a  rózsámat  a  télen. 
Pirosan  hadd  legyen  ő  feleségem ! 

XI. 

Esik  a  hó  a  határon. 
Fehér,  mint  a  fehér  vászon ; 
Ha  én  olyan  fehér  fehér  volnék : 
Hej  be  szeretne  a  legénység! 

Beh  szép  az  a  holló-madár  1 
Olyan  barna,  mint  a  bogár; 
Ha  én  olyan  barna  barna  volnék : 
Hej  olyan  sokat  nem  búsulnék! 

Beh  szép  piros  az  a  hajnal ! 
Mint  a  cseppentett  vér,  olyan; 
Ha  én  olyan  piros  piros  volnék : 
Hej  szeretőm  is  lenne  tán  még! 

Beh  karcsú  az  a  jegenye ! 

Beh  is  fent  van  a  teteje ; 

Ha  én  olyan  karcsú  karcsú  volnék : 

Hej  az  idén  még  férjhez  mennék! 

XII. 
Messze  földre  bujdosott  a  galambom, 
Soh'  se  látom,  tán  még  hirét  se  hallom ! 
Csak  az  esik  a  lelkemnek  nehezen. 
Hogy  még  nem  is  beszélhetett  énvelem  1 

Árva  vagyok,  mint  az  árva  gerlicze, 
Édes  rózsám,  mért  hagytál  el  ennyire?.  . 
Annyit  sírok,  annyit  rívok  utánad : 
Gyenge  szívem  majd  megöli  a  bánat! 

XlU. 
Tó  közepén  bokor-sás. 
Ha  nem  szeretsz,  szeret  más! 
Igazán,  igazán. 
Tíz  szeretőt  kap  a  lány! 

Piros  az  én  ajakam, 
Gesztenye-szin  a  hajam! 
Liliom,  liliom, 
Liliom-szál  a  karom! 

A  kit  én  megölelek. 
Megcsókolok,  szeretek  : 
Tiszán  túl,  Dunán  túl. 
Örömében  elájul ! 

XIV. 
Nagy  kerek  tó  közepén, 
Liliom  nőtt  az  idén ; 
Liliom,  liliom, 
A  vagy  édes  galambom 

Bementem  a  liljomért, 

Jaj  a  vize  nyakig  ért ! 

A  hínár,  a  hínár 

Majd  hogy  oda  nem  ölt  már! 

Nem  kell  nékem  liliom. 
Te  sem  kellesz,  angyalom! 
No  hiszen,  no  hiszen 
Nagy  hinár  a  szerelem! 

XV. 
Rózsaszőlő  bakator. 
Piros  a  bor,  ha  kiforr ; 
Piros  leány,  galambom! 
Töltsd  tele  a  palaczkom! 

Nincsen  pénzem,  nem  is  volt; 
Bor  árában  kell-e  csók? 
Csókolj  meg  már,  ha  lehet, 
Áldom  az  istenedet! 

XYl. 

Te  vagy  az  én  boldogságom, 
Te  vagy  az  én  gazdagságom ! 
Csak  az  búsit,  egyéb  semmi : 
Hogy  távol  kell  tőled  lenni  I 

Panaszod  van  a  világra : 
Hideg  hozzád,  szegény  árva! 
A  gyémánt  is,  egyetlenem ! 
Hideg  földben,  kő  közt  terem. 

XVll. 

Alant  megyén  a  felhő, 
Zivatar  jön  délrűl ; 
Fordítsd  bojtár,  a  nyájat 
Erős  idő  készül ! 
Alant  megyén  a  felhő, 
Zuhog  is  már  távol  .  .  . 
Fordítsd  bojtár,  a  nyájat. 
Mert  megver  a  zápor! 

Nem  bánom  én,  hadd  jőjön 
A  fergeteg  széllel! 
Nem  bánom  én,  hadd  szórja 
A  nyájamat  széllyel ! 
Máshoz  adták  a  rózsám  .  .  . 
—  Ha  sirását  láttam : 
Zápor-eső,  zivatar 
Verheti  a  vállam! 


AZ  ELSŐ  IBOLYÁHOZ. 

Ki  megnyitod  kelyhed  mosolygva,  kéken 
Légy  üdvöz,  üdvöz,  kedves  ibolya ! 
A  szép  tavasznak  első  mosolya  .  .  . 

Oh  légy,  a  hű  emlékezet  nevében ! 

Ilyen  volt  ő  szelid  szemével  épen ! 
Mely  hirdeté,  mit  lelke  gondola, 
Ártatlan  élte  csendesen  folya. 

Mint  a  patak,  rejtő  bokor  tövében  ! 

Nem  érte  ő  az  ibolyás  tavaszt. 
Mely  zöld  lombot  és  édes  dalt  fakaszt 
Vidékein  az  uj  éltü  ligetnek ; 

És  keblem  zordon  téli  pusztaság. 
Hol  bánat  és  sziv,  alvó  gyöngyvirág  1 
Fájó  beszédben  téged  emlegetnek ! 


NAPRAFORGÓK. 

1. 

Lánykám!  hiven  szeretjük  egymást, 
Szivünké  e  boldog  titok  ; 
Miért,  hogy  szép  arczodra  mégis 
Sokáig  nézni  nem  tudok !  ? 

A  napimádó  földre  omlik 
Az  égő  isten-arcz  előtt ; 
De  vakmerőn  belé-tekintni 
Tiltja  vakító  fénye  őt. 

11. 

Szerelmed,  napja  életemnek. 
Oh  bájoló  leány! 
És  mégis  ah,  bús  hervadásban 
Orczám  oly  halovány! 

Mely  életet  hint  napkeletről 
Hatalmas  fényivel : 
A  föld  színén  a  lángoló  nap, 
Egykép  hervaszt,  növel. 

111. 
Bár  boldogító  szerelmedet 
Későn  vallod  meg,  oh  leány ! 
Ah,  mégis  jól  csík  szivemnek 
Én  életem  bús  alkonyán  1 

Miként  ha  vész  közt  folyt  le  a  nap, 
De  kárpótlást  mosolyogva  ad, 
Haragjaért  a  bús  viharnak 
A  tiszta  csendes  alkonyat. 

IV. 

Létem  tied  vala 

Oh  lány,  én  hű  árnyad  valékl 

De  meghalványodám 

S  mellőled  búsan  elhalék. 

Nem  süt  a  szerelem 
Üdvét  sugárzó  napja  már ; 
Az  árny  is  elenyész, 
Ha  elpihent  a  fénykirály  í 

V. 

Oly  sötét  a 
Sirnak  éjszakája, 
De  békesség 
S  nyugalom  hazája  I 

A  nap  elhuny  .  .  . 
Gyász  függ  a  világon  ; 
De  az  éjben 
Nyugtató  az  álom  1 

BARÁTOM  HALÁLÁN. 

Szerettem  én  őt,  mint  a  lelkemet, 
Halálán  szívem  csaknem  megrepedt ; 
S  midőn  a  föld 
Koporsójára  hullt  zörögve : 
Megátkozám  a  temetőt. 

S  hogy  fenn  virasztánk  a  nyugvó  felett : 

Álom  foga  be  fáradt  szememet ; 

Eltűnt  a  gond  .  .  . 

S  álmám  szilaj  hangú  zenénél 

Víg  tánczosok  sorába  vont. 

Majdan  buvár-csigává  lettem  én 
A  fájdalom  mélységes  tengerén  ; 
És  untalan 

Fel-felbuktam,  el-el merültem 
Zuc»6,  setét  hullámi ban. 

De  rajtam  törtek  a  víg  czimborák. 
És  néma  búmat  elkiáltozák: 
Lásd  .  .  . !  ő  meghalt  .  .  . 
Utána  mégy  te  is  maholnap  .  .  . 
Elő  a  bort,  elő  a  dalt  .  .  . ! 

Pilláimon  volt  búm  harmatja  még, 

S  - —  szégyen  reád  sziv !  —  én  vigan  valék ! 

S  lelkemre,  mint 

Rezzent  madár  az  ingó  galyra, 

Félénken  tért  a  bú  megint. 

Bánkódjál,  fájó  lelkem,  szabadon! 

Elbúvok  véled  erdős  lombokon  .  .  . 

Ah,  újra  nesz  .  .  . 

A  szerelem  mosolyát  látom, 

S  gyásznak,  búnak  mind  vége  lesz. 

Ah,  mért  vagy  ilyen,  ember  kebele? 
Mért  nem  fájsz,  midőn  fájnod  kellene? 
Ha  meghalok : 

Látom,  minő  lesz  bánat  és  köny, 
Mely  siromba  kisérni  fog. 

Holott  a  föld  nekem  nyugalmat  ad, 

Beültetik  virággal  hantomat 

A  hű  felek ; 

S  bokrát  a  harmatos  virágnak 

Kezök  megtépi  bokrétának  .  .  . 

Azután  elfelejtenek! 


KARÁCSONKOR. 

1845. 

Hullámzó  érzemény  között 
Jővén  az  urnák  templomából : 
Lelkemben  még  sok  visszahangzik 
A  hallott  igének  szavából. 

Ugy  tetszik,  mintha  hallanám : 
Mikép  zendűl  a  pásztor-ének. 
Szív  és  ajk  hű  összhangzatában 
Az  istenember  nagy  nevének. 

A  megváltó  ma  született  .  .  .  ! 
Betölt  az  évek  teljessége  .  .  . 
Dicsőség  Istennek  mennyégben  ! 
Az  emberekhez  égi  béke! 

De  szívem  rögtön  elszorul 
Miatta  sajgó  fájdalomnak, 
Midőn  tovább  zendűl  az  ének  : 
"Legyen  szabadság  a  raboknak ! 

Az  árva  népre  gondolok  .  .  . 
S  jővén  az  urnák  templomából : 
Lelkembe  kinnal  ez  nyomul  be 
A  hallott  igének  szavából. 


A  FECSKÉHEZ. 

El-kiszálltak  a  kicsinyek, 
Hűlt  a  fészek  és  üres ; 
A  vándor-madár  magának 
Úti  társakat  keres. 

Búcsút  mond  a  távozóknak 
Fennkeringő  tábora ; 
Jó  utat,  te  légi  pálya 
Kéthonú  kis  vándora ! 

Egy  fedél  adá  lakunkat. 
Mint  te  vendég,  én  is  az ; 
Tán  te  megtérsz,  engem  itt  már 
Nem  talál  az  új  tavasz. 


lonipa   munkái.    !. 

Nem  tudod,  hogy  ajkaidnak 
Fel-felcsattanó  dala 
Sokszor  áthatá  magányom, 
S  felderültem  általa. 

Most  esengő  pelyhesiddel 
Nyájasan  beszélgetél ; 
Majd  a  kémény  szűk  nyilasán 
Kisuhantál,  mint  a  szél. 

Rövid  volt  az  ösmeretség  .  .  . 
Isten  áldjon,  kis  madár! 
Elkisér  szemem,  ködével 
Míg  behúz  a  láthatár. 

Szállj  te,  boldog  szárnyaidnál 
Magzati ddal ;  én  helyet 
Isten  tudja,  hol  találok, 
Hol  lerakjam  fészkemet? 

Ah,  pedig,  ki  lenne  párom, 
Holtaiglan  tiszta,  hív, 
S  magzati mnak  édes  anyja  : 
Megtalálta  már  e  szív! 

És  azért,  bár  volna  szárnyam 
Nem  repülnék  én  veled ! 
Ád  az  Isten  egy  helyecskét. 
Hol  megrakjam  fészkemet. 

KERTÉSZLEÁNY. 

Fejlő  virágait, 
Napkeltekor,  nap  alkonyán 
Hű  gonddal  öntözé 
Csergő  patakbul  a  leány. 

Rózsái  díszlenek. 

Élet  mosolyg  virágirúl  ; 

S  a  lány  arczúlatán 

A  legszebb  rózsapár  virúl. 

Elmúlik  a  tavasz. 

Forró  nap  járja  az  eget ; 

Újító  csepp  után 

Sok  hervatag  virág  eped. 

S  cljő  a  hű  leány, 

Szép  arcza,  mint  a  hó  fehér, 

Bágyadt  virágitól 

Az  ismerős  csermelyhez  ér. 

S  eltűnt  a  csörgeteg  ...  I 
Helyén  forró,  halvány  homok ; 
A  part  is  szintelen  .  .  . 
—  Kertészleány  úgy  mosolyog  I 

Hideg  az  a  mosoly  .  .  .  ? 
Esthajnal-fény  a  fellegen ; 
A  halvány  arcz  beszél, 
S  a  szívben  a  bús  sejtelem. 


Még  egy  hö  nap  foly  cl, 
S  jővén  az  est :  borúi  az  ég. 
Éled  halom,  mező, 
A  hűs  csepptől,  mit  szomjazék. 

És  a  virágsereg 

Mosoly gva  ég  felé  tekint, 

Cseregve  jön,  szalad, 

Az  enyhadó  patak  megint. 

.    De  kiterítve  már, 
S  alszik  a  szép  kertészleány, 
Kedves  virágiból 
Koszorú  van  a  homlokán. 


HÁRFÁM... 

Hárfám,  ne  zengj  szerelmet. 
Feledd  őrökre  azt! 
Lásd,  szívem-  és  szememből 
Bút  és  kőnyűt  fakaszt ; 
Felőle,  húrjaidról 
Emlékezet  ha  kel : 
Miként  a  holt  pacsirta. 
Némulj  örökre  cl  I 

Lágy  hangokon,  ne  tűntesd 
Elém  a  hitszegőt  I 
Nyájas  reménye,  meylet 
A  szív  magára  szőtt, 

Lefoszlott,  mint  lefoszlik 
Fájáról  a  virág. 
Ha  éltén  őszi  éjnek 
Gyilkos  haragja  rág! 

És  fájó  szívem  álma 
Vad  rengetegbe  vitt; 
Hol  felleg  úszsza  a  bérez 
Repkényes  ormait, 
Hol  titkos  édes  hangon 
Susog  minden  levél, 
S  vándor  fuvalmak  ajka 
Tündér-regét  regél. 

Ott  a  magány  ölére 
Simulva  biztosan  : 
Enyhűlet  ért  szememnek 
Könyhullatásiban. 
Megtelt  csordultig  a  szív, 
S  addig  hevült,  dagadt. 
Míg  érzem énye  buzgó 
Énekben  felfakadt. 

S  mig  énekeltem  a  nagy. 
Dicső  természetet : 
Szerelem  ihleté  át 
A  szíves  éneket ; 
A  felvont  húr  zenéjén 
Által  fuvalt  heve. 
És  rajta  a  dal  újra 
Szerelmi  dal  leve. 

E  hárfa  énekének 
Mig  álom-élte  tart, 
Mig  el  nem  fog  borulni 
A  cziprus  árnya  rajt' : 
A  húrok  zengzetében 
Életre  költ  dalát. 
Mindenható  szerelem, 
Te  hasd,  ihlessed  át! 

SZEMERE  MIKLÓSHOZ. 

Pest.  január    184.6. 

Csürkös  sátorhegyek  nyílt  szomszédságában. 
Apró  lánykáid  közt,  édes  jó  barátom! 
A  családéletnek  csendes  boldogsága 
Mint  ringatja  lelked,  szinte  szinte  látom! 
S  örömem,  bánatom  mert  érdekel  téged  : 
Egy  csöppjét  keserű  poharamnak  vegyed ! 

Kórágyon  fekszem  én  kínok  tövisében. 
Ez  a  szalma  olyan  kemény,  olyan  hideg! 
Vajon  puhább-e  az,  melyet  ősi  telken 
Vetettek,  arattak  atyafias  kezek? 
Vajon  jön-e  azon  a  betegre  álom  ? 
Egyetlen  egy  kincse  e  széles  világon. 

Ha  az  Isten  éltet,  egy  kis  házat  veszek. 

Lesz  mellette  kertem  s  árnyékos  szilvásom ; 

Kertem  egyik  felét  felhagyom  virágnak. 

Másik  felét  pedig  búzának  felásom ; 

És  puha  földjébe  tiszta  magot  vetek. 

-      Hej,  ez  az  idegen  szalma  olyan  hideg! 

A  kert  legyen  apró  gyermekimnek  könyve, 
Majd  ott  tanítgatom  őket  térdeimen  ; 
Első  táplálékot  a  gyönge  szív  s  elme 
A  jó,  a  nem  mérges  természetből  vegyen ; 
Hogy,  megkeserítvén  őket  majd  az  élet. 
Legyen  hová  nyugtot  találni  megtérnek ! 

Megtanítom  őket,  hogy  az  emberek  közt 
Sohase  várjanak  üdvöt,  boldogságot! 
Így  majd  nem  erezik  a  sajongó  sebet. 
Melyet  apjok  lelkén  a  csalódás  vágott ; 
Jókor  tanulják  meg  ezt  az  ártatlanok, 
És  áldják  porom'  is  egykor,  ha  meghalok ! 

Kopogtatnak.  .  .  ki  jő?  nem  jár  senki  hozzám, 
Ugy  van  ajtóm,  a  mint  rég  magamra  zártam  ; 
Jó  czinke,  mért  kopogsz  fagyos  ablakomon? 
Magocskát,  meleget  úgy  sem  lelnél  nálam ! 
Bár  lehetne  véled  a  szabadba  mennem. 
Oda  vonz  szüntelen,  oda  ragad  lelkem ! 

Mit  csináljak  veled,  lelkem,  te  szilaj  mén? 
A  kór  testet  töri,  tépi  tombolásod ! 
Elmegyünk,    elmegyünk !    csürkös  sátorhegyek 
Tövén  barátidat,  ne  félj,  majd  meglátod! 
Kapud',  karod'  úgy-e  kitárod  szívesen, 
Jó  barát,  ha  hozzád  az  Isten  elviszen  ? 

Oh  bár  volnék  nálad !  nálad  jó  meleg  van, 
S  te  gyakran  leülnél  ágyamnak  szélére ; 
Meg-megvigasztalnál,  s  elbeszélném  én  is, 
Hogy  azóta  mennyi  csapás,  bánat  ére ; 
S  zengő  lantod  egyik  pajzánabb  dalára 
Még  mosoly  vonulna  a  beteg  ajkára  ! 

KandaHódnál  látlak,  —  künn  szél  zúg  az  éjben; 
Azt  az  üres  széket  ne  tedd  el  mellőled ! 
Szítsd  fel  a  parázst,  és  emlékezzél  rólam, 
Nekem  lásd  úgy  tetszik,  hogy  ott  ülök  véled  ; 
Igen,  igen !  hallod !  halkan  sír  kis  lányod  .... 
Amott  vadászkürtöd  leesett,  nem  látod  .  . .  .  ? 

Felveszem  a  kürtöt,  s  megkísértem  fúni . . . 
Nesze,  te  tudsz  hozzá ;  emlékszel  még  rája : 
Hogy  megfúrtad  néha  ott  a  sötét  bérczen? 
Csak  úgy  rengett  belé  a  vadak  tanyája! 
Aztán ....  oh  jaj  fejem,  fejem !  a  képzelet 
Űz  csalárd  játékot  velem.  Isten  veled ! 


SZERELEM. 

Hogy  lángra  gyúlt  én  szívem  általad 
Érzem  mindenható  hatalmadat! 
Csüggvén  hölgyem  hő  ajkain  : 
Több  kéjt  szívem  nem  bíra  már  . 
Csak  boldogságod  volt  velem. 
Fényes  sugár,  meleg  sugár ! 
Fényes  sugár,  meleg  sugár ! 

Forró,  forró  miként  a  nyár  dele, 
S  villámontó  volt  a  lány  kebele ! 
E  szív  egén  el-elborult, 
Fel-felderűlt  a  láthatár  . . . 
Adtál  a  kéjhez  kínokat. 
Kétes  sugár,  csalárd  sugár! 
Kétes  sugár,  csalárd  sugár ! 

S  mindez  hová  lőn?  évek  tűnve  el  : 
Fagyos  nyugalmat  érez  e  kebel ! 
Fényed,  mikép  az  őszi  nap, 
Tőlem  mind  távolabbra  jár; 
S  e  szívre  több  hatalma  nincs. 
Halvány  sugár,  hideg  sugár! 
Halvány  sugár,  hideg  sugár! 


ELMÉLKEDÉS  A  KANCSÓ  FELETT. 

Azt  beszélik,   édes  életpárom. 
Hogy  én  mindig  a  bolondját  járom, 
Hogy  nekem  csak  abban  áll  az  élet : 
Éjjel-nappal  társalogni  véled. 
Nagy  halálom,  a  midőn  beszélik  : 
Hogy  szememnek  nem  virad  meg  délig ; 
Mert  hozzám  csak  reggel  jő  az  éj  el, 
És  az  Isten  napvilága  éjjel ; 
S  hogy  még  ott  is  botor kázva  járok 
Utamon,  hol  sem  göröngy,  sem  árok. 
Meglehet ....  de  rá  kinek  mi  gondja? 
Korhelyebb  az  százszor,  a  ki  mondja! 

Ez  a  világ  egy  nagy  rósz  motóla, 
Nem  lehet  sok  jót  beszélni  róla ; 
Jár,  de  hogy'  jár?  jaj  biz  össze-vissza. 
Mint  a  részeg,  ki  eszét  megiszsza. 
Az  időnek  végnélküli  szála 
Ezredévek  óta  foly  reája. 
És  mig  a  bölcs  fontolgatva   méri, 
S  a  fonalnak  végét  el  nem  éri, 


T^öltemények. 

Fontos  semmiségén  jót  kaczagva, 
Felkiáltok,  tölt  pohárt  ragadva  : 
Mi  gondom  rá!  a  mely  kéz  motólál, 
Gondja  is  van  rá,  a  pászma  mint  áll. 

Mondják  :  sok  van  most  is  a  rováson, 

S  túl  a  rendén  inni  rósz  szokásom 

S  megsiratja  egykor  a  ki  mérte ; 

A  nagy  harang  fog  fizetni  érte . . . 

A  bor  ára,  szent  igaz,  telik  rég, 

S  adósságot  hagyni  nem  szeretnék, 

De  ha  úgy  lesz,  mondok  egy  okos  szót : 

Ki  utói  jön,  zárja  bé  az  ajtót! 

Hát  nekem,  mely  ígért  annyi  szépet, 

Örökösen  adós  lesz  az  élet! 

Sokat  vártam  tőle  jó  hiszembe', 

S  mindig  rósz  pénzt  nyomott  a  kezembe! 

Bizalom  volt  e  rósz  pénz,  kinálom... 

S  kinevetnek  véle  a  világon ! 

Furcsa!  vannak,  a  kik  azt  remélik, 
Hogy  a  józanságot  rám  beszélik  ; 
No  hiszen  ki  fejét  erre  szánja. 
Mondhatom :  a  borsót  falra  hányja ! 
Az  intő  szót  én  többé  nem  értem, 
Hadd  veszszek!  hisz  úgy  is  veszni  tértem. 
S  bár  végbúcsút  mondjak  a  világnak, 
Hirével  az  nem  lesz  a  királynak, 

Búcsufényben  úgyis  ifjúságom... 
Hej,  maholnap  lenyugodni  látom  ! 

Kik  szivemnek  kedvesek  valának, 
Mint  az  árnyék  este,  elhalának! 

Hit  s  remények,  e  törött  kebelnek 
Mély  sírjában  halványan  pihennek. 
Szívem  a  sír,  fejfa  kín  felette, 
A  csalódás,  sírásója,  tette! 
Pilláimról  a  köny  elmaradt  rég, 
Oldalamnál  jó  kancsó I  te  vagy  még; 
Hej,  maholnap  cl  kell  válni  tőled...! 
Most  iszom  hát,  mig  lehet,  belőled ! 


OH...! 

Oh  boldogság !  árnyas  zöld  lugas, 
Mért  borul  rám  enyhe  sátorod  : 
Ha  szélvészben  rengő  lombjaid' 
Féltenem  kell,  hogy  lehullatod !  ? 

A  vágyó  szív  nyugtalan  keres  . . . 
S  nyer  szorongást,  kétséget  veled  I 
--    Boldog,  kinek  nincs  mit  félteni ! 
Boldog,  a  kit  senki  sem  szeret! 


KÜZDÉS. 

Mint  a  földre  szállni  félő  parti   fecske 
Fáradtan  fészkéhez  tér  meg  éjszakára. 
Fáradt  lelkem  csendes  rejtekedbe  vágyott, 
Völgyek,  erdők,  zölden  lombozott  határa ! 

Nem  siratnék  senkit  én  az  emberek  közt, 
Régen  elfelejtve  kedvesem,  barátom ! 
S  köny  szökik  szemembe,  ha  a  völgyi  fákat, 
Régi  ösmerősim'  elszáradni  látom. 

Szívesen  vár  a  völgy  árnyas  paml agára, 
A  madár  köszönt  és  a  vidék  patakja ; 
A  nélkül  hogy  érte  hálát  várna  tőlem. 
Enyhadó  nedűjét  nyilt  kebellel  adja. 

Elsimítni  vágyik  homlokom  redőit 

A  szelíd  verőfény  meleg  mosolygása; 

S  nem  félek,  hogy  —  mint  a  mézesmázos  ember  — 

Boldogságom  sírját  mosoly  közt  megássa. 

Ah,  az  élet  engem  szörnyen  elvadított ! 
A  magányban  is  foly  keblem  háborúja ; 
Hadd  folyjon,  legalább  átkos  mesterségét 
Itt  a  gúnyolódás  rajtam  nem  tanulja. 

Zsibbasztó  nyugalom,  harcz,  csend,  vad  kirontás  .  . 
Ez  az  én  világom,  az  én  szív-világom! 
Gyönge  istápom  hit,  ezt  is  néha  csaknem 
A  kétségbesésnek  martalékul  hányom, 

S  van  egy  kínos  kéje  e  vad  küzdelemnek, 

—  A  kínedzett  ember  egyetlen  sajátja 

ö  kevély,  hogy  szenved,  s  daczczal  tárja  keblét 
S  a  jobblét  reményét,  szinte  fél,  ha  látja. 

Láttam  én  a  kérészt  rövid  életében, 

—  Önpályámat  véve  mélyen  gondolóra  — 
Eletet  nyert,  szállott,  párosúla,   megholt, 

S  elég  volt  mind  erre  egy  rövidke  órai 


l.  Balok.  Ódák.  i 

Szívesen  cserélnék  pályát  e  bogárral! 
Hisz  rendeltetése  czélját  ő  elérte ; 
Mondhatom-c  én  ezt  földi  életemről. 
Melynek  útát  a  sors  oly  hosszúra  mérte  ? 

És  ha  majd  lefekszem  síri  nyoszolyámba. 
Nem  kisérnek-é  le  földi   szenvedésim? 
Csukva  lesz  örökre  két  szemem?  vagy  egykor 
Felnyitom?  s  ha  úgy  van:  mily  világ  vidékin? 

Lelkem  a  kétség,  e  mély  örvény  felett  - —  mely 
Megnyír,  barna  keblét  hirtelen  bezárván  — 
Röpkéd  nyugtalan ;  de  megpihenni  nem  tud, 
Mint  vándor-madár  a  tenger  sík  határán. 

Oh  fák,  szóljatok!  ti  vén  apostolok,  ki- 
Terjesztett  karokkal  barna- zöld  palástban ! 
Mondjátok :  igaz-e,  a  mit  e  szív  érez. 
Óhajtozva  érez,  jobb  pillantatában  ? . . . 

POSTADAL. 

Zárt  szobában,  unalom  közt, 
Mig  sok  ember  tespedez. 
És  szemétől  a  komor  fal 
Annyi  szépet  elfedez : 
Völgyek,  erdők  és  folyók  közt 
Vígan  hajtok  addig  én! 
És  örömet  nyújt  az  élet 
A  természet  nyílt  ölén. 

Víg  danára  nyílik  ajkam, 
S  merre  hajtok,  száz  szekér 

Postasípom  nyers  dalára. 
Mind  utat  nyit,  mind  kitér. 
Úti  táskám  rejtekéből 
Bú,  remény  csak  ugy  repül, 
Jövetemre  sok  vidám  arcz 
Elborul,  sok  felderűi. 

Sok  szülét,  rokont,   barátot, 
Édesen  megnyugtatok ; 
Messze  földről  ennek,  annak 
Szíves  óhajtást  hozok. 
A  sóhajtó  lányka  keble 
Boldog  érzelmekre  kél. 
Ha  táskámban  kedvesétől 
Van  egy  édes  kis  levél. 

A  pazar  fiú  reménynyel 
S  nyugtalan  vár  én  reám : 
Mert  a  rég  várt  örökséget 
Érkeztemmel  kapja  tán ; 
S  mindezekre  semmi  gondom  ...  1 
Dudorászva  dalra  dalt : 
Vígan  hajtok,  nem  cserélek 
Sok  emberrel  hivatalt. 

BETELTEM . . . 

Beteltem  e  lármás  világgal. 
Fénye  s  zaja  unalmat  ad ; 
Olcsó  örömpohara  nem  kell! 
Megkcscríté  ajkamat . . . 

Mint  a  vándort  az  erdő  hűse. 
Más  szebb  napok  varázsa  von,  — 
Csendes,  boldog  családi  élet, 
Feléd,  feléd  sóhajtozom  1 

Az  én  lelkem  gazdátlan  hárfa, 
Húrozva  van,  mégsem  zeneg; 
Ah,  mert  hiányzik  a  szelid  kéz, 
Mely  nyájasan  pendítse  meg! 
S  mint  a  gyöngy  a  tengerhomokban. 
Így  elvész  annyi  szép  dalom . . . 
Csendes,  boldog  családi  élet. 
Feléd,  feléd  sóhajtozom! 

Eddig  még  úgy  is  mit  sem  adtál ; 
Adj,  sors,  egy  kedves  nőt  nekem! 
Ki  jó-  s  roszban  osztozva,  híven 
Kisérjen  át  az  életen ! 
Ki  lágy  kezével  megtörölje 
Munkában  izzadt  homlokom... 
Csendes,  boldog  családi  élet, 
Feléd,  feléd  sóhajtozom! 

S  két  kedves  magzat  anyja  mellett. 
Egyik  fiú,  másik  leány, 
Csivalyogván  vígan  körültem. 
Ez  bábbal,  az  nádparipán  : 
Gyermek  lennék  és  boldog  én  is . . . 
Nem  esnék  bú  s  csapás  zokon ; 
Csendes,  boldog  családi  élet. 
Feléd,  feléd  sóhajtozom! 


T^öltemények- 

Templom  lenne  az  én  hajlékom, 
A  boldogságnak  temploma! 
Hogy  áldozzék  oitár-tüzénél : 
Hű  barátság  lépne  oda  : 
A  háznak  lenne  két  galambja  : 
A  szeretet,  —   a  nyugalom . . , 
Csendes,  boldog  családi  élet, 
Feléd,  feléd  sóhajtozom ! 

Mily  szép  napok...!  mily  nyájas  esték 
Le  sem  hajtom  még  fejemet : 
S  már  lelkem  boldog  álmokat  lát. 
Azok  közt  van,  kiket  szeret. . . 
Ah  tündér-képek  . . . !  most  borúsan 
Ülök  künn  az  esthajnalon  . . . 
S  csendes,  boldog  családi  élet, 
Feléd,  feléd  sóhajtozom ! ! 

SÍREMLÉK. 

Pihenj,  fiam!  nem  áll  ugyan 
Kevély  márvány  álmod  felett ; 
De  bús  anyád,  fájdalmival. 
Sírodnak  élő  szobra  lett. 

Szivemre  írva  fel  neved 
A  vesztés  gyászbetűivel ; 
A  vándornak,  ki  alszik  itt? 
Sírkő  helyett  én  mondom  el  1 

És  clvirasztva  napjaim' : 
Veled  majd  együtt  pihenek  ; 


7.  Valók.  Ódák.  65 

Hol  nincs  gyermektelen  szüle, 
Hol  nincs  árván  maradt  gyerek! 


SZÍVEMHEZ. 

Mi  lelt  megint 
Szivem,  te  nyugtalan  ? 
Ezer  bajom 
Van  véled  untalan ! 
Könnyű  neked. 
Könnyű  kötődni  benn  ; 
Künn  a  világ 
Koránsem  úgy  megyén ! 

Szegény  fejem' 
Sujtolja  annyi  gond : 
Kenyér  után 
Futok,  mint  a  bolond ! 
Könyűt  facsar 
Szememből  tűzhelyem ; 
A  holnapon 
Töröm  ma  a  fejem'. 

S  te  mit  mivelsz? 
Égben  ábrándozol  I 
Tudj'  a  manó. 
Hol  nem  kalandozol  1 
Üss'  a  guta 
Azt  a  sűrű  sóhajt, 
Ha  a  hideg 
Konyhára  mitse'  hajti 


Vompa  munkái.   ) 

Nem  tetszik  a 

Patak  s  kies  határ; 

Nem  a  falu 

S  jámbor  lakói  már ; 

Borúit  az  ég. 

És  törpe  a  halom ; 

Szűk  és  hideg 

Neked  szerény  lakom. 

De  álmodol 

—  Űzvén  árnyékokat  — 

Örök  tavaszt, 

Tengert,  hegyormokat ; 

Szabad  hazát 

És  boldog  népeket  .  .  . 

Beteg  szivem, 

Jó,  hogy  nem  értelek! 

Bár  a  dolgot 

Megszokta  két  kezem : 

Szegény  vagyok, 

S  gyakran  megéhezem  ; 

S  te,  szép  leányt 

S  szerelmet  emlegetsz ! 

Ily  nagy  bohó. 

Szivem  hogyan  lehetsz  ? 

Még  éjjel  is 
Tőled  nem  alhatom, 
Még  akkor  gyűl 
Veled  meg  a  bajomi 

Csalképeket 
Kergetve  untalan, 
Előtted  hir, 
Babér,  szerencse  vanl 

Nem  n\ondom  én, 

Gyötrődöl  eleget! 

De  hasztalan, 

Nincs  benne  köszönet ; 

Mert  a  világ 

Korántsem  úgy  megyén ; 

Ne  álmodozz' 

Jó  szív,  eszed  legyen  1 


A  KÖLTŐ  VÉGÁLMA. 

Keblemben  még  az  érzeménynek 
Értelme  nem  vala, 
S  hogy  átölelt  szivem  leánya : 
Dúsan,  mint  a  tavasz  viránya. 
Zsendült  fel  általa. 

Zsendült  az  ének,  s  zengve  szállott 
A  hír  gyors  szárnyain ; 
Keblem'  varázs-tüz  lelkesité, 
Halántékom'  babér  köríté 
Szent  berkek  árnyain. 

Szerelem,  múló  életünknek 
Magas  költészete : 

Ah,  ihless  még  utószor  engem. 
Éltem  hattyúdalát  lezengem, 
S  dal  lesz  enyészete. 

A  szív  kiégett  ...  én  letépem 
Fürtimről  a  babért ; 
Zöldeljen  e  sír  barna  fáján, 
Virasztva  éjfelek  homályán 
Az  árva  dalnokért. 

Szivem  reményit  s  édes  álmát 
A  kinek  szentelem. 
Oh  lány!  ha  a  sír  visszaadna: 
Keblemben  újra  dal  fakadna, 
S  virágos  érzemény. 

Alszol  te  ...  s  én  alunni  megyek, 

Sirod  leend  honom! 

Hisz  álom  a  költőnek  élte ! 

Mit  árt,  ha  csak  helyét  cserélte? 

—  Ott  újra  álmodom! 

Te,  árva  lantom,  függj  felettem ! 
Csendes  szellő,  ha  kel, 
S  húrjaidba  kap  lágy-susogva : 
Az  énekest,  fel-felzokogva. 
Te  szenderítsed  el ! 

PUSZTÁN. 

Pogány  idő  támadt,  a  pusztán  üvöltve 
Futtatnak  a  neki  veszett,  vadult  szelek  ; 
Csikasz  farkas  fülel,  csavarog  mögöttem, 
Orczám'  havas  eső  csapkodja,  marja  meg! 
Amott  egy  rongyos  csárda  rémlik  .  .  .  hej, 
Kinek  ilyen  sincs,  annak  palota ; 
Hólyag-ablaka  bágyadt  holdvilág, 
S  bár  nem  sokat  mond  :  betérek  oda ! 

Hej  beh  boldog  ember,  a  ki  otthon  lehet! 
Más  így  sóhajtana  a  zordon  éjszakán ; 
Én  nem  sóhajtok  így,  nekem  nincs  otthonom, 
A  mely  nyugodalmas  meleggel  várna  rám! 

Ha  éj  van  is,  egyszer  csak  megvirad ; 

Hadd  zúgjon,  majd  eláll  a  fergeteg! 

Csapláros!  nyiss  ajtót  .  .  .  künn  utas  áll. 

Nem  kell  nekem  sok,  adj  bort,  kenyeret! 

A  tágas  ivóház  hangos  és  szomorú. 

Én  egyes-egyedül  csak  ugy  kongok  benne ; 

Még  kietlenebbé  a  pisla  mécs  teszi, 

Ha  egy  hű  ebem  sincs,  csak  valaki  jönne! 
No  de  se  baj !  nem  unom  meg  magam' : 
Én,  és  a  mindig  kész  emlékezet, 
E  nyájas  angyal  s  kinzó  ördögöm. 
Majd  elbeszélgetünk  multam  felett! 

Megtöltöm  poharam',  s  iszom  kelletlenül, 
A  bor  melegétől  kedvet  kapok  talán  ? 
Tudj'  az  Isten,  nekem  bor  közt  eszembe  jut 
Eltűnt  éveimből  jó,  rossz  egymás  után  ; 

Hej,  bár  örökre  elfelejteném, 

Mi  kínosan  érdekli  lelkemet ! 

De  zúgva  jő  az,  mint  a  gyors  folyam, 

Melyet  feltartóztatni  nem  leheti 

Egyetlen  virágot  növelt  életemnek 
Üröm-  s  csalántermő  köves  tartománya  ; 
Ah,  mint  vágytalak  én  kebelemre  tűzni. 
Ah,  mint  vágylak  most  is,  szívem  szép  leánya ! 
Karom  kinyújtom  ...  de  az  élet,  e 
Mogorva  vén  mester  közinkbe  lép, 
Száraz  hosszú  ujjával  fenyeget. 
Mondván :  fiú,  fiú !  kenyér  elébb  .  .  . 

És  én  törekedtem  ez  után  eleget, 

Volt  is  már  egy  darab  kenyérhez  reményem  ; 

Minő  derék  fiú!  kürtölte  a  világ, 

Minő  derék  fiú!  s  elmellőzött  szépen; 

Ez  csak  hagyján!  de  mocskos  nyelve  még 
Jól  megbecstelenít ;  —  czudar  világ! 
Mint  a  varjú  szárnya  a  levegőn. 
Az  én  lelkemen  ez  sebet  nem  vág! 

Hát  még  a  kiket  oly  lelkemből  szerettem, 
Ti,  a  baráti  név  hazug  bitorlói ! 
Ti,  az  alacsonyság  bűzhödt  mocsarának 
Sima  bőrű,  mérges  párájú  kigyói ! 

Űdvösségtckre  im,  e  tölt  pohárt, 
E  tölt  pohárt  én  ...  a  földhöz  csapom. 
Kár  értetek;  minő  véghangja  volt! 
Nem  szóltok  ti  oly  tiszta  hangokon. 

Künn  vész  zúg  az  éjben,  -  -  megtöltöm  poharam' 
S  mellettem  hirtelen  egy  kaczér  lány  terem ; 
Megölel,  megcsókol,  orczám'  simogatja, 
Tudom  bár  hogy  hűtlen,  elűzni  nem  merem ; 

Ez  a  csapodár  leány  a  remény ; 

És  én  megtöltöm  újra  poharam' ; 

Künn  a  vihar  zúg,  lelkem  csendesül, 

S  ajkimon  a  kaczér  hölgy  dala  van! 


ÚJÉVKOR. 

Isten  házába  gyűl 

A  hívő  nép  új  évnek  ünnepén  ; 

Holott  forró  imát 

A  buzgó  néppel  híven  mondok  én. 

És  a  fohász  imígy 

Száll  ég  felé :  ajándékozz  nekünk 

Az  új  év  kezdetén 

Uj  szívet,  új  lelket,  jó  Istenünk ! 

S  mig  érzeménye  így 

Felbuzdult  lelkemnek  mennyben  mulat 

Ki  nem  feledhetem 

Imámbul  a  lányt,  imádottamat. 

S  imé  nyilt  ajkamon 
Véletlenül  ez  új  fohászt  lelem  : 
Maradjon,  oh  leány, 
Kebledben  a  régi  szív  s  érzelem ! 


TEMETŐI  HANGOK. 

Megszólalt  másodízben  a  kakas, 
Hangját  az  éjben  hosszan  nyújtva  el .  .  . 
Mély  csendéből  a  néma  temetőt 
Rögtön  kísértetes  hang  rázta  fel. 

Hideg  síremlék  bámult  mindenütt, 
Hámlott  kő,  márvány,  elkorhadt  fa,  vas 
Ok  szóltak  mély,  érczetlen  hangokon  . . , 
Elnémult  másodízben  a  kakas. 


1. 

MÁRVÁNYSZOBOR. 

Az  egymástól  elvált  világ-elem 
ős-forradalma  adta  lételem! 
S  voltam,  mióta  volt  a  földteke, 
Sötét  méhének  márvány-gyermeke! 

De  jött  a  törpe  ember,  és  hova 
Le  nem  hatott  a  mennydörgés  szava 
Fölverte  vakmerőn  sötét  tanyám'. 
Hogy  tompa  álmait  virasztanám ! 
S  mivé  levek  ?  hol  porba  tér  a  por : 
Enyészet-hírlő  hitvány  sírszobor  I 

S  itt,  hol  veséi  szertemállanak, 
ösmérhetd  az  embert  valódilag. 

Hosszú  hazugság  rövid  élete, 

Kit  bár  a  halál  sírba  felet ete : 

Fejéhez  más,  emléket  vés,  gyalul 

A  nagy  hazugság  folytatójául. 

S  a  holtnak,  —  a  mint  mondják  —  e  rövid 

Életben  szerzett  fényes  érdemit 

Arany  betűkben  fenn  hirdeti  ez, 

—  Bolond,  hitén  hazugságot  ki  vesz ! 

Rég  állok  én  itt,  minden  éjfelén 
Átkozva  tartós  márvány-életem'. 
Mely  a  rombolva  járó  századok 
Dühén,  akartalan  daczczal,  kifog. 
Annak,  kit  itten  rejt  a  siri  bolt. 
Midőn  szennyes  pályája  futva  volt, 
Fölé  érdemjelül  helyeztenek, 
Bámulván  a  szájtátó  néptömeg ; 
S  a  bérelt  szónok,  minden  jobb  kebelt 
Méltán  bántó  dicsérő  szót  emelt. 

S  kit  a  bűn  orgazdának  ösmere. 
Nadálynak  a  veritek  embere. 
Ki  marta,  mint  eb,  a  becsületet. 
Kitől  a  szűz  igazság  reszketett, 
Az  eskürontó,  vérgyilkos,  kaján : 
Üdvösséget  nyert  szemtelen  szaván  I . . . 
A  sir  pedig  gondolkodott,  s  a  föld  : 
Ha  béfogadja-é  ölébe  őt?... 

S  ez  átkozottnak  porló  hamvait 
Jegyezve  állok  évek  óta  itt, 
Várván  :  hogy  a  ki  lát  szivet,  vesét, 
Villámmal  törli  szét  e  rút  mesét. 
Melyet  szilárd  keblemre,  kínnal  a 
Vésü  vájt  és  erőszakolt  vala ! 
A  sir  pedig  gondolkodik  s  a  föld  : 
Keblébül  hogy  ne  hányja-é  ki  őt...? 

Az  ember  élte  kétszín,  álkodás, 

A  temetőbe  nem  kiséri  más ; 

S  az  elmállott  szív,  bár  rég  por,  homok 

Ez,  az  élők  szemébe  vigyorog. 

Itt,  e  felhantolt  sírhalom  felett. 

Hová  egy  öngyilkos  temettetett, 

Békés  olajfa  hajtja  levelét, 

Gúnyolva  a  benfekvő  életét. 

Mi  szép  amott,  a  fehér  liliom 

Családival  beültetett  halom ! 

S  a  szűz  virág  talán  lehervadand  ? .  . . 

Nem,  bár  kéjhölgyön  domborul  a  hant. 

Kit  éhhalál  küldött  apáihoz  : 

Sírján  vadbúza  bokra  ingadoz. 

Bölcset  vezérel  lámpásként  az  ész, 
S  bölcsnek  sirján  szamártövis  tenyész. 

Itt  cziprussal  gyász  fűz  ölelkezik 
A  zsarnok  sirhalmán,  kinek  pedig 
Vesztét  imádságába  foglalá 
Az  árva  nép,  mely  éltét  gyászolá. 

És  szól  az  emlékkő  betűje  fenn  : 
IH  nyugszik  ő  az  "Úrban  csendesen  : 

S  az  Ítéletnek  "^gy  napjára  vár, 
Mely  felkölti,  valakit  sirja  zár! 
Nem  igaz,  nem !  ha  az  éj  fele  jő, 
Sírjából  nyögve  vánczorog  elő, 
Kit  a  reá  kért  átok  súlya  nyom  : 
Kerüli  csontját  csend  és  nyugalom ! 

Hazugság,  hogy  várná  a  nagy  napot ! 
Kiben  vér  és  velő  jéggé  fagyott, 
Ha  gondolatja  arra  tévedett. 
Hogy  higyen  sirontúli  életet. 

Ott,  egy  jól  ápolt  sirnak  mélyiben, 
J^orfontosságú  férfiú  pihen ; 
Pihen,  mert  méltó  munkát  végeze, 
A  társaságnak  szolgált  két  keze ; 
A  sír  virágos,  a  sír  hantja  zöld. 
Lágy  füvében  dalos  madárka  költ. 
Dal  és  virág  mind  e  sirhoz  való. . . 
Hiszen  porában  fekszik  a  —  bakó. 

Hol  letevék  a  költő  hamvait : 
Szegfű  s  demutka  illatozva  nyit, 
Magvát,  barátja,  a  kis  csalogány. 
Hű  rokonszenvből  ejté  el  porán. 
Nem  tudta  ő,  az  énekes  barát. 
Mi  illetné  a  költő  hűlt  porát ; 
Tudván,  mi  volt  a  dalnok  élete : 
Sírjára  ürmöt  s  bürköt  ültete. 

Kit  a  halál  itt  por  közé  vetett : 
Tagadott  Istent,  örök  életet ; 
S  imé  a  feltámadást  tagadó 
Sirján  kihajt  a  leszúrt  fűzkaró! 

És  a  könyűt  ki  számlálhatja  meg, 
Mely  itt  kétszínüségben  elpereg  ? 
Hantot,  hog)'  meg  ne  szólja  a  világ, 
A  férj,  utált  nő  sirhalmára  vág. 
Az  özvegy  szíve  gyászba  nem  borult, 
S  hoz  férjének  immortel-koszorut ; 
Testvér  testvérre  bérgyilkost  fogad  : 
S  ültet  halmára  fát,  virágokat ; 
Magzat,  örökös  kijővén  ide  : 
Boszús  lesz  nem  beteg  szülőire. 

Ellenmondás  minden  lépten  nyomon. 
Gúny  és  hazugság  kövön,  hantokon  . . . ! 
Tagad,  hisz ;  sir,  kaczag ;  csügged,  remél 
Az  ember  itt,  úgy  a  mint  kedve  kél ! 

Jött  a  tavasz,  s  nyugalmas  éjfelén 
Virágmagot  szórt  e  csont-telkeken  ; 
Kértük,  hiába  kértük  egyre  őt: 
Ne  látogassa  meg  a  temetőt  1 

Itt  nem  virúlat,  rothadás  lakik, 

övé  e  föld  a  végső  szem-porig. 

S  ennek  virága,  mely  buján  tenyész : 

A  csontokon  élősködő  penész. 

Nem  kell  más  virág,  s  zöld  levél  nekünk! 

A  léi  halála  a  mi  életünk 

Ki  hópalásttal  mindent  eltemet. 
Kértük,  hiába  kértük  a  telet. 
Midőn  felszedte  fehér  sátorát, 
S  a  tért  bucsú-dühében  zúgva  át. 
Nyaralni  vad  bérczekre  költözött : 
Maradni  köztünk,  a  sirok  között! 

Alant  ha  tél  van,  tél  legyen  felül, 
A  régi  szó,  mig  nem,  vagy  teljesül, 

S  fel-  vagy  nem  olvad  dermesztő  fagya 

Hiába  kértük,  a  tél  elhagya.J. 

Ki  a  lehunyt  napot  meggyászolod  : 
Hagyd  nekünk,  oh  éj,  barna  fátyolod  ! 

Legyen  kitiltva  innét  fény,  sugár 

Mely  hozzánk  úgy  is  csak  hazudni  jár. 
S  kit  az  enyészet  barna  lelke  bír : 
E  csontvilágban  gúny  a  játszi  pír. 

Boruljon  el  hát  barna  éjözön 
A  temetőn,  e  nagy  botrány-kövön, 
S  néha  vessen  a  boszus  ég  villáma. 
Múló  fényt  e  világtalan  világra  1 

11. 

FEJ  FA. 

Meghozta  gyümölcsét 
Zöld  ágam;  az  ágnak  alatta, 
A  hontalan  utast 
Kért  nyugalom  árnya  fogadta, 

S  a  vész  idején  menekülve  alám  : 
Rá  védve  borúit  leveles  koronám ! 

S  engem,  ki  tenyésztem 

A  messze  vidék  örömére : 

A  törpe  halandó, 

Fejszét  derekamra  ki  mére, 

Hogy  több  tavaszon  ki  ne  hajtson  az  ág, 

Őrnek  siri  lakja  tövébe  kivág. 

És  a  kinek  ifjú 

Bimbót  s  levelet  hoza  ékül 

Száz  új  kikelet,  most 

Rajtam  rohadás  moha  zöldül. 

Lombon  zene  csattog,  a  fülmile  búg; 

Itt  éji  sirok  riadó  ura  zúg. 

öt,  sirja  ölében 
Porladva  ki  fekszik  alattam. 
Meghozva  gyümölcsöm', 
Érdemre  ha  nézsz,  meghaladtam! 
Hosszú  kora  puszta,  miként  az  ugar, 
Hantját  feledés  lepi  s  asszu  avar! 

111. 

VAS-EMLÉK. 

Tűzben  születtem  a  világra, 
S  ki  a  villámot,  égi  vészt 
Gúnyolva  hívom  érczfejcmre  : 
lm,  hitvány  rozsda  ront,  emészt. 

Bizony,  bizony  bolond  az  ember! 
Magát  csúfolván  meg,  midőn 
Jelűi,  elmálló  csontja  mellé 
Vasszobrot  tesz  a  temetőn. 

Fölcsengve  ontván  buja  rendet 

Hajlott  kalászu  tereken, 

A  napsütött  kaszás  kaszája. 

Mi  boldog  volna  életemi 

Szántóvas  a  szántó  ekéjén, 

Sírt  kikelendő  magnak  ás; 

Itt  tél  van;  —  ott  minden  tavaszszai 

Megjő  a  várt  feltámadás. 

Lehettem  volna  harczviharnak 
Táborverő  villáma:  kard! 
Királyi  páJczával  díjazván 
Mely  forgatott,  a  férfi-kart, 
E  harczi  sarló  által  a  hős 
Fejére  zöld  babért  arat; 
Szolgálom,  fénytelen  szobor,  most 
Élők  helyett  a  holtakat! 


Inkább  mint  bús  rabláncz  csörögnék 
A  börtön  átkos  éjjelén ; 
Vagy  a  vérembernek  kezén,  a 
Bűnöst,  igazt  öldökleném : 
Mint  ingatag  lelkű  pulyának. 
Kiben  szilárdság  nem  vala. 
Jelöljem  érdemetlen  hamvát 
Szilárd  keblemnek  általa! 

IV. 
ÁKÁCZ-FEJFA. 

Bús  szenvedő  élt  a  világon, 
Baját  nem  mondta  senkinek; 
Magában  állt,  mint  a  beteg 
Tölgy  áll  a  messze  pusztaságon ! 
De  sápadt  homloka, 
A  melyre  mély  redőket  vese 
Lelkének  elzárt  szenvedése, 
Lőn  annak  szónoka. 
Kertébe  egyszerű  lakának 
A  szél  ákáczot  ültetett. 
Az  ákácz  volt  éber  tanúja, 
A  kín  mi  kép  csapdosta,  dúlta 
Sápadt  foglyát,  az  életet ! 
S  a  haldokló  ágyához  a  midőn 
Egy  jobb  világ  követje  lépé : 
Az  ákácz  szívesen  sírfája  lőn. 
Hisz  ő  volt  úgy  is  élte  képel 
A  szenvedő  e  hant  alatt  pihen. 
Hideg  sirjának  mélyiben. 
Felette  hír,  köny  nem  ragyog . . . 
A  kert  ákácza  én  vagyok! 

A  természet  keze 

Ákáczfának  mit  ad  ? 

Szúró  tövis  közé 

Halvány  virágokat  I 

Halvány  virágom  hullatag  vala. 

És  tüske  nélkül  nem  virult, 

S  a  gyilkos  tüske  mindig  fennmaradt, 

Bár  a  virág  lehullt ! 

Kemény  sorsnak  keze 

Halandónak  mit  ad? 

Halvány  örömihez 

Metsző  fájdalmakati 

A  boldogság  piros  borában  is 

Egy-két  csepp  mindig  rejtett  fájdalom; 

S  múló  öröm  sem  látogatja  meg, 

Kit  szenvedés  vas-karja  nyom. 

Az  éj  hall  átkozódó  hangokat ; 

Panaszra  sárga  fejfa  nem  fakad. 

Lehullt  örökre  bár 

Halvány  virága,  levele : 

De,  melyek  lepték  ágait. 

Le  a  tüskék  vele. 

S  szenvedni  kit  látott  sokáig. 

Most  nyugodalmának  tanúja  . . . 

A  földi  lét  keserve,  búja 

Nem  hat  le  a  sír  padlanáig. 

A  szenvedő  e  hant  alatt  pihen. 

Hideg  sírjának  mély i ben, 

S  ki  halmán  szívesen  elkorhadok: 

A  kert  ákácza  én  vagyok ! 

V. 

FENYŐ-KERESZT. 

Büszke  bérczorom  felett 
Voltam  égre  nyúlt  fenyő ; 
Zöld  fenyőnek  lombja  zöld, 

Tonip'i    n;unl:4Í     ).  6 

Tél  ha  múlik,  tél  ha  jő. 
Éltem  szép  tavasz  vala, 
Szenvedek  most  bús  felet; 
Megszáradva,  lombtalan 
Kis  kereszt  a  sír  feletti 

Bérczlakó  fenyőnek  és 
Sirkeresztnek  élte  más ; 
Ott  patak,  zöld  lomb,  zene. 
Itt  enyészet,  sorvadás. 
Átok  rá,  ki  engemet 
Elszakaszta  tőletek : 
Sugár  testvérek,  tavasz, 
S  zúgva  zúgó  rengeteg  1 

Kisded  édes  almival 
Ah  miért  nem  renghetek?! 
Álom  és  tej  éltetik 
A  mosolygó  kisdedet; 
A  tej,  a  szülő-kebel 
Édesen  meleg  teje ; 
Álmát  a  mely  rája  hoz : 
Lágyan  rengő  bölcseje. 

Jött  az  ember,  és  elébb 
Vészes  tengerekre  tett; 
Csikorogva,  nyögve  ment 
Sudaram  szirt,  hab  felett. 
Nyögve,  mert  átkos  teher 
Marta  rajtam  lánczait. 
Vásárokra  hordva  az 
Ember,  ember-társait. 

Árbocz  voltam,  a  hajó 
Szirteken  hogy  törve  lőn : 
Partra  vetve,  jel  levek 
A  kietlen  temetőn. 
Hol  az  éjfél  száz  fagyos 
Kóbor-rémet  szétereszt. 
Elkorhadva,  lombtalan. 
Szomorú  kis  sírkereszt ...  I 

VI. 

GRÁNIT-SZOBOR. 

Csodája  voltam  a  zergék  honának. 
Vendégeim  sas,  villám,  köd  valának; 
Zöldes  moh  ülte  homlokom',  jeléül : 
Hogy  a  vén  gránit-szikla  meg  nem  vénül. 

Alattam  ott,  miféle  földi  férgek 
Fel-feltünő  csoporti  járnak,  élnek? 
Szóltam  kérdőleg  a  bérezek  sasának : 
Embernek  mondta  ő,  a  föld  urának- 

Sok  századig  kaczagtam  e  beszédet, 
Látván  naponként  e  kis  furcsa  népet ; 
S  vártam :  talán  egykor  magasbra  nő  fel  . . . 
De  még  törpült,  de  még  satnyúlt  idővel ! 

Majd  megragadt  egy  bősz  erő  haragja, 
Rengvén  belé  a  bérez  aczél-alapja ; 
Földindulás  rázván  meg  a  világot. 
Engem  fcnnről  a  síkmezőre  vágott. 


6* 

Hozzám  az  embert  bámulat  ragadta.... 
Ki  majd  szent  homlokom'  lábbal  tapodta! 
S  vésüt  hozott,  roncsolni  büszke  sziklát, 
Bár  hányt  daczos  mellem  dühébe  szikrát! 

Az  őserő  szabálytalan  kezétül 
Idomtalanságot  ki  nyertem  ékül : 
Csúfos  szobor  levek  . .  .  hah,  a  szabályok 
Eltorzító  majmára  átok  . . .  átok  . . . ! 

S  ki  láttam,  mint  születtek  ezredévek ; 
Egy  csecsszopó  kimultáról  beszélek ; 
Hah,  bár  sülyednék  el,  hogy  szem  ne  lássa: 
Mivé  lőn  a  bérez  szikla-óriása ! . . 

■K 
Mig  így  beszéltek  a  sír  szobrai. 
Egymásután  a  márvány,  kő,  fa,  vas  : 
Halotti  csend  állott  be  hirtelen  .... 
Megszólalt  harmadízben  a  kakas. 

CSALÁNOK. 
1. 

A  VITÉZ  FIU. 

«FiamI  lejártak  napjaim  . . . 
Mely  védte  a  magyar  hónát : 
Őrizd  meg  kardom',  a  család 
Hat  százados  tulajdonát  I 

És         mert  ki  tudja  a  jövőt?  — 
Ha  zúgna  tán  a  harczvihar : 

Honért,  királyért  hősileg 
Villogtasd,  mint  igaz  magyar  1» 

És  függ  a  kard,  de  béke  van, 
S  henyélve,  hogy  ne  függjön  ott : 
Belőle,  a  vitéz  fiú 
Dohányvágőt  esi  náltatott. 

II. 

A  GYÁSZOLÓ  FÉRJ. 

Csinos  parasztlak  udvarán 
Gyászos  karének  hangja  kel, 
S  a  népnek  nagya,  apraja 
Tolong  :  hiszen  bámulni  kell ! 

És  a  nyugalmas  sír  felé 
Kisérik  a  jó  házi  nőt; 
A  férjnek  kínja  végtelen, 
S  mondják :  követni  fogja  őt ! 

És  íme,  a  nép  jóslata 
Minő  hamar  beteljesült : 
Szegény,  a  gyászbeszéd  alatt 
Szerencsésen  elszenderült ! 

]]]. 

KÉP. 

Sűrű  bokor  zöld  lombja  közt 
Fészket  rakott  egy  pár  madár ; 
A  fészek  ím  megnépesül . . . 
Benn  pelyhesek  sipegve  már. 

A  hím  csodálkozik,  hogy  egy 
A  többinél  hatalmasabb ; 
Testvéritől  elüt  nagyon, 
És  orra,  körme  horgasabb! 

Te  jámbor,  jó  hogy  nem  tudod  : 
Hogy  a  k^k^k  pajzánkodott ! 

JV. 

HELÉNÁHOZ. 

Vagy  én  volnék  süket,  vagy  te  volnál  néma 
De  így  rósz  pár  lennénk,  beszédes  Heléna  1 


KOSZORÚ. 

A  költő  homlokán. 

Hol  terhesen  függ  a  lélekború. 

Hírnek  szellőiben 

Rendűi  meg  a  zöld  repkénykoszorú. 

Vágygyal  ne  nézzetek 

Fel  a  költő  repkényes  homlokára ; 

Hisz  a  lomb  rajta  a 

Megtört  kebelből  drága  vérnek  ára ! 

Irigylitek  talán 

A  télviharral  küzdő,  lombtalan 

Tölgynek,  hogy  ágain 

Függ  a  fagyöngy,  zöldelve  bokrosán  ? 

Tudjátok  meg,  hogy  a 

Bérczen  a  gyöngyös  águ  tölgy  beteg  1 

A  költő  homlokán 

Bánatra  vannak  a  zöld  levelek  I 

ÉNEKEK. 
1. 

REGGEL. 

Oh  jertek  a  reggelnek  idején. 
Szent  buzgóságnak  szárnyai. 
Ragadjátok  lelkünk  a  menny  felé. 
Hová  ugy  óhajt  szállani ! 
A  fényes  nappalnak  láttára 
Hevülvén  tisztelet  s  hálára. 
Hadd  buzogja  ki  a  mit  érez : 
—  Oh  vigyétek  jó  Istenéhezi 

Mint  a  világon  szélyel  áradott 
Az  élethintő  napsugár : 
Isten!  jóságodnak  malasztitól 
Megteljesűlt  a  földhatár! 
Jó  atyánk!  hű  szerelmed  látván 
A  földön  s  a  lelkek  világán  : 
Keblünk,  mint  a  patak  megárad, 
S  kiontjuk  néked  hő  hálánkat! 

Világosság  hatalmas  Istene, 

Ki  a  reggelnek  ura  vagy! 

Ki  adsz  a  földnek  fényt  és  harmatot : 

Fényt  s  harmatot  lelkünknek  adj  I 

A  halandó  szem  messze  nem  lát, 
Küldd  hozzánk  a  szent  hit  világát! 
S  erénynek  harmatja  csillogjon 
Lelkünkben,  békés  olajágon. 


II. 

ESTVE. 

Hálaadásnak  szent  oltáraként 
Piros  tűzben  ég  napnyugot ; 
Oltárrá  váljatok  mi  szíveink, 
S  lobogjon  hálalángotok! 
Isten!  hű  karjaid  vezérlik 
Az  embert  a  nap  lementéig. 
S  felette  áll  az  éj  fekete 
Szakán,  angyalid  őrizete. 

Egy  áldásteljes  nappal  újólag 
Meghosszabbítád  életünk ; 
Jóságodtól  jött  béke  és  öröm, 
Tied  hálánk,  dicséretünk! 
Kit  közülünk  bú-bánat  ére : 
Irt  nyújtál  szívének  sebére. 
Az  árvák  könnyeit  te  látád. 
Tudtad  az  özvegy  sóhajtását. 

Csak  benned  bízunk  hát  ez  éjen  is. 
Ki  nappal  jó  atyánk  valál ; 
Oh  Isten,  őrködjél  crőtelen 
Teremtésidnek  alminál! 

Hadd  nyugodjék  meg  testünk  lelkünk, 
S  engedj  békességben  fölkelnünk ! 
Vagy  ha  eljösz  értünk  ez  éjen  : 
Add,  hogy  csendes  halálunk  légyen ! 

NYÍLT  LEVÉL  EGY  HÖLGYHÖZ. 

1844. 

Nemes  hölgy!  im  forró  üdvözletet 
Egy  hő  szív  küld  a  távolból  neked  ! 
Mint  az  érnek,  mely  mossa  lábadat : 
Forrását  nem  tudod,  honnan  fakad  ; 
De  érzed  a  kristály-tiszta  vizet. 
Mely  lágy  hullámival  feléd  siet ; 
Magam  neked  ki  vagyok  idegen  : 
Ez  a  csermely  az  én  üdvözletem! 

Kebledre  két  édes  szülött  simul. 
Egyik  fiad,  másik  szelíd  leányod; 
Mig  áldva  a  ki  adta,  kedvesid' 
Reggel,  este  imádságodba  zárod  : 
Van  más  is,  a  ki  minden  pillanatban 
Reájok  gondol  híven,  melegen  ; 
S  emiékökhöz  e  két  szót  fűzi  lelke  : 
Oh  szent  barátság  1  édes  szerelem ! 

S  mig  egyengetni  éltök  útait, 
Jár  a  jövőn  a  hű  anyának  gondja  : 
Van,  ki  álmain  egy  tündér-világ 
Fényét,  dicsét,  mind-mind  fejökre  fonja, 

Kinek  élte,  nyugalma,  boldogsága,  • 
Kedves  szülöttidért  nem  lenne  drága  ; 
Rajtok  kivül,  ki  mindent  meghagyok 
Szülöttidnek,  jó  hölgy,  az  én  vagyok! 

Emlékezem . . .  szép  őszi  este  volt, 
—  Sárgán  hulltak  a  fáknak  lombjai  ; 
Midőn  a  szív  csordultig  tele  van. 
Hanem  az  ajk  nem  tud  mit  mondani ; 
Fiad'  s  leányod'  karjaimba  öltve  : 
Kimentünk  a  berekbe,  a  mezőre. 
Érzelminknek  nem  volt  szüksége  szóra  .  .  . 
Oh  az  az  est,  az  a  szent,  boldog  óra 
A  titok  s  emlék  pecsétje  alatt : 
Örökre  itt,  itt ,  .  .  lelkemben  maradt! 

Lásd !  jó  anyám  régen  a  sirba  szállott, 

Megértem  én  korán  az  árvaságot; 

Mint  gyenge  hajtás  a  nyárnak  hevén : 

A  szenvedést  korán  megösmerém ! 

S  mert  nincs,  ki  vonna  hű  meleg  szivére. 

Fájdalmam  és  örömim  osztva,  értve : 

Anyám  helyett,  ah  mint  óhajtanám 

Jó  hölgy,  neked  mondhatni  ezt :  anyám  ! 

S  talán  . .  .  ?  ki  küldött  csábító  remény  ? 

Hogy  ámításod  tudva  higyjem  én! 

De  bár  ne  is  legyen  csak  színes  ábránd, 
Ez  érzés,  mit  vágyó  szivem  melenget. 
Bár  a  remény  nyom  nélkül  szétenyészszen, 
Mint  szép  álom,  mint  egy  forró  lehellet : 

Mely  tartsa  hű  lelkem'  hozzátok  kötve, 
Az  emléket  megőrzöm  mindörökre! 

Ne  bánd,  oh  hölgy!  hogy  szivök  érzetén 
Hiven  hajolnak  magzatid  felém ! 
Mint  a  lóhere  hármas  levele: 
Hiven  összeforrt  hármunk  kebele; 
Halld  meg,  ha  a  távollevő  barát. 
Emlékezetnek  hallatná  szavát ; 
S  ne  légy  kemény  a  kedves  jó  leányhoz. 
Ha  lelke  tán,  mint  a  vándor-madár, 
Hol  a  tavasz  virít,  az  ég  sugáros. 
Az  elhagyott  vidékre  visszajár. 
Engedj  szivedben  nékem  is  helyet 
Szeretteid  között.  —  Isten  veled. 


LEVÉL  PETŐFIHEZ. 

Bártfáról    1844. 

Ismeretlen,  hanem  még  is  jó  barát  1 
Vedd  egy  víg,  most  kór-fiúnak  pár  sorát ! 
Kit  bár  a  bor  lángszerelme  úgy  hevít, 
Mégis  a  sors  vizre  hozván,  vizre  vilt. 

Víg  szeszélyű  bordalaid'  hogy  olvasám! 
Jól  beszél  ez  a  poéta  !  gondolám ; 
S  életemben  bár  egyszer  sem  láttalak! 
Megengedj,  de  czimborámnak  szántalak! 


T^öltemények. 

A  pohárhoz  én  is  értek  egy  kicsi nt, 
T^igadozván  szent  Dávid  zsoltárakint ; 
Ha  dallhatok,  szerethetek  s  ihatom  : 
Nem  veszett  el  sem  éjem,  sem  nappalom. 

Homlokomra  barna  felleg  gyakran  ül, 
S  Isten  látja,  mennyi  kín  e  szív  körül ; 
Bor  tüzétül  a  fojtó  bú-lég  kigyúl, 
S  a  borúlat  villámozva  elvonul, 

Ajakimnál  a  pohár  ha  kiürül, 

S  piros  lelke  a  pokolra  lemerül  : 

Bús  gyönyörrel  földre  sújtom...  s  szétszakad, 

Hogy  hajnalra  nyolcz  ivónak  egy  marad. 

És  beszélek  :  Mi  az  ember  ?  Egy  pohár, 
Mely  száz  szomjú  szenvedés  közt  sorra  jár. 
Benn  az  élet,  bor ...  de  ürmös. . .  mit  nevetsz  . .  ? 
A  bor  elfogy,  a  pohárnak  vége  ez  . .  . 

Fénylő  kristály  volt,  s  im  rósz  cserép  leve, 
Eltűnt  vigan  pezsgő,  szikrázó  leve ; 
Hát  a  szesz ...  A  szesz  fiúk ...  eh  menjetek ! 
Ilyen  kérdést  csak  a  papnali  tegyetek! 

Asztalnál  űl  a  vén  korhely,  a  halál ; 
S  a  törésben  hej  be  nagy  kedvet  talál ! 
Bort  fiúk,  bort !  mert  maholnap  úgy  lehet, 
Nem  találtok  poharat,  csak  cserepet! 

És  barátim  ebbe'  már  nem  gátlanak. 
Csak  mosolygva  nagy  bolondnál^  mondanak  ; 
Azt  is  kérdik,  hogy  mikor  lesz  már  eszem  ? 
Nem  sokára!  biztatom,  bár  nem  hiszem. 

S  kötődnek  :  hogy  becsüljem  meg  már  magam", 
Mert  biz  egyszer  mind  kiázik  a  fogam; 
Adjatok  bort,  bizton  ázhatik  fele, 
Úgy  is  szűken  van,  mit  rágni  kell  vele  1 

Hozzon  egyszer,  jó  fiú,  az  Isten  el. 
Szívesen  lát  a  barátság,  a  kehely! 
Jere  hozzám  « sárga  pitykés  közlegény », 
Isten-engem !  fővezérré  teszlek  én  I 

Ott  fog  állni  a  kulacs,  mint  barna  vár, 
És  körüle  annyi  ágyú  a  pohár : 
S  az  erősség  megvívatván  általunk : 
Dőlt  falánál  bátor  szívvel  meghalunk! 

Tokaj  bérczén  ütjük  egyszer  fel  tanyánk'. 
Hol  oly  jól  kitesz  magáért  ősanyánk ; 
Ott  iszunk  még,  ott!  s  csinálunk  annyi  jót: 
A  bor  ellen  tartunk  prédikácziót. 

Majd  kettecskén  felpipázva,  életünk 
Tarka-barka  percziről  beszélgetünk ; 
Egyet  iszunk  a  multakra  szótlanul, 
Hej,  arra  az  ittas  is  kijózanul ! 

Messze  mentem, —  észre  még  csak  most  veszem, 
Víz  felett  is  csak  boron  jár  az  eszem, 
Mert  bor  itten,  jó  fiú,  ha  volna  sincs; 
Torkomon  hej,  párosával  a  bilincs! 

S  a  vizivás  hej  be  kínosan  megyén ! 
Tél  pohárka,  még  az  is  csak  foghegyen. 
Savanyú  bár,  de  mégis  csak  víz  biz  ez. 
Az  embernek  semmi  kedvet  nem  szerez ! 

Halld  csak :  tegnap  a  vidéket  jártam  el, 
Bércztetőkre  nagy  kínok  közt  mászva  fel 
Hogy  ha  nem  hoz  derűt  a  szőlő  leve : 
Vidítson  fel  legalább  a  levele! 

Végre  látok  sok  járás-kelés  után, 
Zöld  növényt  a  halom  lejtős  oldalán. 
Nagy  örömmel  én  is  hozzá  sietek .  .  . 
Hát  komló  volt,  hogy  a  ragya  üsse  meg  I 

Víz-világ  ez,  nincs  szüretje,  nincs  bora. 
Gyáva  szívként  zúg  a  fenyves  tábora 
A  legelső  lágy  szellőcske  fúvatán  ; 
Bort  teremve,  ez  is  bátrabb  volna  tán. 

Hej,  ha  egyszer  visszavisz  jó  angyalom, 
A  mulasztási,  ne  félj,  beh  kipótolom ! 
Addig  is  szánj,  vizgyülölő  jó  barát, 
S  ürits  értem,  nyavalyásért,  egy  pohárt ! 


KÉT  MADÁR. 

1846. 

Két  madaram  volt :  az  egyik  fehér, 

A  másik  fekete ; 

Két  madaramnak  bizalom  vala 

S  ifjúság  a  neve. 

De  itt  hagyának.  .  .!  s  oly  rideg  vagyok, 

Minő  a  puszta  ház. 

Hol  nem  lakik  nyájas  galamb,  sem  a 

Vig  fecske  nem  tanyáz. 

Ifjúság,  ifjúság.  .  .  gyors  fecske,  te! 

Szárnyad  hová  ragad? 

Hát  elvi  véd  éltemtől  ily  korán 

A  szép  meleg  nyarat? 

Nem  látlak  fényes  villámok  között 

Vigan  czikázni  fenn  .  . . 

Nem  látlak  többé  mélységes  habon 

Elcsapni  hirtelen!? 

Ah,  véled  minden,  minden  oda  van .  .  . 

Virág,  dal,  szerelem! 

Fájó  borongás  emlegetve  az 

Elmultat  szüntelen ; 

Hull  a  barna  fürt,  az  arcz  pírja  vész  .  .  . 

S  az  élet  átkaúl : 

Nem  akar  a  lélek  vénülni,  sőt 

Új  meg  új  lángra  gyúl. 

Ifjúság,  ifjúság .  . .  gyors  fecske,  már 

Ha  elménél  magad : 

Minek  vivéd  el,  mért  nem  hagytad  itt 

A  másik  madarat? 

Elszállott  véled  a  fehér  galamb, 

A  nyájas  bizalom. 

Ki  olajágat  horda  nékem  a 

Világból  egykoron. 

Mint  a  futóborostyán  átölel 
Elő  fát  és  romot : 
Az  emberekhez  lelkem  és  karom 
Forrón  ragaszkodott. 

És  most  kerülöm  őket .  . .  borzadás 
Fut  végig  lelkemen : 
Hogy  e  mosolygó  hóhérok  keze 
Fogja  be  majd  szemem'. 

A  két  madár  örökre  elrepült ...  I 

Mellettem  ki  marad? 

Az  életben,  ha  már  gyönyört  nem  is, 

De  fás  nyugtot  mi  ad? 

Föl,  föl  munkásság  s  életküzdelem! 

Rengjen  zajtól  a  ház  : 

Ha  benne  többé  nincs  fehér  galamb, 

S  víg  fecske  sem  tanyáz! 


A  HANGYÁKHOZ. 

Jó  reggelt,  sürgő  hangyanép ! 
Korán  munkához  láttatok  .  .  . 
Henyélő  nincs  közöttetek  I 
Nálunk  nem  így  van  a  dolog  I 
Egyik,  törvén  kemény  ugart, 
Napestig  izzad,  dolgozik; 
Másik,  rugalmas  pamlagán 
Végig  nyúlván  —  unatkozik- 

A  munka  nálatok  közös, 
Az  a  jószág,  a  szerzemény ; 
Mindenki  dolgozik  s  eszik  .  .  . 
Hja  1  nálunk  ez  más  rendbe'  mén  ; 

Itt  a  henyélő  :  potrohos, 
Bőrébe  csak  szuszogva  fér ; 
De  a  meghámlott  marku  nép. 
Oh  az  pogányul         ösztövér! 

Ti  nem  versenygetek ;  de  egy 
Békés  család  országotok, 
Ott  nincs  enyém,  nincsen  tied  . 
Nálunk  máskép  van  a  dolog! 
Egymást  felfalni,  érdekink 
Csatáiban  készek  vagyunk! 
Fordítjuk  a  köpenyeget. 
Eladó  lesz  hitünk,  szavunk! 

Ha  veszély  van,  ti  nálatok 
Mindenki  víni,  halni  kész, 
Tojásit  menti  a  szüle .  . . 
Nálunk  a  honfi  szóvitéz! 
Nem  áll  meg  emberül  helyén, 
De  félre  áll,  —  s  uram  fia ! 
Az  asszonynak  elébbvaló 
Az  ékszere,  mint  a  —  fial 

És  jó  hangyák !  ti  rajtatok 
A  külső  köntös  fekete ; 
Nálunk  belől  hordozza  ezt 
Sok  ember  lelke,  érzete ; 
Hanem  hogy  itt  is  annyi  sok 
Csúszó-mászó  férget  lelünk 
A  ronda  porban  :  véletek 
No  már  ebben  megegyezünk ! 

ÉLETEM. 

Én  nem  nevezhetem  tengernek  éltemet, 

Hisz  az  csak  egy  csendes,  boldog  tavacska  volt ; 

Jó  volt  hozzá  az  ég,  jobb  már  alig  lehet. 

Reája  partirúl  virágos  ág  hajolt ; 

S  hol  vadregényesen  hullámzott  a  vidék : 

Hűs  völgybe  termetes  tölgyek  környékezek. 

Szürkületben,  midőn  csendes  még  a  világ, 
Száz  fészekből  zengett  felette  lágy  zene ; 
Mérgét  védbástyaként  felfogta  lombos  ág. 
Ha  felriadt  észak  vadán  dúló  szele; 
Medrét  nem  ülte  sár,  vizét  nem  szállta  szenny, 
Fehér  kövecs  volt  ott,  s  aranyszinű  föveny. 

Ha  néha-néha  köd  boronga  tükörén, 

Befátyolozva,  mint  hamuszínű  lepel : 

A  lágy  fuvalommal,  mely  támadott  körén, 

Mosolygva  széleszté  a  jó  nap  fénye  el ; 

Dal  zengett,  -    virág  nyilt,  széllel  játszott  a  hab ; 

Mi  volt  a  tónál  szebb  ?  ki  nálam  boldogabb  ? 

De  kárörömmel  jött  rá  egy  szilaj  sereg. 
Taposva,  tépve  járt  a  csendes  tó  körül ; 
Irigység  üszkétől  lángolt  fel  a  berek, 
—    Ember  boldogságán,  ember  ritkán  örül, — 
S  a  tóba  oly  szörnyű  súlyos  sziklát  vetett. 
Hogy  zúgva  szétcsapott  habja  a  part  felett. 

Ez  a  nehéz  teher  keblében  mélyre  szállt. 
És  nincs  remény  s  erő,  többé  kivonni  azt ; 
A  játszi  habmoraj  lázas  zúgásra  vált, 
A  víz  sötét .  .  .  apad  .  . .  elérve  a  tavaszt. 
Midőn  kiszáradott  és  élte  elhala : 
Meglátjátok,  a  kő  minő  súlyos  vala ...  1 


AZ  ERDEI  LAK. 

(Költői   verseny   Kerényi-  és   Petőfivel    1845-ben.) 

Völgy  felett,  a  bérez  alatt,  középen, 
A  behorpadt  hegynek  oldalában  : 
—  Hallgatózva  néma  csend  körüle,  — 
Nádkötésű  kis  lak  áll  magában. 

A  kis  csermelyt  rácsos  ajtajánál 
At  sem  kell  röpülni  a  madárnak ; 
Habtalan  fut,  szótalan  fut,  benne 
Tarka  pintyek  lépegetve  járnak. 

Görcsös  águ  bükkel  a  sötét  szilt. 
Mely  a  házat  vészek  ellen  ójja  : 
Udvarába  eleven  sövénynyel 
Foglalá  be  régi  jó  lakója. 

A  vad-szőlő  gazdag  levelével. 
Mely  magát  a  vért-telekre  fonta  : 
Sátort  képez  és  a  gazda  déli 
Almot  alszik  árnyában  naponta. 

Mig  fiát  a  fatetőkre  csalja 
A  piros  tojásu  vércse-fészek; 
Vagy  kiáltja  gondtalan  kedélylyel : 
Héh  kakuk,  kakuk!  szólj:  meddig  élek? 

Xűg  az  élet,  zúg  vásári  népe, 
S  nem  hat  a  bérez  egyszerű  lakáig; 
Néha  hallik  elhaló  harangszó, 
Szép  idő  ha  gyors  esésre  válik. 

Itt  a  hajnalt  nem  kakas  kiáltja, 
Van  dalos  madárja  minden  ágnak: 
A  rigó-fütty,  gerliczék  bugása, 
S  csattogány-dal  szépen  összevágnak. 

Fenn,  kivágott  cserfa  törzsökéhez 
Kötve  ing  a  vízmosás  bürűje; 
És  a  törzsök,  zúgva  ki-  s  bejáró 
Kék  darázsok  mézetlen  köpűje. 

Lenn  a  mélyben,  szirt,  s  fatorladék  közt 
Elvesz  a  bérez  harsogó  patakja ; 
Rejtekét  a  szirt  s  fatorladéknak 
Smaragdszínű  gyíkok  népe  lakja. 

Hallgatás  ül  bérczen,  omladékon .  .  . 
Meg-megrendül  a  vakand  túrása  .  . . 
S  hallik  itt-ott  vén  cser  oldalárul 
Tarka  harkály  gyors  kopácsolása. 

Meg-megdördül  csendes  alkonyatban 
Gyilkos  csője  a  leső  vadásznak ; 
Fel-fellobban  bércztetőkön  a  tűz, 
A  hol  a  szénégetők  tanyáznak. 


7.  Dalok-  Ódák. 

Tengeren  csend  és  vihar.  Hazája, 
Mérhetetlen  tenger  a  szigetnek. 
Rengetegben  csend  s  vihar.  Szigetje 
E  kicsiny  lak  a  nagy  rengetegnek. 

Vadregényes  erdőség  vidékei 
Majd  ha  a  tél  fagy-bilincsbe  zára : 
Távol  nézek  hótakarta  kunyhód 
Felgomolygó  kék  füstoszlopára. 

És  ha  éjjel  a  lak  ablakából 
Mécskanóczok  fényt  lövelve  égnek : 
Azt  hiszem,  hogy  mindez  lüktetése 
A  megdermedt  jégvidék  szivének. 

És  lelkemben  nyugtató  hit  éled  : 
Nem  halt  meg,  csak  alszik  itt  az  életi 


HŰSÉG. 

Barátom  mátkájához. 

Magas  menny  a  hűségnek  hazája, 
Túl  a  földön,  sziklaormon  s  fellegen ; 
Hol  megáldva,  földre  ejti  Isten 
Jóvoltábul  tiszta  harmat  képiben. 

S  olykor  a  csöpp  nem  föröszt  virágot. 
Mert  utában  vad  vihar  ragadja  el ; 
Tóba  hull  itt,  ott  sziklán  törik  szét, 
Vagy  a  földnek  tar  göröngye  iszsza  fel. 

De  fönséget  mindütt  megmutatja, 
Hantot  növel  a  göröngyön  és  poron ; 


J^öUemények- 

Buborék  áll  a  tavon  felette, 
Fény-zománczú  tündéres  kis  sírhalom. 

És  a  sziklát,  melyen  széttörődött, 
A  tar  sziklát,  melynek  nincsen  élete, 
Hogy  télben  is  kiterítve  álljon : 
Lágy  moh  zöldes  bársonyával  vonja  be. 

S  a  virághoz,  melynek  szánta  Isten, 
Tiszta  csöppje  hogyha  bizton  elhata  : 
Mézzé  válik  a  megnyílt  kehelyben, 
Édes  mézzé  a  menny  tiszta  harmata. 

Szép  virág  te,  élted  tavaszában. 
Kebled  e  szín-mézzel  telve  telve  van ! 
Édesítsd  meg  kedvesed,  barátom 
Éltét  ezzel,  szép  virágszál,  boldogan  1 


NEFELEJCS. 

Mintha  volna  a  liget  könyűje. 
Tiszta  gyöngygyei  ömlik  a  patak ; 
Partjain  az  ifjú  nefelejcsek 
Bokrosával  felvirítanak. 

Kedves  lánykám  I  égi  szép  szemedből, 
Hívedért  könyűt  gyakorta  ejts! 
Kebleden,  édes  bús  harmatától 
Úgy  virul  a  legszebb  nefelejcs  I 

ELMONDHATNÁM . . . 

Elmondhatnám  éltemet,  sok 

Nehéz  ostromával ; 

Ki  pártolt  el  ?  kit  temettem  ? 

Miken  mentem  által? 

Elmondhatnám  e  kebelnek 

Fás  nyugalmát,  csendét: 

Mit  a  vész,  mint  fagyott  csermelyt, 

Föl  nem  zavar,  nem  sért. 

Elmondhatnám  .  .  .  .  s  ösmérnétek 

Sorsom',  veszteségem' ; 

De  nem  ám  a  fájdalmakat. 

Nem  a  kínt,  mely  meg-megragadt. 

Míg  idáig  értem! 

HARANGSZÓ. 

Mint  a  vidéket,  csendes  hajnalon 
Csengő  harangnak  halk  szózatja : 
Merengő  lelkem',  egy  szent  buzgalom 
Titkos  hatalma  által-hatja. 
Tisztábban  csendül  a  harangszó 
Hajnalszellőben,  harmaton  : 
Sóhajts  keblem!  szemem  könyűt  ejts! 
Tisztán  zendülj  dalom! 


1. 

Teremtő  Isteni  hová  tekintsek. 
Hol  ne  lássam  hatalmadat? 


1 04  7(Ptfemények- 

A  fényes  napban,  a  porszemben 
Te  megdicsőíted  magad'  I 
Égen  és  földön  mindenütt 
Dicsőséged  láng- fénye  süt. 
Bámultam  a  végetlen  tengert, 
S  fűszálon  függő  harmatot; 
Hozzám  a  búsult  menny  dörgése, 
S  a  méhedongás  elhatott. 
Néztem  a  volkán  égő  poklába, 
A  fénybogárkát  simogattam ; 
Haliam  a  vihar  szárnyát  zúgni, 
S  az  ért  kalászt  zizegni  halkan  .  .  . 
S  —  teremtő  Isten !  földön  égen, 
heted'  kiáltá  minden  nékem! 

II. 

Hatalmas  felség,  atyám.  Istenem! 
Dicsőségedet  engedd  zengenem! 
Ki  keblem',  mint  hárfát  felhúrozád  : 
Hadd,  hogy  éneke  zengjen  vissza  rád ! 
Szivem  nem  tanulta  a  dalt  s  éneket. 
Mint  a  madárral  az  vele  született; 
S  ha  sárgult  lombon  a  madár  meghal  : 
Hová,  hová  lesz  az  elzengett  dal  .  .  .  ? 
Hol  vettem  én  e  hárfa  hangjait. 
Mely  vigasztal,  megkönnyít,  boldogít? 
Szent  ujjad  írta  azt  hatalmasan  : 
Lelkem,  dalom  hazája  égbe'  van. 
Elzengnek  énekim  .  .  .  .  s  míg  meghalok 
Megvárnak  engem  a  mennyben  azok ! 


T    T)(7'ok    Ód  ák  *•$ 


111. 

Volnék  bár  oly  nagy,  oly  magas. 
Hogy  messze  csillagok  felett 
Hordoznám  büszke  fejemet. 
Hová  nem  ér  a  szél,  a  sas : 
Nagyságom'  földön  és  az  égen. 
Gondviselésed  tartaná  fenn. 

Volnék  bár  oly  kicsiny,  parány}. 
Hogy  a  sziklák  apró  mohában 
Eltévelyedném,  mint  a  vándor 
Kietlen  rengeteg-homályban  : 
Tudna,  látna  gondviselésed ; 
Atyám,  bölcs  Isten,  hála  néked  1 

IV. 

A  kétkedés,  e  barna  denevér, 
Hozzám  jőve  s  szárnyára  vett; 
Földet,  tengert  bejára  vélem, 
S  felhőkön  túl  emelkedett ; 
Most  zúgó  örvénynek  felette 
Függtünk,  mint  a  sirály; 
Majd  tapogatva  tévelyegtünk 
Hideg  barlang  homályinál  .... 
De  elfáradtam,  s  visszavágytam  én 
Csendes  lakodba,  égi  hit! 
Csendes  lakodnak  tűzhelyénél 
A  béke  lángja  melegit. 


I  o6  J(öttemények- 


V. 

Bányász  vagyok, 

Kincset  keresve  nyugtalan. 

Pályám  nehéz, 

A  kincs  mélyen,  s  eldugva  van. 

Világosító  bányamécsem. 
Ne  aludjál  ki,  oh  reményi 
S  mely  a  lopók  kezére  nem  jut : 
A  kincset  megtalálom  énl 

VI. 

Miként  a  tenger  mindenfelől 
Körülfogja  a  szigetet : 
Körülfogod  te  a  világot. 
Isten,  legtisztább  szeretet! 

Ha  a  szigetből  kiindulok : 
Mindenfelől  csak  vízbe  lépek  ; 
Égen,  földön  szerelmed'  érzik 
Ezer  világok,  teremtések! 

Mély  kútfeje  a  szeretetnek! 

Legyek  hasonlatos  hozzád ! 

Te  tenger  vagy :  harmatcsepp  legyek  én. 

Mely  tisztán  fénylik  a  fa  levelén. 

Enyhülést  hoz,  és  áldást  ád  ! 

Vll. 
Adtál  fájdalmat,  oh  uram  !  gyakorta 
Könynyel  áztatom  nyoszolyám' ! 

Sok  cllenségim  csúfolnak  gyűlölnek, 
Szeretetlenül  törve  rám  .... 

Jól  tetted,  hogy  fájdalmat  adtál. 
Hogy  bút  küld  él  a  bú  hely  érül : 
Lelkem,  könyűimnek  vizében. 
Mint  a  gyolcs  megtisztul,  fehérül ! 

Föl  hát,  csak  bántsatok! 
Próbáljatok  meg  emberek  I 
Ezzel  csak  boldogságot  adtok : 
Mert  nektek  én  —  megengedek  ■ 

vin. 

Harangoznak  ....  menjünk  az  úr  házába  I 

Oh  hívek,  jertek,  jertek  el ! 

A  jobb  élet  előérzelme  hat  meg, 

Ha  sok  nép  együtt  énekel ; 

Arany  tenger  van  a  mennyégben. 

Szent  tengere  az  énekeknek ; 

Arany  patak  mi  énekünk. 

Rengő  hullámai  velünk 

Mennybe  folynak,  mennybe  sietnek. 

IX. 

Mint  a  madár  nyert  gyors  szárnyakat : 
Lelkem  szárnya  szabad  akarat; 
Tudom :  kelet  felől  korány, 
Nyugatra  éj  vagyon. 
Északra  fagy,  meleg  hon  délre. 
Lelkem  akármelyik  vidékre 
Repülhet  szabadon ! 


Kötfeményet. 


X. 

Halkan  járjatok,  ne  beszéljetek  .  .  . 
Hadd  nyugodjék  a  haldokló  beteg  1 
Imé  a  természet  halálra  vál, 
Eltépett,  sárgult  koszorúinál ; 
Lehullt  fájáról  a  zöld  lombozat. 
Mi  ünnepélyes,  fájó  pillanat  .  .  .  ! 

Terepély  fádon,  oh  lét  és  idő! 
Levélként  emberek  milljója  nő ; 
Ott  együtt  lakik  az  ősz  és  tavasz. 
Ez  a  levél  hull,  most  zöldül  ki  az. 
Ágaidról  az  elmúlás  szele 
Ha  fog  fuvallni  le  ....  ? 


XI. 

A  temetőbe  ki  ...  1  barátomat 

Látogatom  meg  a  sírhant  alatt. 

Ha  meleg-e  még  ajka,  kebele  ? 

Oly  régen  nem  beszéltem  már  velel 

Leülök  a  puszta  sírhalmon, 

S  mit  beszél  a  csend  .  .  .  hallom,  hallom  1 

Én  a  hant  felett,  ő  a  hant  alatt, 
Úgy  kibeszéltem  véle  magamat  ....  I 
Igen,  igen!  vágy  és  emlékezet 
Nyelvén,  az  élő  a  holttal  beszél ; 
A  vándor  darvat  vágya  elviszi 
Kiesb  hazába,  hol  nem  éri  tél. 

Üdvöz  légy,  uj  életnek  vágyai 
Te  biztos  úti  levelem : 
Utánad  én  a  jobb  világot 
Tudom,  hogy  meglelem  .  .  .  ! 

XU. 

Mi  szép  a  mennybolt  éjszaka  ! 
Mi  szépen  ragyog  csillagai 
Oh  melyikben  lelek  hazát. 
Ha  majd  szivütésim  megállnak, 
S  nyugodtan  mondok  a  világnak 
Jó  éjszakát  ....  jó  éjszakát  .... 

Miként  az  esthajnal  csendében 
Zengő  harangszó  halkan  elhal : 
Halkan  elhalt,  elzengett  a  dal  ...  . 
De  a  buzgó  dalnok  lelkében. 
Mint  a  harang  múló  szózatja : 
Zcngelmét  még  visszhangoztatja. 

LEVÉL  POGÁNY  KAROLINÁHOZ. 

Beje,  decz.   24.   1846. 

Hogyan  élek,  és  új  hivatalom' 

—  Kérded  nemes  hölgy!  —  mikép  folytatom? 

Oly  szíves  kérdést  rólok  a  ki  tői  : 

Hallj  éltem  búja  s  örömi  felőli 

Hol  a  szép  Gömör  halmos  képet  ölt. 
Csendes  magányban  él  hű  tisztelőd! 


J^öltemények- 

Lant  és  biblia,  e  két  szent  barát 
Karján  ringatja  boldogan  magát. 
Az  én  pályám  szép,  ámbár  nem  ragyog : 
Én  az  egyszerű  nép  őre  vagyok! 
Enyém  jó-  és  balsorsának  fele. 
Örülök,  sírok  részvevőn  vele. 
S  az  elhagyott  népet,  mi  isteni, 
Növelni,  oktatni,  deríteni  ....  I 

Kisded  születik,  s  hogy  boldog  legyen : 
Én  fohászkodom  érte  szívesen ; 
Dobogó  szívű  szép  menyasszonyát. 
Elhozza  az  ifjú  felebarát,  — 
És  szívem  elfogul  öröm  miatt. 
Az  ünnepélyes  esküszó  alatt. 
Kihez  már  a  nyugalmas  est  közel, 
A  haldokló  ágyához  megyek  el ; 
S  ki  lehullt,  mint  fájáról  a  haraszt, 
A  temetőbe  kikísérem  azt. 
Ekkép  velem  rokon,   barát  a  nép  : 
Nemes  barátnőm !  pályám  nemde  szép  ? 

A  nap  is  fénynyel,  majd  borúba'  kel : 
Fájdalmam  is  van  annyi,  mennyi  l^ell ! 
Legjobb  barátom  nem  rég  itt  hagyott, 
—  Pihenj  csendesen  szeretett  halott!  — 
Pályám  társai  meg  nem  értenek, 
Szivök  hozzám  fagyos,  vagy  lágymeleg. 
S  midőn  estennen  megtérvén  haza. 
Nem  fogad  váró  lény  meleg  szava ; 
Vagy  fenn  virasztok  csendes  éjszakán, 
S  nincsen  velem,  csak  a  késő  magány; 

Megvallom :  ekkor  úgy  fáj  valami  .... 
Annyit  szeretnék,  tudnék  mondani  1 
A  családélet  boldog  keble  ez, 
Melyért  borongva  lelkem  epedez  .  .  .  .  ? 

Hová  ragadsz  bolyongó  képzelet  .  .  .  ? 

Kit  én  szeretnék,  ki  engem  szeret. 

Nem  tudom  hol  van?  nem  is  keresem, 

A  természet  az  én  szerelmesem ! 

Lombos  karjával  a  ki  átölel, 

Csók  közt  altat  el  hűs  szellőivel. 

S  én  andalogva  megsimogatom 

Szép  szőke  árvalányhaj-fürteit ; 

Piros  rózsa-z]kát  megcsókolom. 

Bámulom  fehér  //Vyom-vállait. 

S  ha  nefetejcs-szcméhe.  néz  szemem : 

Szebb  hölgy,  több  boldogság  nem  kell  nekem. 

Jer,  jer,  nemes  hölgy ! .  . .  Ah  mégis  ne  jőj . .  .  1 

A  halmot,  rétet  dér,  hó  este  meg ; 

Oda  van  a  természet  kelleme, 

A  téli  fákon  száraz  lomb  remeg. 

Mi  szép  lelkedre  kéjjel  hatna  itt : 

Nem  láthatnád  az  ég,  föld  bájait. 

De  majd  ha  széles,  szép  tavatokon, 

Arany  hálót  a  nap  sugara  von. 

Ha  jajgat  rajta  a  fehér  sirály. 

És  a  kardos  sás  ki-hajt  partinál, 

S  megjő  fecskétek,  délibábotok : 

Jőj  el  tavaszszal,  —  lelkem  várni  fog ...  I 


J^öítemények- 

Virágos  kis  kertemnek  közepén, 

Árnyas  méhesben  ülök,  élek  én ; 

S  kiket  megápol  s  öntözget  kezem : 

Virágimat  kéjjel  szemlélgetem ; 

S  haláltól  mert  megónom  nem  lehet : 

Virágregékhe   dallom  éltöket. 

Majd  elmondom,  mint  járt  a  liliom, 

S  a  múló  kecsű  pipacs  egykoron  ; 

Elmondom  a  vadrózsa  esetét, 

S  hogy  mi  érte  csapodár  kedvesét. 

A  hajnalkának  mikép  lőn  halál 

Szerelme,  a  hő  nap  sugárinál? 

A  tündér-hölgy  mért  lőn  elátkozott, 

S  vizi  liljommá  miként  változott? 

A  gyászos  rozmarinnak  mi  baja? 

Mért  búvik  fűbe  a  kis  ibolya? 

Elmondom  a  vérfű  történetét 

Kedves,  szép  tavasz!  jőj  minél  elébb  . 

Nemes  hölgy !  addig  hát  Isten  veled ! 
Szeresse  a  kedves  hont  kebeled! 
Szeress  minket  is,  a  lant  emberit. 
Nekünk  ugy  is  kevés  öröm  virit! 
Olyan  az  is,  mint  az  őszi  kikircs, 
Virága  halvány,  s  zöld  levele  nincs  I 
Légy  boldog  és  költődet  ne  feledd  .  . 
Isten,  Isten  veled ! 

ÉJFÉLKOR. 

Szivemhez  egy  igét  S  ah,  mert  nem  fojthatom 

Nincs  a  ki  szólana:  Keblembe  a  panaszt: 

S  a  tenger-éjszakán  Könyűimmel  fehér 

Velem  virasztana.  Lapokra  jegyzem  azt. 

ŐSZI  KÉPEK. 

1. 

A  gólya  vándor-útra  kel. 
De  még  zöldéi  hegy  és  mező ; 
Minő  szép,  nyájas  ősz  vagyon  1 
A  napsugár  az  ágakon 
Másodvirágot  csalt  elő. 

Én  életemre  gondolok, 
S  keblemre  száll  bús  érzelem ; 
Nyílt  nékem  is  boldog  tavasz, 
—  Búcsúzó  ifjúságom  az  — 
S  virága  volt  a  szerelem! 

Talán  sugáros  lesz  az  őszi  ég  .  .  . 
Szivem  ha  tán  szeretni  fogna  még  : 
Szerelme  olyan  lenne,  oh  leány  I 
Mint  a  másodvirág  az  őszi  fán. 

II. 

Rózsás  tavasz 

S  arany  kalászos  nyár  nyomában. 

Lassú  halál 

Tompa    munkái.    I.  S 


I  I  4  7(^Sttemények- 

Gyilkos  fuvaJma  száll 

A  hűvös  őszi  éjszakában. 

Kél  a  korány, 

De  a  vidék  beteg! 

Sápadt  fűszálin  a  mezőnek 

Fagyott  könycsepp  remeg. 

Mért  önti  cl 

Az  erdőt  rózsaszínnek  árja  ? 

Sápadt  legyen 

A  lomb  völgyön,  hegyen, 

Midőn  enyészet  keble  várja ! 

Nem  hallod-e  .  .  .  ? 

Azt  est  fuvalma  sir  ; 

Kigyűlt  a  nagy  betegnek  arczán 

A  haldoklási  pir! 

111. 

Hervad,  hervad  a  föld  határa ! 
Az  őszi  fáknak  ágirúl. 
Sárgult  levél  könnyen  lehull 
Halk  esti  szél  fuvallatára. 
Hogy  is  ne  hullna  levele 
Szegény  fának  a  sír  fele? 
Fenn  őt  ugy  sem  marasztja  már. 
Harmat,  dal  és  meleg  sugár. 

Mig  éltem  fája  zöld, 
Mig  ágait  virág  takarja  : 
Ne  zúgj  rám,  elmúlás  viharja. 
Ne  zúgj  idő  előtti 

Eljő  az  ősz,  fagyos  derén 
Meghervad  kedv,  öröm,  remény .  . . 
S  ha  semmi  többé  nem  maraszt : 
Szememre  lágy  álom  borúi. 
Nyugodtan,  fájdalmatlanul 
Lehullok,  mint  az  őszharaszt! 

IV. 

Hegy-völgyön  mélán  bolygók  én 

A  halvány  ősznek  idején ; 

Oly  bús  az  érzés,  mely  kihoz 

A  völgy  beteg  virágihozi 

S  miként  a  tó  csendes  vizében 

A  sárgult  fák  hű  rajzban  állnak  : 

Borongó  lelkem,  tüköré 

A  haldokló  ősz  fájdalmának! 

Lám,  a  virágoltó  szép  kikelet 
Mindent  csak  a  halálnak  ültetett! 
S  melyet  gonddal  fona : 
A  hűs  liget  zörgő  harasztban  áll  ; 
Ah,  nem  borúi  rám  többé  árnyinál 
Lágy  szenderűlés  alkonyai 

Szívem,  ti  hervatag  virágok,  levelek 

Úgy  fáj,  úgy  vérzik  értetek! 

Fájdalmat  hoztatok  nekem ; 

És  mégis  én 

Lehullástoknak  idején, 

E  fájdalmat  úgy  szeretem ! 

Mely  a  természet  haldoklásán 


«* 

Lelkemet  mélyen  általhatja : 
Miként  világos  tükör,  annak 
Halhatlanságát  hűn  mutatja ! 

V. 

Minden  oly  ünnepélyes,  hallgatag. 
Mint  a  hol  haldoklót  virasztanak. . . ! 

Ledőlök  a  bérez  oldalára, 

A  fák  között  oly  messze  látok ! 

S  előttem  feltűnnek  kopáron 

A  tar  sziklák  s  víz-szaggatások  : 

Lám,  lám  I  tavaszszal  a  bérez  oldalán 

Vidám  zöldet  látott  szemem  csupán  1 

Kedves  helyemre  alig  ösmerek. 
Néhány  szál  vessző  a  kerek  bokor; 
Itt  leskelődtem  a  madár  után. 
Édes  dalának  csattogásakor. 
Haliam  dalát,  de  fészkét  nem  lelem! 
Most  itt  van  az,  —  haraszttal  tele  lett . . . 
Nem  kell  fészked,  nem  kell,  jó  kis  madár  I 
Csak  hozd  még  egyszer  vissza  éneked' ! 

Ifjúságomnak  elzendűlt  dala. 

Csendülj  meg  egyszer  még,  csendülj  felettem 

És  meg\'álok  mindentől  szívesen. 

Mit  a  való  hideg  kezétől  vettem .  . . 

Könyűk,  könyűk .  . .  ! 

Ti  váratlan  kedves  vendégek I 

Nem  hajt  ki  a  bokor, 
Öntözni  hasztalan  jövetek! 
Ne  hulljatok,  ne  hulljatok.  .. 
Lelkemben  szól  még  a  madár  dala. 
Ifjúságom  bár  eltűnt,  általa 
Emlékezetben  még  boldog  vagyok  1 

VI- 

Az  égre  nézek :  kedvetlen,  homályos. 
Dél  s  észak  tartja  a  borúlatot. 
Egy  pillanatra  hogy'  meg  nem  repedi 
Arany  szegélyű  felhőt,  kék  eget 
Fáradt  szememmel  hogy'  nem  láthatok! 

Az  ősz  egének  csak  borúja  van, 
Nincs  mennydörgő  nemes  haragja. 
Mely  a  szétvágott  fellegekben 
Villámostorát  pattogtatja. 
Az  ősz  egének  csak  borúja  van. 
Mozdulatlan  tespedt  nyugalmiban. 

Forró  ege  éltem  tavasz-nyarának. 
Csak  hadd  harsogjon  mennydörgésed  I 
Lázadj  föl,  csattogj,  onts  tüzet,  villámot ! 
Derülj . . .  borulj . , . !  én  igy  szeretlek  téged  ! 

A  bősz  villámba  nézek  bátran, 

S  gyönyörködöm  a  mennydörgés  szavában ! 

A  vész  dörögve  elmegyen  . . . 

S  mely  meghasad  nagy  ékesen 

A  nyári  menny  kéklő  határán  : 

—  Az  ősz  egén  nincsen  szivárvány  ! 

YU. 

Mi  úsz  a  légben  ősznek  idején, 
Mint  eltépett  fátyol,  hosszan,  fehéren? 
Fehér  fátyolt  kötött  karjára 
A  szellő,  mely  temetkezésre  mégyen  ! 
Völgyön,  bérczen  halott  vagyon . .  . 
Halvány  lomb  függ  az  ágakon, 
Mikép  az  elszorult  szivű  anya 
Karján,  végsőt  lehellett  magzata. 

És  a  halott-vivő  leányok, 
A  fátyolos  szellők  megjőnek : 
Szelíden  elvevén  karjáról 
Lomb-gyermekét  a  bús  szülőnek ; 
Halk  sír-ének  közt  szállnak  véle, 
Vivén  a  poriadás  helyére. 

Minden  oly  csendes,  oly  halottas.  . . ! 
Nyelvén  e  méla  hallgatásnak : 
Erdő,  mező,  halom, 
Búcsút,  végbúcsút  mond  egymásnak, 
S  e  búcsú  nem  nehéz,  nem  keserű, 
Fájdalma  édes  és  szelíd ; 
Hogy'  is  ne!  rajok  a  kikelet 
Ujabb  viszontlátást  derít. 

Sirnak  szellői,  gyász  szelek ! 
Ha  jöttök  sárga  lombért,  értem. 
Ki  új  tavaszt  hittem,  reméltem  : 
Fehér  fátyollal  jőjctek! 

Ha  jöttök  sárga  lombért,  értem  : 
Fehér  fátyoUaI  jőjetekl 

MÁJUSBAN. 

Zöld  a  mező,  foly  a  patak, 
Hűs  árnyakon  madár-zene ; 
Van-e,  ki  benned,  oh  tavaszi 
Édes  gyönyört  nem  érzenc  ? 

Kinek  csak  egy  virága  volt, 
S  benned  föl  nem  virulhat  az : 
Mindegy,  akár  kihajt  az  ág. 
Akár  a  zordon  tél  havaz! 


ÖSZSZEL  SZÜLETTEM... 

ószszel  születtem  én  :  tavasz  leend 

Mikor  reám  esteledik! 

Sárgult  falomb  állott  bölcsőm  felett, 

Koporsóm'  majd  rózsák  fedik  ! 

Ah,  a  mikor  jövék  :  örömtelen 

S  hideg  tél  halvány  arcza  vára  ! 

S  búcsúznom  akkor  kell,  midőn  jön  a 

Tavasz  virága  s  langy  sugara ! 

Ah,  most  is  ilyen  az  én  életem ! 
Vágyam  hajt,  kerget  untalan  ; 
Mi  boldog  tudnék  lenni  Istenem ! 
S  ki  vagyok  most?  Boldogtalan 
Akkor  jőnek  elkésett  örömim. 


T^ölteményck- 

Ha  majd  keblem  kihűlt,  kiégett .  . . 
Addig  jertek,  mig  késő  nem  leend. 
Siessetek,  kedves  vendégek! 

ószszel  születtem  hervadt  lomb  alatt : 

Rózsák  között  múlok  ki  majd ; 

Derülj,  vigasztalódjál  szenvedő, 

Fojts  el  könyűket  és  sóhajt! 

A  gyermek  boldog,  —  hervadt  lombbal  is 

Eljátszik,  elmulat  kedvére; 

S  boldog,  kinek  pirosló  rózsa  jut 

Az  élet  halvány  estveiére! 


ÁRVERÉSEN. 

E  házban  hajdan  egy  galamb  lakott. 
De  vijjogó  ölyv  verte  el ; 
Amaz  boldogság  volt,  ez  szenvedés . . . 
Most  már  pusztulásé  e  hely. 
Ur  és  úrnő  alunni  mentenek .  . . 
S  a  nép,  mely  őket  kikisérte : 
Tolvaj  méhként  rajong  a  ház  körül, 
Verscnygvén  :  ki  ad  többet  érte? 

Vad  forgószél  csapott  c  házra  tán. 
Hogy  olyan  össze-vissza  van  ? 
Felfordult  minden,  minden  éllel  áll 
Az  udvaron  s  szobáiban. 

"Ezt  és  amazt  a  jámbor  birtokos 
Tán  gonddal  őrzé  s  megkimélte ; 
Most  fel  s  alá  rugdossák  és  vetik, 
S  azt  mondják:  ki  ad  többet  érte? 

Az  úr  szerette  a  virágokat. 
Oltott,  nevelt,  ültetgetett ; 
Kies  kertének  árnyas  fái  közt 
Lelt,  hogyha  lelt,  enyhűletet ; 
A  gondos  kertész  koporsóba  ment. 
Hadd  pihenjen,  őtet  sok  érte. , . ! 
Nem  tudja,  hogy  kedves  viráginak 
Kiáltják:  ki  ad  többet  érte? 

Vallásos  volt  az  úrnő  s  ájtatos. 

De  sok  fájdalma  is  vala  ; 

Fájó  szivére  írt  ha  nyert,  nyere 

Imádkozásnak  általa  ; 

Melyre  lehajtá  égő  homlokát. 

Ha  könnyes  szemmel  Istent  kérte : 

Itt  imakönyve ...  itt  feszülete . . . 

Kinek  kell?  ki  ad  többet  érte? 

Meghittéi :  a  napló,  tárcza,  toll. 

Kikkel  gyakran  barátkozott, 

A  kikre  bíza  csendes  éjeken 

Sok  gyöngéd,  bús  gondolatot : 

Ímhol  vannak!  tán  szatócs  veszi  meg? 

Tán  zsibvásárra  jutnak  végre? 

Nemes  hölgy  1  jó  hogy  nem  hallod,  midőn 

Kiáltják:  ki  ad  többet  érte? 


Költeménvek- 

E  kapzsi  népet  én  nem  szeretem ; 
A  kerti  tóhoz  szököm  eJ, 
Nézem  a  csurgót,  mily  sietve  fut ... ! 
Mint  életünk,  örömivei! 
Uratlan  kert,  lakóid  alszanak! 
Végét  még  egyik  sem  remélte  ; 
Lelkem  borong ...  de  egy  hang  felzavar 
Egy .  .  .  kettő ...  ki  ad  többet  érte? 


A  LÁNY  SZERETŐNEK  VALÓ 

Nagy  mulatságom  van  :  barátim 

Szünetlen  házasítanak ; 

Mátkája  voltam  hírben  immár 

A  táj  minden  leányinak; 

De  én  csak  azt  mondom  mosolygva : 

Ki  megnősül,  bizony  bohó! 

Ne  házasítsatok,  barátim, 

A  lány  szeretőnek  való ! 

Szerető. .  . !  e  lángkép  lelkemben 
Ugy  melegít,  tündöklik,  ég  1 
Minő  bágyadt,  élettelen  szó, 
Mi  árva  eszme :  feleség ! 
Amaz  forró,  mint  a  zsarátnak, 
Ez  hideg,  halvány,  mint  a  hó; 
Ne  házasítsatok,  barátim, 
A  lány  szeretőnek  valói 

Színdúsan,  mint  a  páva  tolla, 
Terül  ki  nékem  a  világ; 

Szerelmem  hő  nap,  éber  álmim 

Harmatos  holdas  éjszakák; 

Lánykám  csókja  —-  ugy  néha-néha  — 

S  titokban,  ah  mily  üdvadó! 

Ne  házasítsatok,  barátim, 

A  lány  szeretőnek  való! 

Virág  a  lány.  Süvegem',  szívem' 
Felbokrétázzam  kis  korig? 
Aztán  a  meghervadt  bokrétát 
Viseljem  holtom  napjáig? 
Éltem  legyen  bús  böjti  nővel. 
Habzó  folyam  helytt  lusta  tó? 
Ne  házasítsatok,  barátim, 
A  lány  szeretőnek  valói 

S  ha  barna  lenne  nőm,  sohajtnék  : 
Mért  is  nem  vettem  szőke  lányt  1? 
Szelídért,  pajzánt  kérne  vágyam. 
Piros  arczúért  haloványt ; 
Mert  oly  nehéz  ez  a  választás. . . 
Hiszen  mind  olyan  bájoló  1 
Ne  házasítsatok,  barátim, 
A  lány  szeretőnek  való  1 

NÁNIHOZ. 
1. 

Szép  vagy,  nagyon  szép,  csak  az  a  bajod, 
Hogy  ezt  tenmagad  legjobban  tudod  ; 
Nem  vagy  szerény  iboly,  mely  ékivcl. 
Zöld  fű  közé  virulni  búvik  el; 


T^öitemények- 

Hanem  napraforgó  vagy  édesen^. 
Mely  kaczéran  ácsorg  az  útfelén ; 
Boldog,  boldogtalan  szemedbe  néz, 
Mégis  imádót  kapnod  oly  nehéz, 
S  mert  magad'  minden  áron  kelleted  : 
Ép  azért  nem  vagy  becses,  keresett. 

11. 

Szépen  dalolsz,  azt  tartja  a  papa. 
Jól  zongorázol,  hiszi  a  mama  ; 
(Jó,  hogy  még  nem  szavaltatnak  veled, 
Mert  már  ennél  borzasztóbb  nem  lehet!) 
Tíz  ujjad  s  ajkad  hogy  ha  neki  vág: 
Rögtön  felfordul  vélem  a  világ; 
Fülem  zúg,  fogfájás  esik  reám, 
E  pokolbéli  kínharmónián. 

111. 

Hajad,  mint  a  hollótoll,  fekete. 

Villámlás  két  szemed  tekintete, 

De  a  nyakadnak  nagy  baja  lehet, 

Hogy  egyre  forog  rajta  a  fejed ! 

Előre  hátra  nézvén  szünet  nélkül  : 

Kit  vársz  ?  mi  kell  ?  elméd  mi  nagyra  készül  ? 

Rossz  nyelvek  mondják,  —  de  én  nem  hiszem  — 

Hogy  a  főkötőt  lesed,  édesem ! 

IV. 
S  mily  olvasottságod  van  1  Csak  haladj, 
S  maholnap  e  táj  tudós  nője  vagyl 
Tudós  nő. . . !  Nem  ver  szíved  hangosan? 
(Őrizz  meg  a  gonosztul,  oh  uram  !) 

Regényekkel  borítva  asztalod, 
A  bolygó  zsidót  könyv  nélkül  tudod  1 
—  A  szózatot,  igaz,  nem  ösmered, 
Hanem  hiszen  még  megösmerheted  1 
S  van  is  látatja,  mert  kivül  belül, 
A  ház  tája  csakhogy  el  nem  repül ; 
S  mig  ajkad  Sueről  fecseg  eleget : 
Eszünk  keletlen,  poshadt  kenyeret. 

V. 
Láttalak,  midőn  templomban  valál. 
Temetésen  s  bál  vigadalminál ; 
Kaczagni  és  könyezni  láttalak 
S  mindig  azt  vallám :  bizony  szép  alaki 
Szép  vagy,  müveit  vagy  és  derék,  —  s  mivel 
Tisztellek,  szeretlek. . .  nem  veszlek  el  1 

DIVATOS  KÖLTŐ. 

Hajnallik . . .  várj !  megyek,  dicső  természet  I 
A  méhe  is  virágidról  szed  mézet ; 
Én  is  sietek,  napfelkölt  előtt. 
Elérni  azt  a  magas  hegytetőt, 
A  honnan  a  földet  csak  alig  látom. 
Minthogy  nincs  is  mit  nézni  a  gáládon! 
S  hol  közel  az  ég,  a  mely  érdekel . . . 
7(öltő  vagyok !  tán  mondanom  se  kell. 

A  föld  göröngyein  túl -szárnyalok, 
Mint  a  bíbiczek  s  szárnyas  angyalok. . . 
Most  is  megyek,  különben  kárba  veszne 
Annyi  nagy  gondolat  és  drága  eszme, 

Melyet  fogdosok  ott-íenn  szorgosan, 
Erőködésem  pókhálóiban  1 
Hejh,  csak  meg  is  foghassam  a  nyakad' : 
Vers  lesz  belőled  törik  vagy  szakad  1 

lm  fenn  vagyok.  ..!  beh  gonosz  meredek! 
De  futok  én,  ha  neki  eredek. 
Nem  tartóztat  sem  tűz,  sem  víz,  sem  árok, 
Kivált  ha  ily  szent  küldetésbe'  járok  1 
lm  lehem  szorul,  az  orczám  hevül . . . 
Hogy  nézzem  ezt  ?  l^öltői  ihletül ! 

Hah!  hogy'  pirul  az  égen  a  korány! 
Mint  a  paprika  egy  tál  —  kocsonyán! 
Mi  szép  a  költő  élte,  ah  mi  szép! 
Az  ő  másnak,  mi  madárnak  a  lép : 
Ha  hozzá  ér,  rögtön  oda  ragad . . . 
Ki  egyszer  hallja  a  büv-hangokat : 
Az  rabja  lesz  a  költőnek  örökre. . . 
Sógorságot,  komaságot 
Akasztva  szögre. 

Ha  nő :  fülig  szerelmes  lesz  belénk, 
Ha  férfi :  benne  csudálót  nyerénk. 

De  most  munkára,  mert  a  nap  halad ! 
Mit  énekeljek?  szerelmet?  hadat? 
Vagy  a  hazáról  zengjek  éneket? 
Mindegy  már,  úgy  is  annyit  szenvedett! 
De  mit  látok  ?  az  ég  ugyan  borúi ! 
(Engedelemmel  —  elég  botorul !) 
Észak  felől  zúg  a  zápor  szele. 
De  szakad  is...!   lefele,  lefele! 


7.  Dalok-  Ódák  '  V 

Hah  mily  rut  eső,  fogam  mint  vaczogi 
Halhatlan  eszméim,  megáztatok! 
El  innen!  hol  vesztemre  zúg  a  szél, 
A  nyárfa-lomb  is  gúnyos  tapsra  kél. 
De  e  veszett  partról  miképen. 
Két  lábon-e,  vagy  pedig  négyen 
Fogok  lejutni  ?  azt  már  nem  tudom ! 
—  Boldog,  ki  most  otthon  ül  a  suton ! 

Légy  üdvöz,  édes  kedves  alkonyat! 
Szelid  kebledre  a  költőt  fogadd! 
Oly  szép  az  est,  a  hold,  a  csillagok! 
Nyavalyámnak  ellent  nem  állhatok: 
Verselnem  kell!  Jobb  álmodozni  este, 
Mikor  kész  rá  az  ember  lelke,  teste ; 
Korán  reggel,  hiába!  álmos,  éhes, 
Ekkép  még  a  költészetre  is        mérges. 

De  tán  gonosz  szellem  játszik  velem? 
Hogy  majd  ezerfelé  hasad  fejem, 

Ugy  gondolkodom,  -      s  mit-se  gondolok! 

Ez  már  mégis  csudálatos  dolog! 
Ragaszkodom  csillaghoz,  fűhez,  fához  . . . 
Elmém  völgyön,  sikon  végig  kopároz; 
A  hűs  levegőt  csakúgy  nyeldesem. 
De  nem  táplál.  —  Káprázik  a  szemem, 
A  mint  merőn  a  hold  szemébe  néz. . . 
Segíts,  collégám,  jó  Dávid-zenész! 
Könnyen  dalhoz  jut  a  szunyog-sereg, 
E  népköltők  is  ugyan  zengenek ! 
Zúg  a  mezőség,  zúg  a  lusta  tó, 
Rimel  tücsökhang  és  a  békaszó ; 


Hangversenyek  termévé  vált  a  pajta ; 
Benn'  a  kakas,  —  füles  bagoly  szól  rajta. 
S  mi  lelt  engem,  hogy  nem  zeng  cziterám !  ? 
Ma  a  kültermészet  nem  hat  reám ! 
Hol  máskor  bolondgombaként  terem 
Számomra  a  dal  úton  útfelén. 

Éjfél  van. . .  a  lelkek  órája  üt. . . 

A  lelkesülés  szivárványa  süí ; 

S  az  ihlet,  mely  csak  ezt  a  perczet  várta. 

Egy  dörgő  dalt  hozand  most  a  világra  ; 

S  hogy  legyen  benne  tűz,  lélek,  zene : 

Jer,  barátkozzunk,   bornak  istene! 

Mert  meg  kell  lenni !  abba  nem  hagyom .  .  .  ! 

Apolló,  tied  éjem,  nappalom! 

De  költő  leszek.  Istenemre  az! 

Legyen  miatta  bár  fejem  kopasz ! 

Reáriaszték  . . .  !  lám  már  érezem: 

Mint  kezd  hevülni  a  szivem,  fejem  . . . 

De  tárgy,  tárgy. . . !  új,  nagy,  el  nem  koptatott 

Ennek  emelnék  most  én  kalapot! 

Tavasz . . .  sír,  köny , . .  s  arsenicum  (megéve), 

Erről  firkál  egész  föld  ifja,  véne! 

Már  a  világ  fájdalma  és  reformja 

Nem  nyom  senkit,  azt  is  a  nyomda  nyomja  ! 

Kútgém  .  , .  nyáj...  tyúk,  (az,  a  melyik  fias,) 

Furulya-szó,  temetés,  pórias . . . 

Minden  eszmének  utána  kapok, 

S  látom :  ismétlik  százszor  a  lapok ! 

Égen,  földön  és  a  vizben  nekem  már 

A  firkász-hadtól  semmi  sem  maradt . . . 

Minden  eszmét  felfalt,  ki-írt,  el  nyúzott .. . 

Mért  is  nem  szült  az  anyám  hamarabb . . .  ? 
Fejem'  talán  jó  lesz  lehajtani, 
Ha  jőnc  mégis  belé  valami 

Költő  ur,  ez  a  legjobb  gondolat! 
Jó  éjszakát,  boldog  szép  álmokat  I 


A  DALNOK. 

Az  énekes  lantot  ragadva, 
A  bűvös  dal  zendűle  fent ; 
A  homályból  sugár  lövelt  fel, 
S  újult,  mi  feledésbe  ment. 

A  régi  nagyság,  ősdicsőség 
Nyert  énekén  frisebb  zománczot, 
A  szívvel,  a  könynyel,  mosolylyal, 
- —  Hajtogatván  —  enyelgve  játszott. 

A  csüggedés  éjjére  hozta 
A  reménység  szép  hajnalát; 
Megénekelte  a  szerelmet. 
Az  ifjú  szív  édes  baját. 

Meg  a  tavaszt,  mely  völgyet,  halmot 
Virágos,  zöld  palástba  von ; 
S  a  fülmiiét,  melynek  dalától 
Zendül,  vidul  a  mély  vadon. 

S  melyet  titkon,  hajnalderűben 

A  jóltevő  menny  hullatott : 

—  Melyben  egész  tündér  világ  van  — 

Dicsőité  a  harmatot. 

Tompa  mur.kái.    1.  9 

Majd  megszakadt  a  húr,  az  élet; 
S  ki  eget  vert  láng-szellemével : 
Ott  fekszik  a  hideg  rögek  közt. 
Sorban  a  köznap  emberével. 

Hazája  már-is  elfeledte. 
El  a  dicsőség,  szerelem ; 
Alacsony  a  sír,  a  madárnak 
Kedvesebb  fenn  a  bérczeken. 

De  a  tavasz  pazar  kezekkel 
Virágit  sirhantjába  oltja  ; 
S  hantján  örök  hűség  fényében 
Ég  harmatcseppek  milliója. 


EMLÉKLAPOK  EGY  ASSZONYHOZ. 

Feléd  nem  vonzza  szívem'  semmi  vágy ; 
Azt  hittem  egykor,  hogy  szerettelek : 
Multunk  emléke  olyanná  leve. 
Mint  elpusztult,  fűvel  benőtt  telek. 

Nincs,  mit  megbánjak,  és  a  multakat 
Nincsen  miért  elősohajtani ; 

Én  sem  szerettem,  te  sem  szeretél 

Mindkettőnk  szíve  csak  a  —  hajdani I 

Mi  a  te  kebled?  szép  fehér  lap  az. 
Zárt  levél,  benne  csábító  szavak. 
Piros  pecsétje,  ajkad,  bárkinek 
Olvasztó  csókján  bizton  felszakad  1 

Olvastam  én  e  nyájas  levelet, 

A  kezdő  szó,  igy  hangzott :  édesem  ! 

Olvasta  más  a  nyájas  levelet : 

S  a  kezdő  szócska  hangzott  rendesen. 

Midőn  álom  közt  átölelt  karod. 
Ajkad  susogva  monda  más  nevet; 
Most  tán  más  nyugszik  karjaid  között, 
S  álmodó  lelked  engem  emleget! 

Nem  fáj,  hogy  akkor  hozzám  hűtelen 
S  másé  volt  kebledben  a  gondolat ; 
Hogy  lelked  vágya  most  felém  csapong : 
Jó  asszony!  az  nekem  gyönyört  nem  ad. 

Örűl  az  ilju  cserfa,  a  midőn 
Ölelve  foly  reá  az  iszalag; 
De  nyárba'  már  a  vészes  inda  közt 
Agárul  hervadt  lombok  hullanak. 

Örültem  én,  midőn  hókarjaid, 
E  vészes  indák,  átöleltenek ; 
De  majdan,  féltve  ifjú  életem 
Zöld  lombjait :  rólam  letéptelek ! 

Ha  elszakadtunk,  mint  sohajtozál, 
S  mint  vonta  a  vágy  szívemet  feléd ! 
Majd  egymásba  fonódtak  fürteink, 
Sziván  az  ajk  az  ajk  forró  lehét . . . 

S  mégis,  ha  évek  múlva  mondanám 
Ezt  neked,  vagy  te  mondanád  nekem : 
Bizony,  bizony!  mindketten  egyaránt 
így  válaszolnánk  :  nem  emlékezem  . . .  ! 

Tükör  vagy,  asszony!  fényes  és  sima, 
És  az  is  leszesz  holtod  napjáig; 
Arany  rámád  épségben  megmaradt. 
Mégis  ugy  tetszik:  már  halványodik! 

Magát  benned  meglátja  száz  alak, 
—  E  tükör  annyi  arczot  visszaad ! 
Emlékezzél  rá :  a  nézők  sora 
Megritkul,  elhagy  rövid  év  alatt! 

Jó  asszony!  kebled  vészes  sima  tó; 
Szép  fehér  orczád  a  rengő  habon 
Ugy  ül,  miként  a  mély  tó  közepén 
Fehéren  nyíló  vízi  liliom. 

Ki  vízi  liljomot  szakítni  vágy: 
Örvény  csap  át  a  vakmerő  felett ; 
Ki  csábitó  orczád  után  hajol : 
Elnyeli  mély,  örvényes  kebeled! 

Kebled  lángol,  s  könnyű  lapként  el-ég 
S  mi  szenvedélytől  írva  rá  vagyon  : 
Olvashatón  meglátszik  akkor  is 
Holt  betűkben,  az  égett  hamv-lapon. 

El  nem  perzseltem  éltem'  lángodon  ; 
S  e  képek,  melyeket  rólad  veszek : 
Játékbul  rajzolt  kígyó-alakok. 
Ártalom  nélkül  enyelgvén  vélek  I 

HERNYÓ  VOLTÁL . . . 

Hernyó  voltál,  pille  lettél, 
Idres,  bodros,  elkap  a  szél! 
A  ki  meglát  mosolyog: 
Húgom-asszony,  mi  dolog . . .  ? ! 

A  forró  nap  cl  nem  éget, 
Ünnep  néked  szombat  és  kedd; 

Csak  a  tükör  és  gitár. 

Kezeid  közt  a  mi  jár! 

A  hol  elmégy,  néznek  arra. 
Az  is,  a  ki  nem  akarja! 

Megigézi  szép  szemed, 

A  kire  csak  ráveted ! 

Illatos  lég tündér-álom  1 

Fülemile  minden  ágon  ; 

Egy,  mi  benne  rósz  marad  : 
Hogy  rövid  lesz  a  nyarad! 


EMLÉKEZET. 

Mért  tűnsz  elém,  szelid  emlékezeti 
A  boldog  múlt  mosolygó  képivel? 
Bús  lelkemet  s  halavány  arczomat 
Nyájas  sugárod  nem  deríti  fel ! 

Ki  egykor,  mint  én,  oly  boldog  vala, 
S  többé  reménye  sincs,  hogy  az  lehet 

Annak  felejtés  ad  csak  enyhülést, 
Nem  a  te  képed,  jó  emlékezet! 

A  SZELLŐ. 

1830.* 

.Merre  merre,  hűvös  esti  szél  ? 
Mért  sietsz  ugy?  tán  eltévedél?!' 

dVén  Kárpátok  ködlepett  fején 
Túl  visz  utam,  arra  megyek  én !» 

,Nc  menj !  hol  a  zordon  tél  nyaral : 
Gyenge  szellő  a  viharba  hal ...  I' 

ccA  viharra,   bár  zúgjon  dühvel : 
Ki  csatába  készül,  nem  ügyel  !d 

,Te,  csatába?  vissza,  vakmerő! 
Bajnok  kell  a  harczra  és  erő!' 

((Csatákon  születve  nemzeted : 

Nem  illő,  hogy  szablyád'  nem  fened  ! 

Ha  oda  hős  kardja,  melle  kell : 

Gyalázat  rá,  a  ki  vesztegel! 

Régi  szomszéd  I  túl  az  ormokon, 

Segitségre  vár  a  hős  rokon !» 

, Csacska  szellő,  hagyd  a  hősködést! 

Utad  eddig  harmat  öntözé, 

Járd  be  a  rét  hímes  tájait, 

S  menj  aludni  a  lombok  közé!' 

*  A  lengyel   forradalom  éve. 

«Atok  rajtad,  gyáva !  én  megyek . . . 
A  meddig  tart  gyenge  életem  : 
Hűtőm  a  hős  izzadt  homlokát, 
S  a  zászlókat  fennen  lengetem ! 
Vagy  kizöldül  ismét  a  babér, 
És  hirökkel  a  föld  eltelik... 
Vagy,  ha  a  sors  mindent  veszni  hagy 
S  elhullnak  a  végső  emberig: 
Akkor  őket  a  nagy  sírhalom 
Gyászfűzein  híven  siratom. 

S  ha  életre  hoznom  nem  lehet, 
A  mely  kérte  volt  szerelmemet : 
A  nagy  sírra  hívom  a  vihart, 
S  esküvőre  nyújtva  néki  kart: 
Megtanítom,  —  és  az  el-kiszáll, 
S  járván  a  föld  s  ég  határinál, 
Harsogtatja  merre  elmegyen  : 
Szívtelen  nép,  sorsod  ez  legyen  !i> 

ÉJI  VIOLÁK. 

Köszöntelek,  te  csendes  tiszta  éj ! 
Lelkem  beszél,  ajkam  megnyilni  fél . . . 

Az  elnyugvó  alkonynak  égve 
Felejtett  mécse  véglobbot  vete ; 
Véglobbot  a  halvány  világú 
Esthajnal  élete . . . ! 

S  a  kék  hullámú  messzeséget 
Előttem  mig  homály   borítja  : 

Keblem'  a  vágy  el-elszoritja 
S  ismét  a  régi  kínnal  éget! 

Feletted,  messze  szép  táj  1 
Lebeg  bús  lelkem  szüntelen ; 
Bár  megpihenni   nem  tud, 
Mint  a  madár  sík  tengeren . . . 
Kéj  és  kín  rajtad  összefut, 
S  rád  emlékeznem  úgy  f áj . . . ! 

Elégve  majd  esthajnalomnak 
Halvány  világú  élete : 
A  zaj,  halk  szívütésre  válik. 
Halk  szívütésben  mind  halálig 
Él  a  táj  emlékezete .... 

Ah,  rajta  egykor  nem  merengek! 
Elsötétült  szemem  nem  látja ; 
Hullámzó  képét  elfelejtem .... 
Lelkem,  te  lengj  azon  helyettem. 
Légy  a  kedves  táj   délibábja! 

• 
Tündéri  szép  az  éj . . . 
Kis  kertemben  mélázva  járok. 
Azt  várom  szüntelen. 
Hogy  megszólitnak  a  virágok! 
S  imé,  a  csendes  éjben 
Megnyílik  száz  virágkehely... 
Légben,  halmon,  mezőben, 
Jó  illatár  terjedve  el. 

Érzem  én  is  megnyílni  keblemet. 
Kertem  vir ágival ; 
Melyből  buzogva  ömledez 
A  csendes  éji  dal . . . 

Ki  a  virágnak  illatot, 

A  szívnek  érzeményt  adott : 

Övé  az  illat  és  az  ének, 

Nagy  ünnepén  a  néma  éjnek, 

Mely  megnyitá  a  dús  virágkehelyt, 

S  a  dalszülő  kebelt ....  1 

• 
Elveszti  az  éj  gyász  koromszinét, 
S  bizonytalan  homályra  enyhül ; 
Honnan  jön  a  varázs-mosoly. 
Mely  a  vak  éjszakába  foly? 
A  hold  emelkedik  keletrül . . . ! 

Tündér  menyasszonyként,  feje 
Ezüstlő  fürti  földig  érnek : 
Förösztvén  lágy  hullámiban 
Képével  bujdosó  kis  érnek. 
S  a  csöpp,  enyhe  harmat  képében, 
A  szomjú  föld  áldása  lészen. 

Keblem  világa  holdas  éjszaka, 
Hullámzó  érzeménye  csermely-ár; 
A  rózsafényű  képzelet 
Rezegve  rajta,  mint  a  holdsugár; 
S  fölszíva  tiszta  csöppjeit : 

Mint  virágnak  harmathullása, 
Dal  lesz  szomjú  keblem  áldása 
És  a  dal  engem  boldogit. 

• 
Alusznak  a  füvek,  virágok . . . 
Közöttök  halkan  énekelve,  csak 
Az  éji  őr  szalad  sietve. 
Az  éber  éji  őr,  a  kis  patak. 

Lelkem  viraszt,  —  miként  az  éji  őr. 
És  messze  jár  gyors  gondolattal. 
Köszöntve  éjfélt  és  korányt. 
Harmatot,  csendet,  holdsugárt : 
Hangosan  fel-felcsattan  a  dal . . . ! 

• 
Csodás,  nevetlen  érzelem 
Beszélget  titkosan  velem, 
Alely  öntudatlanul  kihoz, 
Sírok  bogácskóróihoz. 


Kit  látogassak  én  meg  itten? 
Még  nincsenek  halottaim; 
Szív-képek,  ifjú  álmaim 
Társalognak  velem  meghitten . 


El  innét. . . !  ott  az  én  helyem,  hol 
A  búgó  vadgalamb  lakik; 
S  meleg  fészkében  a  csicsergő 
Madárka  dalrul  álmodik : 
Vadszőlős,  fészkes  halmokon. 
Hisz  én  is  dalról  álmodom  I 

S  az  első  fénysugárral 
Kelő  dalos  madárral 
Elmondom  én  is  álmomat, 
Mely  szívem'  hajnalig  kisérte ; 
És  a  felébredő  korány. 
Mint  egy  szerelmes  kis  leány, 
Pirulva  összecsókol  érte ...  I 

EGY  MAGYAR  POÉTÁHOZ. 

). 

Ha  megpillantom  a  lapok 
Hasábjain  neved' : 
Elolvasás  nélkül  tudom 
Avult  eszméidet ; 
Mert  egyre-másra,  verseid 
Során  nem  látni  mást ; 
Mint  egy  kopottra  énekelt 
Üres  hasonlítást. 

Két  szó  kínoz  kegyetlenül, 

S  te  két  szót  untalan! 

"Ég  és  leány,  kezed  között 

Mi  szörnyű  kínba'  van ! 

Nap,  hold  s  milljó  csillagnak  is 

Van  addig  melege. 

Míg  hölgyed  szép  lesz,  mint  az  új 

Teremtés  reggele  \ 

Lányod  ha  sír,  ásít,  nevet, 
Eszik,  iszik,  szalad: 


1 4  o  J^öítemén  y  ek  ■ 


Szivárványból  csinálsz  neki 

Szoknyát  és  szárnyakat ! 

Ajk,  szem,  fül,  orr,  fog  és  köröm, 

Szerelmed  angyalán, 

Az  égben  készül,  még  pedig 

Megrendelés  után. 

Hétszer  jaj  annak,  a  ki  tán 
Olvassa  verseid': 
Mert  előtte  ég  és  leány 
Rögtön  sokat  veszít. 
Meghűl  nála  a  szerelem, 
Meg  az  imádkozás ; 
Isten  bocsássa  bűnödet, 
Szerencsétlen  dudás! 

S  költőnek  csúfol  a  világ! 
Felőlem  ám  legyen  .... 
Bár  erre  gúnyosan  nevet 
Apoll  a  szent  hegyen  ; 
És  mintha  hallanám,  minő 
Józan  tanácsot  ad  : 
Akaszd  fűzfára  szaporán. 
Lantod  mellé  —  magad' ! 

11. 

Versgyártási  kínodban  így 

Föllengezél  minap  : 

- —  Melyért  a  halhatatlanság 

Még  üstöködbe  kap  I  — 

«  Ha  kedvesem  mosolygva  sír  : 

Szép  mint  a  május-ég ; 

Melyen  lehulló  csepp  között 
A  nap  sugara  ég!» 

Be  meglepő  egy  gondolat! 
Mi  új,  mi  nagyszerűi 
Gyémánt  foglalványt  érdemel 
Benne  minden  betűi 
Csak  azt  fájlalja  a  világ 
Kimondhatatlanul : 
Hogy  itt  a  dalnak  vége  van 
Egész  váratlanul. 

No  de  se'  baj !  bevégzem  én  : 

Az  ég  ha  sír  s  nevet, 

Az-az,  ha  ejt  napfény  között 

Nagy  eső-cseppeket : 

A  zöld  halom  s  a  sík  mező 

Növényeit,  —  vagy  a 

Mi  versedről  is  szent  igaz,  — 

Elcsapja  a  ragya; 

ŐSZSZEL. 

1846. 

Az  ősz  nyájas  verőfényén  ülök, 
Körültem  sárga,  száraz  lomb  zörög; 

Oly  jó  ittkünn  nekem  1 

A  természetnek  hervadása 

Beszél  lelkemnek  csendesen. 

Sápadt  vagyok,  mint  az  ősz  s  hallgatag, 
Nem  érzek  én  sem  mély  fájdalmakat; 

S  míg  bús  szeJlő  susog 

S  nyájas  sugár  dereng  az  őszben : 

Ajkam  sóhajt,  ■ —  és  mosolyog. 

Míg  jő-megy  lelkemen  a  gondolat : 
Szakasztok  kisded  őszvirágokat ; 

S  végok  lesz  hirtelen 

Sovány,  hosszúkás  ujjaim  közt .  .  . 

Hideg,  nagyon  hideg  kezem! 

Ah,  mért  is  ilyen  hosszú  életünk? 

A  hatvan,  nyolczvan  év  minek  nekünk? 
Sokáig  élni  öröm-é, 
Ha  bánat,  kétség,  fájdalom  van 
Szurkálva  perczeink  közé? 

Jobb  volna  az  éveknek  csak  fele 
Zavartalan  öröm  közt  telve  le ; 
Hogy  élet  és  kebel 
Fényes  piros  lángban,  mi  képen 
A  fáklya,  úgy  lobogna  el ; 

De  égő  fáklya  nem  vagy,  életem ! 

Ugy  sápadok  meg  én  is  csendesen. 
Mint  ágon  a  levél .  .  . 
Ah,  a  természet  haldoklása 
Lelkemmel  titkosan  beszél ! 

FALUSI  ÓRÁK. 

1847. 

Csendes  boldogságban,  megháborítlanul 
Élek  én  kebleden,  tiszta,  szent  természeti 
Édes  örömekkel  jőnek  meg  perczeim. 
Mint  a  megrakodt  méh,  mely  hoz  édes  mézet. 

Együtt  kelek  fel  az  énekes  madárral. 
Járok  a  mezőben,  az  illatos  réten ; 
A  szálas  vetések  csendes  szűk  utczáin, 
Hűs  reggeli  szellők  találkoznak  vélem. 

Csergő  patakoknak  sűrű  bokra  közül 
Nézem  a  gerliczét  s  a  vadgalambokat. 
Aztán  bejárom  a  meredek  hegy-oldalt, 
A  csendes  erdőtáj  hűs  árnyékban  fogad. 

Majd  újult  kedélylyel  kis  kertembe  térek. 
Nézvén  a  virágot:  teljes  lesz-e  vajon? 
Ezt  beoltom,  amazt  megöntözöm,  nyesem, 
Lehullt  indáikat  helyre  igazgatom. 

így  száz  apró  kedves  foglalkodás  után, 
A  nap  forró  heve  hűs  méhesembe  int; 
Munka  s  elmélkedés  éltem  barátai. 
És  ottan  is  újabb  öröm  vár  rám  megint. 

Társalgók  a  régi  világ  bölcseivel, 
Kik  nagyok  lettek  a  természet  kebelén ; 
S  míg  lelkem  átmereng  éltök-  s  eszméiken : 
A  boldog  aranykor  tűn  messziről  elém. 

Avagy  előveszem  kedves  költőimet, 
A  kiknek  lelkökkel  az  én  lelkem  rokon  ; 
És  míg  édes  ábránd  karjába  sülyedek 
A  szívemhez  szóló  képeken,  hangokon  : 

Egy  nyájas  szellőcske  bélopózik  hozzám. 
Könyvem'  elfordítja,  szememet  bezárja  .  . . 
Lágy  szendergés  lep  meg,  melyet  odacsalt  a 
Szellő,  és  a  méhek  altató  dongása. 

S  mint  alvó  kedvesét  megleső  menyasszony : 
Rózsafő  nyúlik  be  hozzám  a  nyilason ; 
És  lelkem  meglátva  s  himet  varrva  róla. 
Tündéri  képeket  mutat  boldog  álmom. 

Felébredvén,  hívom  lelkem  játszó  társát, 
A  láng  képzeletet,  ki  felrepül  velem, 
Meghordoz  s  visszahoz,  mereng . . .  dalol . . .  szeret, 
Míg  az  esti  harang  megkondul  csendesen. 

Haza  kolompol  a  nyáj  a  legelőről. 

Elül  a  csicsergő  madárka  jó  korán ; 

Este  van  .  .  .  megszólal  a  lágy  furulyahang, 

Mely  kín-  s  boldogságnak  jól  esik  egyaránt. 

Ködfátyolképe  a  multaknak  kitárul, 
S  annyi  régi  rajzok  visszatérnek  rája ; 
Emlékezés  nélkül  mi  volnál  te,  oh  szív? 
Beszédes  húrjától  megfosztatott  hárfa  I 

S  édes  áhítattal  keblem  megteljesül, 
Este  úgy  ellágyul,  olyan  jó  a  lélek  I 
Megengesztelem,  a  kiket  megbántottam, 
A  kik  megbántottak,  velők  megbékélek. 

Abrándim  közt  végre  megnyugvás  borít  el, 
S  mint  a  gyermek,  a  kit  elnyomott  az  álom 
Imádsága  felén,  összetett  kezekkel .  .  . 
Csendesen  elalszom  csendes  nyoszolyámon. 


EGY  IFJU  PÁRHOZ. 

Sziveteknek  vágya  betölt. 
Mi  volna  még  álmotok. 
Kik  az  oltár  zsámolyánál 
Kezet  fogva  állótok?! 

Külön,  két  kis  bujdosó  ér 
Vala  eddig  éltetek, 
Mely  a  sziklás  rengetegben 
Czél  s  kedv  nélkül  tévelyeg. 

S  egyesülten  cseveg,  csillog, 
Hullámzik  e  gyors  patak  ; 
Kebelére  önnevelte 
Virágszirmok  hajlanak. 

Szerelmetek  tarka  szinnel 
Rajzolgatja  a  jövőt ; 
Szép  álomként  minden  óra 
Bűvös,  bájos  arczot  ölt. 

Szent  hűséget,  boldogságot 
Hagyjon  hátra  e  varázs! 
A  fényes  láng  ellobog  bár  : 
Maradjon  meg  a  parázs ! 


Tompa  munkái.   1. 

GRAEFENBERGBEN. 

J848. 

Hűs  kútfejek  csorgóinál 
Ülök  hallgatva,  egyedül ; 
Lelkemre  barna  fellegárny : 
A  múlt  emléke  nehezül. 

S  fájdalmasan  elgondolom : 
Mi  boldog  ember,  a  kinek 
Keblét  lángok  nem  égetik  .  .  . 
Hanem,  mint  e  forrás  hideg  1 

Elgondolom :  mi  haszna  volt 
Nemes  tüzednek,  oh  kebel  ? 
Hogy  lángjánál  tenéleted 
S  boldogságod  perzselted  el  1 

És  felsóhajtok  csendesen : 
Hideg  forrás,  hideg  pataki 
Fagyaszszátok  meg  keblemet .  .  . 
És  koporsómig  áldalak! 

MESSZIRŐL. 

Piros  hajnalban  volt  útnak  indulásom, 
Búsan  tekintek  át  a  szűk  völgynyiláson, 
Hol  a  leány  lakik; 

Érzé-e,  hogy  lelkem  a  hajnalszellőben 
Elszállott  álmáig? 

Égő  hajnalcsillag  tündöklött  keleten  ; 

Jól  ösmerem  én  azt :  szerelem,  szerelem. 

Az  a  te  csillagod ! 

Mért,  hogy  fényét  egynek  boldogságra,  másnak 

Búra  ragyogtatod  ? 

Oh  lányka!  öröme  s  kínja  gondjaimnak. 

Szemed  hajnalcsillag,  de  est-hajnalcsillag; 

S  fájdalom  1  az  nekem 

Nem  hogy  feljebb  jönne,  de  mindig  lejebb  száll. 

Végtére  lemegyen. 

Lemegyen,  lemegyen  .  . .  ,  s  rám  borúi  az  éjjel. 

Arra  az  ösvényre  engem  ki  vezérel. 

Melyen  a  családi 

Nyugodalmas  élet  boldog  tartományát 

Fel  lehet  találni  ? 


Mert  oda  vágyom  én,  mert  szüntelen  ott  van 

Óhajtozó  lelkem  édes  gondolatban  .... 

S  csupán  csak  véle  lesz. 

Azzal  a  mosolygó,  kedves  kis  leánynyal 

E  nyájas  kép  egész. 

Szeret  a  repeső  madár  járni  fennen. 
Magas  fák  tetején,  magas  fellegekben ; 
De  végezetre  csak 

AJá  száll  a  földre,  és  fészket  alacsony 
Bokor  csendébe  rak. 

Oh,  én  is  magasan  jártam!  Isten  néki, 
Fényes  álmaimnak  szappan-buboréki 
Hadd  semmisüljenek! 
Nem  sajnálom  őket,  csak  értök  cserében 
Nyugodalmat  vegyek! 

S  hol  szívemnek  e  szép  álma  tán  teljesül  : 

Szülőföldem  felé  tekintek  messzirül, 

S  el-elgondolkodom  : 

Ha  látlak  meg  újra,  kit  oly  rég  hagytam  el, 

Piros  szép  hajnalom! 

Mert  a  boldogság  csak  úgy  lesz  teljes  nekem, 

Ha  azzal  szüntelen  együtt  képzelhetem 

A  kedves  szép  hazát ; 

Jó  szomszédok  között,  csendes  faluhelyen  .  .  . 

Ott  lehet  csak  boldog  a  békés  kis  család ! 


JÉGVIRÁGOK. 

Fehér  világ ....  fehér  világ! 
Hogy'  nem  nyilik  most  fehérliliom?! 
Szebb  volnál  most  te  is,  te  is, 
Halvány  arczú  menyasszonyom ! 

Emlékezem  :  midőn  megláttalak, 
Piros  virággal  tele  volt  kezem ; 
Halvány  angyal  .  .  .  s  nyiló  piros  virág 
Emlékezem,  emlékezem : 
Virágimat  széllyelszórtam  vala 
Érted,  bánat  fehérlő  liljoma! 

Tudtam,  hogy  meghalsz ...  és  szerettelek  1 
S  hogy  elhulltak  az  őszi  levelek : 
Te  is  lehulltál  vélek  ...  oh ! 
Most  én  halottat  szeretek, 
Hisz  én  is  majd  halott  leszek .  . . 
Fehér,  minő  a  hó. 
• 
Oda  van  a  virágok  szirma ! 
Fosztva  az  ág  is  levelétűl ; 
A  hideg,  az  érzéktelen 
Kövön  mégis  ifjú  moh  zöldül. 
De  azt  nem  a  napfény  növeli  : 
A  síró  ég  bús  könyei. 

Olyan  az  én  szívem,  mint  a  kő, 
Érzéketlen,  hideg,  kemény! 
Öröm  sugara  nem  kel  rája. 
Te  öntözd,  fájdalmam  könyárja! 
Ha  nőne  rajta  új  remény! 

Minő  jó  vagy  te,  nyugtató  tél ! 
Alusznak  a  füvek,  virágok ; 
Nem  hervasztja  meg  rágó  féreg. 
Nem  zúg  dúló  vihar  reájok, 
Beh  jól  van  a  halottnak  dolga ! 
Beh  szép  fehér  a  sírhalomi 
Alig  várom,  hogy  lenyughassam ; 
Ott  én  sok  szépet  álmodom! 

• 
Mégis,  mégis . .  . !  a  tölgy  a  bérczen 
Pusztulva  áll,  nincs  rajta  zöld  ; 
Míg  ott  maradt  a  sárguló  gyöngy. 

A  mely  csupán  kínjára  nőtt. 
Tél,  ki  elvitted  a  tölgy  örömét, 
Fájdalmit  is  miért  el  nem  vivéd .  . .  ? 

Hideg  sír,  néma  sírhalom. 

Nem  lesz-e  benned  fájdalom  ,  .  .  .  ? 

Hideg  sír,  fájdalom  van  benned ! 
Hisz  azt  mondják,  hogy  éjfél-tájban 
Mély  kebled'  elhagyják  a  holtak, 
S  ki  sértenek  fehér  ruhában. 
Mért  kelnének  föl,  ha  a  föld  alatt. 
Kín  nem  zavarná  csendes  álmukat . . .  ? 

Meglesem  én  a  temetőt, 
A  sírnyitő  órát  megvárom  . .  . 
S  ha  feljő  fehér  gyöngyvirágom  : 
Soh'  sem  bocsátom  vissza  őt! 

• 
Vártam,  nem  jött  fel ... ,  ah  dehogy  van ! 
Sírban  nincs  fájdalom,  nincs  életi 
Jó  vagy  te  sír,  jó  vagy,  fagyos  tél, 
Csendesen  kibékülök  véled  .... 

• 
Ajtóm  elé  két  koldus  jára, 
Két,  ínségben  megtört  alak ; 
A  süket  látta  társa  könyeit. 
Sóhajt,  nyögést  hallott  a  vak ! 
De  vezetőjét  hirtelen 
Elveszte  a  világtalan  ; 
És  ülvén  a  sövény  alatt, 
Rimánkodott,  várt  hasztalan ! 

Megszánta  végre  egy  emberbarát. 
Némán  elvette  nehéz  bútorát ; 
Vezette  kézen  fogva,  nem  botján 
És  elaltatta  puha  nyoszolyán .... 
Mi  jó  vagy,  tél  1  elküldötted  neki 

Vezetőül  a  fagyos  halált 

Jó  vagy  te,  sír!  ki  nyújtottál  neki 

Puha  homokodban  nyoszolyát 

• 
Mi  az  a  vakító  fehérség, 
Völgyet,  halmot  mely  elfedez? 
Nem  hó,  az ;  ölyvtül  összetépett 
Fehér  galambok  pelyhe  ezl 
Az  én  galambom  is  fehér  volt. 
Mint  az  új  hó,  oly  tiszta,  hű,  — 

És  ajkimból  étettem  őt, 

S  lám  .  . .  összetépte  az  ölyű  1 
• 

Ne  félj :  a  holt  föld  kebelében, 

Épségben  ér  tavaszt  a  mag ; 

Ne  félj :  vastag  jégtömlöczébcn 

Utat  folytatja  a  patak! 

Ne  félj :  a  megnémult  madárka 

El  nem  felejti  énekét; 

Ne  félj :  az  ember  mindörökre, 

Felejti  —  búját,  életét! 


• 


Olyan  vagyok  már  én,  mint  a  fa, 
Mint  az  erdő  lombatlan  fája; 
Melyen  holló-sereg  tanyázik, 
S  nem  jár  dalos  madái-ka  rája. 
Örömim,  e  zengő  madárkák. 

Hogy  el  is  hagyták  szívemet! 
Ott  a  bánat,  e  fekete 
Holló-sereg  foglalt  helyet! 

• 
Lesújtott  a  villám ;  szén  és  üszök 
Maradt  a  büszke  tölgy  helyett . . . 
Kopasz  sziklák  mellett  omló  vizár 
Vágott  a  föld  keblén  sebet. 
Kopár  sziklát,  viz-szaggatást,  és  hamvat. 
Fehér  hóval  a  jó  tél  betakargat. 
Sebzett,  kövűlt,  kiégett  szíveket 
A  halál  puha  hant  alá  fektet ! 

• 
Ki  nem  keres  nyíló  virágot. 
Kit  nem  bánt  a  vihar  zúgása  ; 
Völgyet,  halmot  bolyongjon  össze, 
Hogy  a  fehér  halottat  lássa  . . . ! 
Nem  szeretem  én  a  virágot. 
Szeretlek,  téli  pusztaság . . . ! 
Ilyen  fehér  volt  arcza,  keblei 
Fehér  világ. .  .  fehér  világ. . . ! 


PANASZKODJ AiVl  TALÁN, 

1847. 

Panaszkodjam  talán,  hogy  életem 
Annyi  zaklató  bajjal  van  tele? 
Vagy  szidjam  a  világot,  végzetet. 
Hogy  vadállat  az  emberek  fele? 

Nem,  nem!  csak  űzz,  csak  zaklass  sors!  ne  félj, 
Meg  nem  átkozlak  téged  én  soha ; 
Mert  igy  szeretem  én  az  életet : 
Zaj-  s  küzdelemben,  mint  a  katona. 

Szép,  szép  a  csendes  holdvilágos  ég, 
S  a  tenger,  midőn  nyugalom  fedi ; 
De  ha  csattog,    -   villám  villámra  gyúl, 
S  harsog  a  hullám  :  ez  az  isteni ! 
Távozzál  tőlem,  béke,  nyugalom! 
Te  élet  és  kedély  halvány  moha . . . 
Én  így  szeretem,  így  az  életet : 
Zaj-  s  küzdelemben,  mint  a  katona. 

Keblem  tömlöcz,  benn  vágyaim  rabok, 
Békétlenül  csörgetve  lánczukat. 
Ki  megsértsen,  megöljön  ha  lehet : 
Egy  két  jó  barátom  mindig  akad  ; 
Így  kivül,  belől  zaj  és  izgalom, 
Kivül,  belől  hullámok  ostroma. 
De  igy  szeretem  én  az  életet : 
Zaj-  s  küzdelemben,  mint  a  katona. 

S  légy  áldott,  sorsom!  hogy  gondoskodál 
E  harczról,  melyben  nagy  kedvem  telik ; 
Kiket  rám  küldél,  hogy  marczongjanak. 
Oh  adj  még  élesebb  fogat  nekik! 
S  most  jertek :  vágjon  földhöz  a  ki  bír, 
Mert  különben  majd  én  vágom  oda... 
így,  így  szeretem  én  az  életet: 
Zaj-  s  küzdelemben,  mint  a  katona! 

BOLDOGSÁG. 

Hol  vagy,  hol  vagy  életünknek 
Szép  tündére,  boldogság?! 
Karjaidban  kik  pihennek? 
Ajkaid'  kik  csókdossák? 
Fényes  orczád  néha-néha 
Szemünk  előtt  megjelen ; 
Vagy  csak  a  szív  álma  képzel 
Kétes  ködben,  fellegen? 

Széles  ország-út  az  élet, 
És  mi  rajta  vándorok ; 
Elfáradunk,  elepedünk. 
Vérző  lábunk  tántorog; 
S  boldogságért  esdekelvén, 
Mig  előre  jár  szemünk  : 
Csendes  kunyhó,  vagy  keresztfa 
Közelébe  érkezünk. 

De  a  vándor  a  kis  kunyhót 
Elmellőzi  botorul ; 
Öntagadás-,  türelemnek 
Keresztjéhez  sem  borúi ; 
A  csalképet  űzve,  annyi 
Fáradalmat  elvisel ; 
S  meglepvén  az  éj  sietve : 
Az  útfélen  alszik  el. 

Voltam,  ábránd!  völgyeidben, 
Hol  szellő  s  lomb  enyeleg, 
Jártam,  oh  vágy!  szirttetődön, 
Mely  szédítő  s  meredek. 
Hű  csók  mézét  szítta  ajkam, 
Koszorús  volt  homlokom  . . . 
S  ha  valék-e  boldog  akkor? 
Ne  kérdjétek,  nem  tudom! 

Szív,  oh  szív!  ha  boldog  vagy  már. 

Ha  több  kéj  nem  fér  beléd  : 

Mi  remegtet,  mi  nyom,  mint  a 

Fa  harmatos  levelét? 

Ah,  mért  kell  a  boldogságban 

Öntudatlan  érzeni : 

Hogy  azt  egy  szempillantásban 

El  is  lehet  veszteni !  ? 

Mért  van,  hogy  ha  szived  álma 
Megvalósul  s  a  tied  : 
A  szép  bálványt  összetörni 
Maga  a  szív  ugy  siet!? 
Csábit,  vonz  a  fátyolos  kép, 
Mely  távolról  int  felénk. 
Hogy  megrontsa  a  kicsinylés, 
A  mit  küzdve  megnyerénk. 

Zaklat  a  vágy,  s  űzve  szivünk' 
Ösmeretlen  tájakig: 
Nem  boldog,  ha  kéjt  nem  izlel. 
Nem,  ha  azzal  jól-lakik. 

A  bánatban  örömet  kér, 
Az  örömben  bánatot ; 
Csendességből  zajba  vágyik, 
S  csendbe,  hogyha  zaklatott. 

S  míg  az  élet,  mint  az  égbolt. 
Hol  borongós,  hol  derült, 
És  megkóstol  a  halandó 
Édeset  és  keserűt : 
A  végóra  elközelget, 
És  szemét  hogy  befogják, 
Életén  átnézve  kérdi : 
JKi  vott  hát  a  boldogság  !  ? 


HOZZÁ. 

Mért  nem  kötök  füzért  nevednek? 
Dalomban  mért  nem  emlegetlek? 

Fa  vagyok  én  :  te  kis  folyóka 
Szerelmeddel  reám  fonódva ; 

S  melylyel  az  ég  engem  megáldott 
Nem  ejtek  rád  egykét  virágot! 

Hívem!  ne  szólj,  midőn  utánad 
Láttál  bujdosni,  mint  az  árnyat. 

Midőn  c  szív  alig  remélte : 
Sajátjának  mondhatni  végre. 

Dalomba  voltál  szőve,  mind  csak 
Reád  utalt  virág,  hab,  csillag ; 

Örvénynyel  küzdve,  patra  szállva  : 
Te  voltál,  csak  te,  lelkem  álma  1 

Mit  mondjak  most?  elég,  ha  érzem 
Hű  karjaid  közt  üdvösségem'  1 

Mért  tudna  még  epedni  vágyam? 
Hisz  benned  mindent  feltaláltami 

Ajkam  hű  csókja  homlokodra, 
Egy  pillantás  szemedbe  lopva : 

Mindent  elmond,  —  mindent  megértet 
A  boldogságról  vélem,        véled  1 

MADÁRFÉSZEK. 

Szerelemnek,  boldogságnak 

Csendes,  kis  tanyája! 

Hogy'  elbúttál  a  bokornak 

Ernyős  zugolyába! 

Jobb  is  itt,  mint  a  magasban! 

Vész  van  ott,  s  az  ágrul 

Hamarabb  hull  őszszel  a  lomb, 

Hamarabb  lesárgul. 

Kél,  fut  a  nap  s  rejtekedbe 

Nem  lövel  be  fénye  : 

Minek  is?  a  boldogságnak 

Nincs  szüksége  fényre. 
S  mig  lakód  a  bájoló  dalt 
Fent  repülve  zengi  : 
Jobb,  hogy  ily  alant  hazáját 
Nem  gyanítja  senki. 

Békeségnek  kis  hajléka  : 

Boldog,  a  ki  benned : 

Bizalomnak,  szerelemnek 

Karjain  pihenheti 

A  hol  este  a  dalos  pár 

Osszebúva  szépen : 

Alma  a  nap  gyönyörének 

Lágy  viszhangja  lészen. 

Mennyi,  mennyi  édes  álom. 

Milyen  tiszta  hűség! 

S  hozzá,  mint  a  kis  család  nő, 

Mily  öröm  vegyül  még! 

S  ha  ártó  kéz  bolygatott  meg, 

A  vész  összetépett : 

Féltő,  hű  gond  orvosolja 

Károd',  szenvedésed'. 

S  ha  feletted  végre  a  zöld 

Sátor  össze-omlott : 

Ölt  magára  kikeletkor 

Újra  zsenge  lombot. 

Boldog,  a  kit  hívsz  öledbe, 

Boldog  a  ki  benned 

A  hűségnek,  bizalomnak 

Karjain  pihenheti 

—  De  pirul  az  ember  arcza. 

Sorsodat  ha  látja : 
Szerelemnek,  boldogságnak 
Csendes,  kis  tanyája  I 


TORNÁCZOMON. 

Tűnődve  nézek  a  tájon  végig-végig ; 
Távol  halmok  s  hegyek  lánczolatja  kéklik 
S  innen  rajta  zölden, 
A  szép  Sajó  völgye  nyájas  nyilt  arczával 
Tárul  ki  előttem. 


Folydogál  a  Sajó,  folydogál  árkában. 

Zaj  nélkül,  mint  a  ki  nem  mer  járni  bátran. 

Olyan  lassú  s  fáradt . . . 

Igaz,  hogy  már  vértől  és  könyhullatástól 

Eleget  megáradt. 

Hová  lett  innen  a  vérfolt  s  a  patkónyom. 
Mely  a  setét  idők  küzdelmiről  szóljon  ? 
Eltörlek  az  évek . . . 
Hej  ha  a  szivből  is  fájdalmat,  emléket 
Így  kitörlenének  1 

—  De  tisztán  süt  a  nap,  meleg  délután  van 
Dologban  az  ember,  s  a  rétek  hosszában 
Hemzseg  mint  a  hangya ; 
A  dolgos  nép  után  hosszú  sorral  támad 
Rudas  és  kalangya. 

Sűrű  cseppekben  foly  arczán  a  veríték, 
De  a  nehéz  munkát  hogy  megédesítsék : 
Zengnek  meleg  dalok ; 
Feltörik  a  tenyér,  de  a  szív  édesen 
Mulat  s  elandalog. 

És  elgondolkodom  e  népen,  e  dalon . . . 
Mi  szólal  meg  abban  :  öröm  vagy  fájdalom, 
Húrján  a  kebelnek? 

S  látom,  hogy  a  virágmagvak  még  a  sírnak 
Halmán  is  kikelnek. 


Azonban  este  lesz,  elcsendesül  a  dal, 
Hűvös  szellő  támad  az  est  homályival ; 
S  ködpalástot  öltvén : 
Elvész  a  táj  képe,  a  rét  nyájas  arcza 
A  szép  Sajó  völgyén. 

És  akkor  ha  által-jön  Péter  vagy  Pál  úr. 
Sokat  beszélünk  az  élet  mivoltárúl , . . 
S  tárgyat  keres  elménk : 
Borongó  kedélyünk'  mely  felderítené 
S  melyen  megpihennénk  1 

Végtére  elborul  s  nyomasztó  nagy  éj  lesz  ; 
A  levert  lélek  egy  sötét  vágyat  érez  : 
Nem  élni!  nem  élni  I 

De  cgy-^gy  csillag  gyúl  a  felhőkben  távol, 
Fellobbanó  fénye  lelkünkig  világol : 
Remélni  1  remélni  1 

TAVASZKOR. 

Puszta  már  a  föld  határa. 
Ékessége  veszve  lőn ; 
Halavány  köd  és  fekete 
Csóka  szálldos  a  mezőn. 

Hófuvatba  hempergőzött 
Valahol  a  Garamon : 
Azért  fú  az  északi  szél 
Oly  hidegen,  szilajon. 

Csak  megírnám  ezt  a  verset. 
Bárha  fú  is  hidegen  : 
Jaj  de  mikor  még  sikoUóhh 
Fergeteg  van  ideben. 

Én  volnék  a  házi  gazda, 
S  más  parancsol,  más  az  úr ; 
Ez  a  vendég  még  maholnap 
A  házamból  is  kitúr. 

Hangja  éles,  fülhasító, 
—  Pedig  senki  sem  siket,  — 
És  épen  nem  válogatja 
Dalához  a  rímeket. 

Olyan  könnyen  megharagszik, 
Ha  nem  ringatják  ki'^áU, 
Akkor  aztán  nyugtató  szót 
És  bölcsődalt  túl-kiált . . . 


Tompa   munkái.    I. 


Benn  maradjak,  vagy  ki  menjek? 
Nem  találok  nyughelyet ; 
Már  most  melyik  vizbe  fúljak . . .  ? 
Künn  is,  benn  is  fergeteg. . . ! 

. , .  Mit  beszélek?  —  hisz  tavasz  van! 
Tátva-nyitva  ablakom, 
Nem  a  fergeteg  zúgását, 
A  madárdalt  hallgatom. 

A  sövényen  fürtös  ákácz 
S  nyiló  bodza  hajlik  át. 
Érzem,  szivem  gyógyvirága 
Édes  finom  illatát... 

Feleségem  csendesen  köt, 
Elmélázó . . .  hallgatag . . . 
Nincs  zaj  a  szobába',  tollam 
Gyenge  harsogása  csak. 

Ahl  hiszen  mind  szent  igaz,  hogy 
Künn  tavasz  van,  ittbe'  csend  ; 
Hanem  aztán  a  tavasznak 
Vége  mégis  tél  leend. 

És  e  csendes  házba  is  majd 
A  zaj  könnyen  megjöhet . . , 
A  patvarba ...  1  mennyi  bajt  is 
Csinál  az  a  szeretet! 

HARMINCZ  ÉVEN  TÚL. 

Mégis  nagyon  furcsa  ez  a 
Mai  fiatalság! 
Léha  nép!  a  saru-szíjja 
Mindig  szoros,  vagy  tág. 
Verset  ír,  a  holdvilágon 
Bancsalog  szemével ; 
Pedig  biz  az,  Isten  engem! 
Igen  vékony  étel. 

Nyakrafőre  belé  szeret 

Menyecskébe,  lányba ; 

S  szép  mulatság:  mikor  elvész 

Feje,  szava,  álma ; 

Lelkét  a  fakó  alatta 

Majd  kifújja  éhen. . . 

Mit  vesződik?  mit  tud  kapni 

Isten-adta  népen?! 

Muzsika  szól,  hej  búbánat, 
Félre  tőlem,  távol ! 
S  ki-világos  ki-viradtig 
Mulatozik,  tánczol  ; 
Tölt  pohár  peng  a  kezében. 
Sarkantyú  bokáján . . . 
Hej,  meg  fogja  majd  fizetni 
A  tivornyát  drágán ! 

Dévajságok  népe!  nemde 

Szép  arany-szabályok? 

Felteszem,  hogy  lesz  eszetek 

Nem  hallgatni  rajok ; 

Mert  kik  igy  korpázni  szoktak, 

Boldog  fiatalság! 

A  jó  bölcsek,  a  mézet  már 

Üvegen  át  nyalják. 

Hogy  eltűnt  a  fényes  álmak 
Játszi  délibábja : 
Az  unalmas,  tört  kedélyt  az 
Titkon  vérzi,  bántja. 
Mert  nem  a  fa,  a  ki  díszét 
Szélbe  porba  szórja, 
Hanem  a  lomb  és  virágok 
Hullanak  le  róla. 

Hogy  szeretni  nem  szeretnénk ! 

Nincs  belőle  semmi ; 

Sőt  szivünket  késő  vágyak 

Szokták  tönkre  tenni. 

S  tán  szemünk  többé  a  szépet 

Nem  találja  szépnek . . .  ? 

Más  itt  a  baj :  a  leányok 

Hogy  már  ránk  se  néznek! 

És  megjárná  a  tivornya. 
Mint  megjárta  hajdan,  — 
Köztetek  fel-éjszakáznánk 
Pipafüstben,  zajban ; 


J.  Balok-  Ódák  (ós 

Hanem  ez  a  tréfa  szörnyen 
A  torkunkra  forrna : 
Járná  a  kámforos  flanel], 
Meg  a  mézes  torma. 

Virgoncz  ifjak!  egyedül  az 

Fáj  bizony  minékünk, 

Hogy  életkedv-  és  erőben 

Véletek  nem  érünk ! 

Irigységből  minden  roszat 

Nyakatokba  rónánk ; 

-      Nem  ugy  van  már  mint  volt  régen, 

Nem  az  a  nap  süt  az  égen! 

Ez  már  a  mi  nótánk! 


HALMON  ÁLLOK... 

Halmon  állok,  tekintetem 
Legel  távol  mezőkön ; 
Ugy  tetszik  ott  vagyok  megint 
Patak,  rét,  sík  előjön. 
És  mintha  színám  illatát. 
Szellője  rám  fuvalna . . . 
Ez  a  halom,  hol  én  állok. 
Az  emlékezés  halma. 

Nagy  erdőség  terjed  köztünk. 
Hátam  megett  az  évek. 
Mióta  e  tájt  elhagyám. 
Nagy  erdővé  növének. 

És  mig  tovább,  tovább  jövök, 
Összébb  borúi  az  ága, 
Takarván  a  szép  sik  mezőt 
Mindinkább  köd-  s  homályba. 

De  még  a  fák  s  bokrok  között 

Egész  addig  kilátok  : 

Hol  a  játszó  gyermek  körűi 

Pillangók  és  virágok, 

Mosolygó  menny,  szép  gycrmckarcz. 

Repeső  szív,  virág,  dal : 

Miért  is  nem  kisértek  a 

Földi  pályán  ti  által  ? ! 

Ah!  a  játék  hamar  kihull 
Az  jfjoncznak  kezébül ; 
Fényes,  tündér-világba  lép, 
Mely  álmain  felépül. 
Sápadt  az  arcz,  a  sziv  dobog, 
Mégis  szebb  lett  az  élet : 
Csillag  s  zene,  szellő  s  patak 
Uj  értelmet  nyerének. 

És  folynak  a  szív  napját 
Izgalmasan,  de  szépen; 
Csalódásban  ha  lesz  beteg  : 
Meggyógyul  a  reményben. 
S  reá,  kétség  s  küzdés  között, 
A  melylyel  vitt  s  csatázott : 
A  szerelem  szövétneke 
Hint  meleget,  világot. 

S  eddig  van  az  élet  csupán; 
Mi  később  jő  utána: 
A  szép,  de  múlt  időknek  az 
Csak  viszhangja,  csak  árnya. 
Remélő  szív,  hivő  kebel. 
Az  ifjúság  zajával : 
Miért  is  nem  kisértek  a 
Földi  pályán  ti  által  ? 

Mit  ér  az,  hogy  fölebb  juték. 
És  tágult  láthatárom? 
Hogy  lássam  a  távol  mezőt. 
Ha  látnom  kell  kopáron  I 
Mit  a  fénykör,  mely ly el  magát 
A  büszke  ész  ruházza? 
Ha  oda  van  ábránd,  remény. 
Az  élet  s  sziv  zománcza! 

Édes,  könnyű  csalódás  a 
Boldogságnak  nagy  titka ; 
Boritva  van  lágy  zöld  mohval, 
A  zord  kemény  kőszikla. 
De  az  élet  hideg,  kopasz 
Valóságot  mutat  csak; 
S  a  sziv  a  múlt  felé  fordul. 
Hol  könnyülhet,  mulathat. 

Csak  akkor  lel  vigasztalást 
Lelkem,  ha  néz  felétek: 
—  Honnan  régen  elköltözém  — 
Távol  kéklő  vidékek! 

Bár  a  nap  ott  ragyogna  rám, 

Szellőd  felém  fuvalván 

De  messziről  látlak  csupán, 
Az  emlékezés  halmán. 

OH  HÖLGYEM  . . . 

1. 

Ha  lelkem,  mint  a  tenger  háborog, 
—  Járván  gyakorta  zúgó  szélveszek,  - 
A  mélybe  hajtom  le  hullámait. 
Hogy  ott  elrejtve  örvényczzenek. 

Oh  hölgyem  !  lelked  lelkem  viharát 
Megérzi,  s  bút,  zajt  híven  átveszen . . 
S  borús  könycsep  hullámozik  szemed 
E  nyájasan  kéklő  tengerszemen ! 

]]. 

El-elborul  lelkem,  miként  az  ég, 
S  ha  önterhét  nem  birja  bánatom : 
Szememre  forró  könyekben  szakad .  . 
Könnyít  a  zápor  a  borúlaton! 

Oh  hölgyem!  életem  szép  napja,  te! 
Mosolygásod  szelíd  sugáritul 
A  bánat  is  ragyog,  s  könyűiben 
Remény  s  enyhűlet  szivárványa  gyúl. 

111. 

Ha  lelkem  a  sötét  jövőbe  néz : 
Kiköltözik  belőle  hit,  remény, 

És  pusztán  áll,  mint  egy  elhagyatott 
Kápolna  a  vadonnak  közepén. 

Oh  hölgyem!  csüggedt  lelkem'  boldogabb 
Idők  reményivel  karoljad  át, 
Mikép  a  repkény  zölden  folyja  be 
Az  ó  kápolna  ingatag  falát! 


ALFÖLDI  KÉPEK. 

1850. 

1. 

Három  hosszú  éve,  a  mikor  láttalak 
Árnyéktalan  puszták,  lágyan  rengő  tavak 
Szabad,  szép  vidéke! 
Csak  a  képzelődés  rajzolgatta  képed' 
Múló  vonásokkal,  lelkemnek  elébe! 

Erdős,  halmos  helyen  van  az  én  lakásom ; 
Hanem  hisz  a  sorsot  én  azért  is  áldom! 
Mert  a  kinek  nem  ád 

Néhány  barázdát  s  egy  viskót  sem  kegyelme 
Jó  annak,  ha  bárhol  meghúzhatja  magát. 

Sok  érdek  köt  engem  a  halmos  vidékhez, 
Tőle  megválásom  búval  menne  véghez  ; 
S  lakom  tán  a  sírig : 

Mégis,  mint  a  fenyő  a  homokos  pusztán. 
Lelkem  nem  szokik  meg  e  tájon,  csak  sfnlik. 

Hajló  bokor-ágon  madarak  szólanak, 
Lombok  árnyékában  a  csacsogó  patak 
Bujkálva  veszt  utat ; 

Mégis  szebb  az,  ha  a  rónák  s  tavak  felett 
Átvonuló  daru  egyet-egyet  krúgat! 

Habzó  fűbe  fekszem  :  —  a  bérez  gyöngyvirága 

Illatos  ajkával  hajlik  az  orczámra  ; 

S  a  hűs  berki  árnyon, 

Álmomban  a  sások  liljomát  szaggatom 

S  a  fehérlő  tavak  tükrén  csónakázom. 


11. 
Három  nagy  év  után  itt  vagyok,  itt  vagyok 
Vígan  legel  szemem  és  lelkem  rajtatok, 
Régi  ismerősök! 

Édes  emlékezet,  mint  méz  a  virágból, 
Lesz  azon  órákból,  melyeket  itt  töltök. 

Régi  ismerősim :  a  nyilt  szabad  róna, 
És  a  zúgó  nádas,  mintha  erdő  volna ; 
A  tavak  és  lápok . . . 

Hol  sárga  liljomok,  fehér  nimfák  nyilnak, 
S  a  vadmadár  fürdik,  sir,  kerepel,  hápog. 

A  szél  is  az,  eme  láthatlan  szilaj  mén, 
A  térség  abroncsán  a  mely  vágtatva  mén 
S  felporzik  utána 

Hosszú  vonatban  a  halvány  meleg  homok, 
Melyet  futtában  a  légbe  rugdos  lába. 

Itt  legelő  gulya,  és  szétszórt  karámok, 

Miket  a  délibáb  derékon  át-vágott ; 

Ott  nem  messze  tőlök, 

A  héja  árnyékát  űző  komondorok, 

A  nyargaló  csikós,  mind  jó  ismerősök! 

Ez  a  bokor  liljom!  mintha  csak  az  volna, 
Mely  három  év  előtt!  Folyvást  nyit  azóta 
Karcsú  szép  virága? 

Ah  nem!  az  elhervadt;  ráösmerni  mégis. 
Mint  édes  anyjáról  az  ifjú  leányra. 

Bejárom  a  rónát,  a  tavak  vidékét ; 

S  mintha  én  is  harmat-  és  mézporral  élnék: 

Hiven  sorra  nézem 

A  mező  virágit,  szorgalmas  méh  gyanánt, 

S  otthon  érzem  magam  a  kedves  vidéken. 

111. 
De  ködlik  lelkemen  mégis  titkos  bánat. 
Melyből  majd  fekete,  nehéz  felleg  támad  : 
S  elborul  előttem 

A  szép  vidék,  mint  egy  fátyolos  hölgy  arcza, 
S  utána  elborul  kedélyem  sötéten. 

Hej  ezelőtt!  mint  a  virágot  a  lepkék. 
Képzeletem'  tarka  szárnyakkal  ellepték 
A  ragyogó  képek ; 

Keresnem  kellett  a  bánatos  borongást, 
A  fényhez  enyhitő,  jól  eső  setétnek. 

Sárga  hinárvirág  volt  akkor  bánatom, 
Mely  felül  hintázik,  s  alig  áll  a  habon, 
S  a  pillanat  búja 

Hajszál  gyökerével  fogódzott  szivemre. 
És  nem  szakadt  beié,  hogy  kihajtson  újra. 

Most  a  bánat  keblem  mélyében  őrvényzik, 
Nyugalmát  elűzi,  s  felrázza  fenékig. 

A  táj  elsötétül 

Hasztalan  keresek  egy  mosolygó  képet. 
Az  éjszín  árnyakhoz  felderítő  fényűi. 

A  nyugvó  nap  máskor  rózsaszin  világa, 
Mintha  vért  hintene  a  sík  láthatárra; 
A  megmerült  csónak, 

A  sás  eltört  kardja,  s  széthullott  buzogány 
Lelkemhez  fájdalmas  hasonlatban  szólnak. 

Elhagynak  a  régi  nyájas  gondolatok, 
Hánykódó  elmémben  bús  képet  forgatok 
S  mint  a  néma  bálvány, 
A  melynek  keblében  nincs  élet  s  verő  szív. 
Mozdulatlan  állok  a  puszták  határán. 

És  mig  igy  merengek  a  bús  gondolatban  : 
Mellettem  a  pásztor  jó  estét  mond  halkan. 
Hisz  a  nap  leszálla  . .  . 

Jó  földimnek  arczán  bús  felleg  vonul  át,  — 
Bánat,  vagy  fekete  haj  fürtének  árnya...  ? 

IV. 

Este  van,  —  a  tárgyak  képe  lassan-lassan 

Eltorzul,  elvész  a  késő  alkonyatban. 

A  zsibongó  élet, 

Mint  távozó  galamb  szárnya  suhogása, 

Csendesül  , .  csendesül . .  majd  álomba  mélyed. 

Ah  én  is  álmodom!  de  álmám  oly  nehéz. 
Mert  sejtő  lelkem  a  távol  jövőbe  néz  ; 
Képedet,  oh  puszta! 
ósi  szépségéből,  vadköltészetéből 
Látom  kivetkezve,  látom  ott  kifosztva, 

Hol  most  a  nyerítő  szilaj  csikó  vágtat, 
S  úszkálni  látszik  a  rengő  délibábnak 
Fehérlő  vizében : 
Elhallgat,  kialszik  az  éjek  varázsa, 
A  furulyaszó,  a  pásztortűz  végképen. 

És  lelkem  elborul,  —  s  gyötrő  bánatában. 
Számomra  csupán  e  bús  vigasztalás  van : 
Hogy  addig  nem  élek ; 
Sok  búbánat  miatt  megrongált  sátorát 
Levetkőzi  addig  a  megfáradt  lélek! 

TÁVOLBÓL. 

1852. 

Nyugszik  a  nap,  alkonyodni  készű], 
Haza  megy  a  lelkem  e  vidékrűl ; 
Hogy  az  estét  édes  lakta-földe 
S  kedvesinek  közelébe'  töltse. 

Ott  jár  már  a  szép  Sajó-vidéken, 
Alig  várja,  hogy  hazáig  érjen  : 
Hogy  az  ákácz  csendes  alkonyában, 
Égő  ajkad'  megcsókolja  lágyan. 

Ott,  hol  téged  most  sóhajtva  látlak. 
Álmodoztam  egykor  én  utánad! 
Mit  ott  hagytam,  mind  lelkedre  szálljon  : 
Az  a  remény,  az  a  fényes  álom  I 

És  meleggel  tartsa  szíved'  addig, 
Mig  vállamra  hű  fejed  hanyatlik, 
S  felvidul  a  kis  családi  fészek. 
Hova  vágyom,  hova  visszatérek! 

Voltam  egykor,  nem  vagyok  már  sólyom, 
Túlrepülni  bérczeken,  folyókon ; 
Az  én  vágyam  nem  sziklára  fészkel, 
Megelégszik  kis  bokor  tövével. 

« 

Hir,  dicsőség  fülmiléjc  csattog: 
S  elsimulnak  lelkemen  c  hangok; 
A  mi  rá  hat,  a  mi  elragadja : 
A  boldogság  házi  pitypalatyja. 

Meghitt  keblén,  szép  családi  élet, 
Tartson  is  meg  mind  halálig  véled! 
Melyre  e  vágy-  és  reménynyel  váltig 
Elgyötört  szív  régen  vissza-vágyifc. 

Mert  ha  nincsen  kis  kezed  kezembe' : 
Messze  vagy  te  nékem,  messze  messze! 
Mégis  ugy-e :  menjek  bár  világul. 
Köztünk  a  láncz  mégse,  mégse  tágul !  ? 

Nyugszik  a  nap,  alkonyodni  készül. 
Haza  ment  a  lelkem  e  vidékrűl. 
Hogy  az  estét  édes  lakta-földe, 
S  kedvesei  közelében  töltse! 


ITTHON  VAGYOK... 

Itthon  vagyok. . .!  haza  jöttem  valahára. 
Lelkem  ezt  az  édes  órát  alig  várta ; 
Megpihenni  csendes  élet,  hű  öledben : 
Jöttem,  mint  a  siető  hab,  hogy  jöhettem. 

Haza  felé  még  csak  c  táj  halma  kéklett. 
Forró  vágyam  öleié  a  messzeséget; 
Fel  se  tűnt  még  házam  tája,  s  már  előre 
Megcsapott  a  boldogságnak  lágy  szellője! 

Kinyílt  a  völgy  ...  a  falucska  ott  van,  ott  van ! 
Dobogott  a  vándor  szive  hangosabban ; 
Mig  csókod  forrt  a  belépő  ajakára .  . . 
Itthon  vagyok,  haza  jöttem  valahára! 

Házi  üszköm  melegítő  lángja  mellett. 
Keblemen  a  szomorú  fagy  úgy  felengedi 
Csordultig  van  az  én  szivem,  annyit  érzek. 
Örömében  olyan  boldog,  olyan  részeg  1 

S  nem  is  tudom :  félig  alva,  félig  ébren 
Pihenek  a  szeretetnek  hív  ölében ; 
Két  karomon  a  mi  kedves,  kis  családom; 
Mi  reményem,  vágyam  van  még  a  világon  ? 

Kis  fiamat  az  ölembe  teszi  anyja, 
S  hosszan  nyugszik  mindkettőnkön  pillanatja. 
Nem  tudok  én  mit  mondani,  nfem  tud  ő  sem,  - 
De  beszél  a  mosolygó  ajk  s  könyező  szem. 

Majd  ha  lelkem'  szomorítják  újra  gondok, 
Vagy  élettel  és  világgal  meghasonlok : 
Akkor  nyájas,  kibékítő  gondolattal. 
Ez  a  könyű,  ez  a  mosoly  megvigasztal. 

Zárd  magadba,  lelkem!  ezt  a  boldogságot, 
Mely  ez  édes  szép  órában  rád  szivárog; 
Mint  a  cseppet  a  virágnak  kelyhe  szokta, 
Tartogatván  hév  napokra,  bús  napokra. 


ÖSZl  TÁJNAK... 

Őszi  tájnak  hervadása ! 
Őszi  napfény  ragyogása  1 
Hervadásból,  fényből  támad 
Lelkemen  e  kedves  bánat. 


1.  Dalok.  Ódák.  177 

Omlik  a  lomb,  hallgat  a  dal ; 
Visszatérek  gondolattal 
A  tavaszra, ...  ah  de  annál 
Betegebbnek  tetszik  a  táj  1 

Ez  a  rét  volt  olyan  ékes? 
Ez  a  határ  olyan  népes? 
Ez  a  halom,  völgy  és  tájék . . . 
Mintha  a  sírkertben  járnék! 

Lemegy  a  nap  nem  sokára  . . . 
Haldoklásnak  szent  országa ! 
Olyan  édes  forró  vágygyal 
Ölel  téged  lelkem  által ! 

Az  elmúlás  bája  rajtad. 
Lelkemen  vesz  mély  hatalmat ; 
S  bár  meghalni  kéne  véled  : 
Mégis,  mégis  szeretnélek ! 

Néma  a  táj,  arcza  sápadt, 
Rá  derengő  napfény  árad ; 
Ah,  mi  vonzó  szép  halál  van 
E  mosolygó  hervadásbani 

Édes  terhed'  édes  álomi 
Szinte  érzem  szempillámon; 
Hogy  lehajtsam,  szinte  vonja 
Fejem'  a  fák  hulló  lombja. 

A  fák  lombja  csendesen  hull  I . . 
Nem  küzdéstül,  fájdalomtul ; 
Itt  a  végharcz  ösmeretlen  : 
Lehet-e  meghalni  szebben..?! 


Icmp:-.    luunkái.    I. 

Mi  szívet  bájol,  felgyújt,  elragad, 
S  mint  örvény  bűbájos  körödbe  von  : 
Megáldva  vagy  hódifó  kellemek 
Csudás  kincsével,  oh  hölgy!  gazdagon. 

Szemed  nap.  Kebled  vakító  haván 
Sötéten  borong  fürtid  éjjele. 
Hogy  a  fénytől  ellankadt  pillanat 
Mcg-megpihenni  sűlyedjen  bele. 

Boldog,  kinek  számára  ajkaid 
Rózsáin  egy  múló  mosolyka  van  ; 
Boldog  ki  lát,  ki  hallja  hangodat . . . 
S  mi  vagy  mégis  magad  ?  Boldogtalan  ! 

• 
Láttam  szemed  könyűit  omlani, 
Borús  szép  arczod,  nemes  kebledet, 
A  melyet  a  fájdalmak  szélvésze, 
Mint  egy  fehér  tavat  megrengetett. 

S  midőn  megihletett  a  méla  bú 
Borongásban  élő  költészete : 
Hallottam,  mint  ömlött  el  ajkidon 
Őszi  szellőként  a  bús  halk  zene. 

És  láttalak  hosszan  merengeni. 
Kezedbe  hajtván  szótlanul  fejed' . . . 
Mozdulatlanul,  halványan,  miként 
Márvány-nemtőt  a  ravatal  felett. 

Szép  vagy,  - —  kebled  feddhetien  és  nemes,  — 
S  boldogtalan !  oh  ezt  ki  fejti  meg  ? 
A  gyémánt  is  tündöklő  fényt  Jövel : 
Mégis  ő  maga,  mint  a  jég,  hideg. 

Számító  a  sors  ajándékival ! 
Midőn  nyájasan  mosolygott  feléd  : 
Élted  boldogságába  tudta  be 
Lelked  jóságát,  arczod  kellemét. 

Oh  hölgy!  tűrd  a  könycseppet  arczodon, 
Szorítsd  szivedhez  a  fájdalmakat! 
A  sors  nehéz,  méltatlan  szenvedést 
Csak  a  magas,  nemes  lelkeknek  ad. 

A  gazdag  kebel,  mely  dús  bányaként 
Rejti  a  szív  valódi  kincseit : 
Azt  mondják,  nem  lehet  boldogtalan  . . . 
Szenvedő  jó  hölgy,  ah  ne  hidd,  ne  hidd  I 

Áldás  a  hajnal  hulló  harmata, 
Melyet  a  szomjazó  virágnak  ad, 
A  gyenge  fűszál  mégis  meghajol 
A  ragyogó,  a  gazdag  kincs  alatt. 

Nem  gazdag-e  a  gyöngytermő  csiga, 
Mely  hányatik  hullámos  tengeren? 
És  a  fájdalom  keblében  lakik. 
Hol  a  mosolygó  drága  gyöngy  terem. 

Regét  mondok.  Eljött  a  kikelet. 
Bús  volt  a  rózsafa  s  panaszkodott : 
Hogy  a  tavasz  miért  nem  ad  neki 
Teljesb  virágot,  több  díszt  s  illatot. 

És  ugy  lőn,  a  mint  óhajtása  volt, 
Midőn  felébred  egy  szép  hajnalon: 
Illatban  úszó  rózsák  ezrei 
Boriták  a  bokrot  dús-gazdagon. 

Gazdag  lett  diszben,  de  boldogtalan! 
Nem  birta  édes  terhét  tartani ; 
És  a  túlteljes  virágok  alatt 

■  Megtörtek,  elszáradtak  ágai. 
• 
Büszkén  s  titkon  viseld  fájdalmidat : 
Hadd  irigyelje  sorsod',  a  ki  lát; 
Ne  tárd  fel  kebled'  oh  hölgy,  senkinek, 
Hogy  lássa  a  bánat  bcn-tört  nyilát. 

Ki  most  elbírod  kínod  terheit, 
Szánó  könyűt  mások  szemén  ne  láss ; 
Mert  az  törné  meg  szilárd  lelkedet, 
S  az  együgyű,  rád  tolt  vigasztalás. 

A  fájdalom  lett  élted  sorsosa. 

Az  emészt  és  az  tart  fenn  tégedet ; 

Jó  hölgy,  csak  benne  lelhetsz  ellene 

Szivedre  gyógyszert  és  enyhűletet. 

• 
Ne  tartsd,  mint  rabmadárkát,  a  reményt. 
Hogy  szép  szavával  tudva  csald  magad' ; 
Halvány  jelen  lesz  a  szines  jövő, 
S  még  jó,  ha  nem  hoz  új  fájdalmakat. 

Ne  zörgess  a  multak  zárt  ajtaján  1 
Nem  nyílik  az  fel  többé  senkinek; 
Ott  hasztalan  vádlód  be  a  jelent. 
Az  alvó  hullák  meg  nem  értenek! 

A  boldognak  is,  ha  tenger  gyanánt 
Lelkére  árad  az  emlékezet : 
Fényes,  de  roncsolt  törékeny  csiga, 
A  mit  hullámiban  a  partra  vet. 


AZ  ÉN  LAKASOM. 

Miről  nem  zengett  már  az  ének 
Mióta  lant  és  duda  szól? 
Hallottunk  himnuszt  a  parajhoz. 
Dalt  a  félszem  bűbájiról. 
Én  csak  téged  halhatlanítlak. 
Gyönyörűséges  kis  lakom! 
Ah,  bár  zsindelyt  tudnék  csinálni 
Rozzant  tetődre,  lantomon  1 

Anno  ezer  ...  de  hát  ki  tudná  : 
E  ház  mikor  épitteték? 
Annyi  igaz :  hogy  feltalálva 
A  padlózás  nem  vala  még ; 
Hanem  meghordták  utcza-sárral. 
És  lebakólták  emberül ; 
Azóta  ugy  van  s  ugy  marad,  míg 
Unalmában  egyszer  bedül. 

^°gy  P^P  vagyok,  mindenki  tudja, 
Alázatosság  jelszavam ; 
És  erre  a  mestergerenda 
Emlékeztet  derekasan. 

Mert  a  világ  ha  néha  elkap, 
S  kissé  fölebb  emelkedem : 
Megrendül  még  az  agyvelőm  is, 
Ugy  bele  vágom  a  fejem'. 

Egyébiránt  a  milyen,  olyan. 
De  költő    is  volnék  talán? 
(így  szokta  most  ezt  oda  vetni 
Sok  siheder  nagy  pongyolán) 
Tehát  a  költő  homlokára, 
A  mint  illik,  zöld  lomb  fakad  . .  ? 
Igen!  zöld  líczíom  verődik 
Bokrosával,  —   az  ágy  alatt. 

Nincs  itt  annál  szebb,  mintha  szél  fú, 
S  történik  sok  csudás  dolog : 
Nemcsak,  hogy  tánczol  asztal  és  szék, 
De  a  vén  kályha  is  forog. 
Mégis  talán  legszebb  az  ablak. 
Midőn  a  lúd  azon  benéz  ; 
Bizony  ha  igy  száll,  még  maholnap 
E  ház  egy  uj  Pompeji  lesz. 

S  a  zápor  hogy'  tréfál  meg  éjjel  ? 
Szó  nélkül  megjön  és  szakad ; 
(Olyan  bolond  természetem  van : 
Nem  oldalt  fekszem,  de  hanyatt.) 
És  mintha  csak  czélozni  tudna  : 
Az  orromra  egyenesen 
Ugy  koppan  egy  kövér  hideg  csepp. 
Hogy  majd  nyavalyássá  teszen. 

Gyertyát  gyújtok  mérgemben  ekkor, 
Azaz  szeretnék  gyújtani, 
Hanem  csak  hél  akad  kezembe. 
Fagyját  megette  valami .  . . 
Mert  én  zsellérségen  vagyok  csak. 
Itt  mások  a  rendes  lakók : 
Nagy  népesen  tanyázva  együtt, 
Egér,  tücsök,  kabócza,  pók. 

S  akadna  olyan  rósz  keresztyén, 

Ki  zúgolódnék  mindezen  : 

De  ördög  praktikája  lévén 

A  pompa  és  a  kényelem. 

Én  megnyugszom  sorsom  mivoltán. 

De  sőt  örülök,  mert  ugyan 

Ha  ürgének  volnék  teremtve : 

Nem  szűkebb  volna  a  lyukam !  ? 

Hajlékom,  meg  vagy  énekeivel 
S  hogy  újból  épülj  fel,  ne  várd! 
Hisz  a  dal  éltet,  tart  örökre, . . . 
—  De  tán  egy  támasz  még  sem  árt; 
Mert  bár  igen  becsülöm  a  dalt : 
A  mellett  mégis  ugy  lehet, 
Hogy  megindulsz  egyszer  felettem 
S  odanyomsz,  mint  az  egeret! 

PACSI  RTADAL. 

Ébredj  fel,  ébredj  álmaidból. 
Földnek  határa,  völgy,  halom  I 

A  köttő  dalt  7LZ  clközclgó 
Tavasz  nevében  hallatom. 
Zöldüljetek ...  I  a  gólya,  fecske 
Elérkezik  s  meglátogat ; 
Fogadjátok  nyájas  mosolylyal 
Az  elfáradt  vándorokat! 

Szeretni  nem  mer  a  madárka . . . 

A  ritkás,  tarlott  berkeken 

Nincs  elborító  néma  rejtek, 

Hol  édes  a  hű  szerelem ; 

Fészket  se  rak  . . .  nincs  lomb  az  ágon. 

Reá  hüs  árnyat  hinteni ; 

Pedig . . .  véletlen  megjöhetnek 

Féltve  ápolt  kicsinyei. 

Medrében,  a  kopár  mezőkön 
Oly  nyugtalan  sír  a  patak, 
Mint  a  kisded,  kit  bölcsejében 
Soká  magára  hagytanak. 
Oh  keljetek  fel,  rét  s  mezőnek 
Mélyen  alvó  virágai ! 
Ékes  liljomok,  nefelejcsek, 
Jertek  el  hozzá        játszani! 

Ébredj,  szendergő  élet  ébredj  1 
Hideg  sirodból  törj  elő; 
Boruljon  illatos  virágba 
A  szintelen  halom,  mező! 
Harsogjon  a  lég,  a  ligetben 
Dal  és  viszhang  beszéljenek ; 

A  rétet  dús  rendek  borítsák, 
A  rónát  ért  kalász-fejek! 

Elég  az  álom!  —  lankadást  ad 
Ha  hosszú,  új  erő  helyett; 
Természet,  a  feltámadásra 
A  pillanat  megérkezett! 
Fel,  fel !  munkás  meleg  napokkal 
Sietve  eljövend  a  nyár ; 
Sok  szép  remény  a  teljesülés 
Gyümöicshozó  üdvére  vár! 

Hideg  világ!  mély  álmaidban. 
Halld  és  érezd  meg  énekem', 
A  melylyel  hivlak,  költögetlek, 
S  fagyos  kebled'  melengetem! 
Dalom  fennről,  a  napsugárnak 
Hónából  hangozik  feléd  : 
Ébredj,  ébredj!  láttasd  meg  a  dal 
S  meleg  sugárok  erejét! 

FIAM  SZÜLETÉSEKOR. 

Mart.    lo.    1850. 
I. 

Szerény  hajlékomnak  kedves  kis  vendége! 
Jer,  jer,  hadd  tegyelek  anyád  kebelére! 
Együtt  hadd  lássalak . . , 
Ugy  szeret  ő  téged,  -     pedig  mit  szenvedett , 
Az  Isten  tudja  csak. 


1 8b  f^cUemények- 

Együtt  hadd  lássalak  jó  szelíd  anyáddal. 
Mintha  rózsát  látnék  kisded  bimbajával ; 
Én  meg  felettetek 

Lehajló  sötét  lomb,  mely  a  zivatartól 
Hiven  megvédjelek. 

Egy  szép  élő  bokor  vagyunk  igy  mi  hárman  : 
E  bokrot  az  élet  csendes  pagonyában 
Zivatar  ne  érje ; 

Hanem  rakjon  fészket  kis  csacsogó  madár, 
Az  öröm,  beléje  1 

Mégis,  ha  érné  a  vihar  zudúlása  : 

Virág  s  bimbó  helyett  csak  a  lombot  bántsa  1 

S  csupán  a  levelén 

Függjön  a  bánatnak  jéghideg  harmatja. 

Csupán  a  levelén ! 

11. 
Szeretem  anyádat,  gyermek,  forrón,  híven  1 
Ábrándos  vágyait  elfelejté  szívem  ; 
S  mit  róla  mondhatok  : 
Szive  dobbanása,  lelke  gondolatja, 
Én         és  csak  én  vagyok ! 

Tudtad  te  azt,  gyermek,  s  magad  közénk  fúrtad. 

Elálltad  szerető  szivünk  közt  az  utat, 

És  mostan,  mindenik 

Szerelme  és  lángja,  mit  egymáshoz  lövel : 

Benned  megütközik. 


7,  Dalok.  Ódák. 

Lágyan  reng  a  bölcső:  ringasd  édes  anyja I 
Addig  lesz  ő  boldog,  mig  kezed  ringatja ; 
Azután  az  élet 

Csavargós  útain,  az  emberek  között 
Nem  sok  jót  remélhet. 

Meglehet,  kis  fiam!  hogy  e  szerény  lapot. 
Midőn  érett  észszel  általolvashatod  : 
Nem  lesz  a  ki  irta  ; 

Hanem  szép  csendesen,  mint  a  többi  halott. 
Ott  fekszik  a  sirba'. 

Intést,  tanácsot  én  miért  adjak  neked  ? 
Vele  s  benne  küzdve  tanuld  az  életet; 
Higyj,  remélj  örömest! 
Mert  azt  nem  akarom,  hogy  élted  útain 
Az  én  példám'  kövesd. 

Ne  lakjék  kebledben  ama  hideg  féreg, 

A  melyet  én  hordok,  a  melyet  én  érzek  .  .  . 

Hanem  mindenkoron 

Szerettesse  véled  az  embert  s  életet, 

A  nyájas  bizalom. 

Légy  boldogabb,  mint  én,—    de  ne  keresd,  fiam! 
A  boldogságot  úgy,  mint  szokták  annyian  ; 
Tündöklő  semmiért, 

Mint:  hir,  méltóság,  kincs,  -    lelkednek  nyugalmát 
Soha  be  ne  cseréld! 

«A  tudás  nem  áldási*  a  tudomány  hideg 
Kútfejénél  szomjú  lelked'  szomj  öli  meg. 
Ki  aranyat  keres 

A  pazar  világnak,  a  jó  bányász,  nemde 
Rongyos  és  beteges  .  .  .  ? 

Ha  lelkedet  a  vágy,  földi  nagyság  bántja. 

Vagy  fényben  tűnik  fel  sirodnak  márványa, 

Nézd  a  történetet : 

Az  emberiségnek  volt-e  apostola 

Kit  meg  nem  kövezett? 

Lelked'  ne  hagyd  menni  ábránd-képek  nyomán; 

Valóságban  nézd  a  boldogságot  csupán, 

S  légy  ember  mindenütt : 

Ha  feletted  a  sors  vad  villáma  csattog. 

Vagy  jólét  napja  süt. 

A  mesterkélt  világ  dolgait  ne  nézzed, 

Hadd  őrjöngjön,  —  csak  te  maradj  a  természet 

Kebeléhez  közel  .  .  . 

Légy  egyszerű  fia  ez  édes  anyának  : 

Szánts,  vess,  fákat  növelj  I 

IV. 
Örökséged,  fiam,  nincs  egy  gombostűnyi. 
És  mégis  én  neked  úgy  tudtam  örülni  I  .  .  . 
Szülessetek  sokan  1 

Mert  annyinak  vége,  -se  szegény  nemzetnek 
Olyan  sok  híja  van! 

örültünk, .  .  .  örültünk,  —  s  melyen  isten  adott. 

Komoly  csendességben  ültük  meg  a  napot ; 

Óh !  mert  ki  ütne  zajt, 

Midőn  halottja  van  a  szegény  hazának 

S  mjlljó  kebel  sóhajt? 

Az  isten  házába  magam  menék  veled, 
Könyek  között  öntém  rád  a  keresztvizet, 
S  buzgón  imádkozám 
Érettetek,  kedves  mosolygó  kisdedem, 
S  halvány  arczú  hazám! 

V. 

Ezt  a  bús  esztendőt  ha  elfelejtenéd : 
Ezernyolczszázötven !  méri  is  nem  jött  elébb 
Születésed  napja  ? 

A  szabad  nemzetnek  hogy  csak  egy  perczig  is 
Lettél  volna  tagja ! 

Hatalmas  folyam  volt  e  nemzet :  hét  ága 
Még  az  ős  hazában  szépen  egybe  vága 
S  egy  ezredév  alatt 

Folyt  szelíden,  vagy  folyt  harsogó  habokkal, 
De  el  soh'  sem  apadt. 

Most  idegen  népnek  szakadt  tengerébe! 

Mondják  :  nem  veszett  el,       pedig  vége . , .  vége  1 . . . 

Vagy  tán  az  is  élet. 

Ha  zagyva  egységben  nem  lesz  rajta  semmi 

Jellem  s  ősi  bélyeg? 

Síromból  majd  egykor  hogy'  fel  nem  kelhetek  1 

Szeretném  meglátni,  mi  lesz  belőletek? 

Bár  úgy  is  képzelem  .  .  . 

Vagy  tán  valamelyik  boldogabb  unokám 

Vigan  hordozná  meg  a  nagy,  dicső  hazán 

Bámuló  szellemem'  ?  .  .  . 

SZŐLŐHEGYEN. 

Rövid  életét  az  ember 
Csak  bánattal  élje? 
Hajts  ki,  hajts  ki  örömemre 
Szőlő  venyigéje! 
Gyönge  hajnalszin  piroslik 
Most  az  új  levélkén : 
Nedve  csillogó,  tüzes  lesz 
Mint  a  déli  napfény. 

Ifjúságom  gondtalan  volt 

S  nem  becsűle  téged  ; 

De  most  véled  mindhalálig 

Tartó  frigyre  lépek. 

Hajlik  a  kor  s  kél  az  ember 

Annyi  búra,  bajra ! 

—  A  mint  vénül  a  fa,  jobban 

Szúr  a  tüske  rajta. 

A  tavasznak  nyár  hevében 
Fonnyad  el  virága ; 
Őszi  dértől  lészen  a  nyár 
Gazdag  lombja  sárga ; 

Minden  éket  önfejéről 
Bár  az  év  letépett : 
Meghagyá  az  aranyszemü 
S  rózsaszín  gerezdet. 

Fényes  álmainkra  gond  jő, 
A  sziv  tettre  lobban ; 
Mindennel  felhagy  az  ember 
Végre  kedvhagyottan. 
S  örömet  ha  semmiben  már 
Nem  talál  a  jámbor  : 
A  borongós  őszre  mégis 
Marad  —  egy  pohár  bor. 

Ritka  seb,  melyet  begyógyít 

A  sors,  a  ki  vágta  ; 

Ugy  adá  a  bort,  hogy  abban 

Lenne  orvossága ; 

S  bár  a  sebre  ebben  is  csak 

Rövid  gyógyulás  van  : 

Jól  esik,  hogy  tartja  éde 

Meleg  zsibbadásban. 

Hajlik  a  kor  és  borongva 

Jő  az  est  feléje! 

Hajts  ki,  hajts  ki  örömemre 

Szőlő  venyigéje! 

A  bor  lángja  hogy  derengjen 

Az  öreg  bus  kedvén, 

Mint  az  alkony  fellegén  a 

Rá  pirosló  napfény.  — 

A  SZÉKI  PUSZTÁN. 

Recsky   Benedek  sirjáná). 

Meleg  napsugár  süt,  ébred  a  természet, 
Halavány  orczája  felvidul,  megszépül ! 
A  mező  vJrági,  a  g>'engc  fűszálak. 
Életre  búnak  ki  a  föld  kebelébűi. 

Az  ember  is  mért  nem  olyan,  mint  a  virág : 
Hogy  ha  tele  eljön  s  halott  lesz  belőle, 
A  másik  tavaszon,  sirja  zöld  füve  közt, 
A  föld  kebeléből  ifjultan  kijőne!? 

Vagy  a  jó  embernek  élte  hosszabb  volna ! 
Úgy  nem  borúina  még  e  sirnak  halmára  : 
A  bánat-jelentő  sárga  perpetuel, 
S  a  halavány  rózsa  harmatos  virága ! 

Ugy  gazdagabb  volna  a  föld  egy  igazzal, 
Ki  soha  nem  pirult,  kinek  minden  tette, 
—  AlJnt  a  csendes  tó  a  fényes  napnak  képét,  — 
Lelke  tisztaságát  hűn  visszavetette. 

Az  ilyen  elmúlik  nyom  nélkül  hirtelen  ; 
És  épen  ez  a  mi  életünknek  átka  : 
Hogy  a  gonosz  akkor  vész  el  nagy  nehezen, 
Midőn  magát  harmad-negyed-i zig  látta. 

Fakadj  zöld  lomb,  fakadj  I  nyíljatok,  virágok 
Álljatok  ékesen  körül  c  sirboltoti 
Kék,  piros  szirmotok  nem  mutatja  bátor, 
Hogy  a  bú  ültetett,  a  fájdalom  oltott. 

Nyíljatok,  nyíljatok!  csendes  nyári  estén, 
A  halhatlanságról  beszélünk  veletek ; 
Ti  is  le  vagytok  a  sötét  földhez  kötve, 
Mégis  ég  felé  száll  az  illat,  lelketek! 

Halottak  voltatok  e  sirhalom  körül, 
S  új  életet  lehelt  a  kikelet  rátok! 
Ki  koporsójában  olyan  mélyen  alszik : 
Jó  halottunkat  is  mért  fel  nem  hoztátok? 

Ha  ő  felébredne !  s  oly  régen  nem  látott 
Kedves  tanyájának  tájékán  megállna  : 
Mint  örülnénk  neki!  mint  fogadnók  őtet ! 
Hányan  nem  borulnánk  könnyezve  nyakába?! 

A  virágos  ág  is  itt  a  kerti  fákon 
Feléje  hajolna,  hogy  őtet  elérje; 
Piros  szányával  a  tavaszi  bogárka, 
Lágy  döngicséléssel  repülne  feléje. 

Hát  a  hű  cselédség,  mely  mindenik  szavát. 
Miként  a  szent  irást,  kegyelettel  őrzi  ; 
Megindulás  között  fogná  őtet  körül. 
Nem  tudván  örömét  könyeivel  győzni. 

Csak  egy  állna,  mint  a  márványszobor  némán 
És  nem  lenne  könyje,  melyben  megföröszsze ; 
Hű  özvegye  szivét  az  öröm  megölné, 
S  kedves  férje  keblén  holtan  rogyna  össze! 

BUCSU. 

Itt  vagy  tehát,  megjöttél  csakugyan, 

Te  kedves  új  könyv,  diszes  almanach  ! 

Olvastam  rólad,  haliam  híredet, 

S  alig  vártam  már,  hogy  meglássalak ! 

A  mit  igér  a  gazdag  tartalom  : 

Sok  szép  novellák,  versek  s  egyebek  ; 

Mégis  a  képek  s  a  pompás  köfés, 

Majd  meglát'd,  hogy  legjobban  tetszenek ! 

Ki  gondolná,  hogy  egykor  rongy  valál, 
Ha  látja  tiszta,  hófehér  lapod? 
Ki  hinné,  hogy  ki  tele  irja  azt. 
Nem  a  dicsőség  szőnyegén  tapod  ? 
Hogy  a  kik  ily  varázs  dalt  zengenek, 
S  leikökben  ennyi  szent,  nagy  eszme  él. 
Nem  sorskegyelt,  dus,  boldog  emberek, 
Hanem  ...  de  csak  hogy  már  megérkezel ! 

Örülök  néked !  pedig  örömem 
Hamar  elmúlik  szép  álom  gyanánt  ; 
Valaki  meglát  és  beléd  szeret, 
És  elvisz,  mint  az  eladó  leányt. 
Meglátogatnak  ösmerőseim. 
Kik  vannak  minden  rangon  és  nemen. 
És  kérnek  tőlem  volvasni  valóh 
Vagy  csak  felfogják  szép  egyenesen. 

Vegyünk  végbúcsút  egymástúl  azért ; 
Szép  könyvem,  uj  könyvem,  Isten  veled  ! 
Tapasztalod  majd,  hogy  csak  ráfogás 
Mi  kép  a  nép  titeket  nem  szeret. 
Oh  dehogy  nem!  a  nyájas  olvasó 
Egymás  kezéből  szinte  tép,  ragad; 
Ha  megbánja  is  bársony  tunikád  : 
De  legalább  nem  unod  meg  magad  1 

Jobb  házaknál  az  is  megeshetik, 
Lesz  ott  pajtásod  kisebb  és  nagyobb  : 
De  biz  azok  nem  értik  nyelvedet, 
Ha  jobbra,  balra  megszólingatod. 
Másutt  meg'  lészesz  egyes  egyedül, 
Hol  a  falról  még  a  naptár  se  csüng  ; 
Akkor  tűrj  ...is  tudd  meg  mi  az  unalom 
Melyet  jó  pénzért  ti  hordtok  nekünk ! 

S  ne  bánd,  ha  olykor  kapsz  fület,  sokat : 
Így  többet  hallasz,  és  többet  tanulsz ; 
Az  se  búsítson,  ha  pingálva  lesz 
Hölgyképeidnek  szép  hegyes  bajusz. 
Kárpótlásul  az  elbájolt  leány 
Kebléhez  szorít,  rajtad  csókja  ég; 
Rád  bizvák  édes,  boldog  titkai  .  .  . 
És  nem  különben,  - —  a  tejes  fazék! 

De  én  is  bízok  most  rád  valamit. 

Ha  jártadban-költödben  valahol, 

Ez  vagy  amaz  könyvemmel  összejösz : 

—  Mert  vagy  száznyolczvan  oda  vándorol ! — 

Mondd  meg  nekik,  hogy  szép  az  utazás, 
De  öt-hat  év  rá  még  is  tán  elég? 
Viszontlátást  szomjúzó  lelkemet 
Hátha  már  egyszer  megenyhítenék! 

Szerencsés  utat,  szép  könyvem!  ha  majd 
Vén  napjaidban  rongyos,  csonka,  vak. 
Versek,  s  novellák  koporsója  léssz, 
S  Íróid  is  végkép  meghaltanak : 
Ne  essék  e  dolog  neked  zokon. 
Hálátlan  a  világ!  mellőz,  feled  .  .  . 

Jőj  hozzám  akkor,  befogadlak  és — 

Hah,  jön  valaki!  most  Isten  veled! 

EGY  HÖLGYHÖZ . . . 

A  boldogság  csak  álom,  álom  ,  .  . 
Csendes  éj  az  álmok  hazája ; 
Midőn  alig  sóhajt  a  szellő, 
S  leszáll  a  hold  fehér  világa. 

Szelid,  halvány  arczod,  nemes  hölgy ! 
Merengő  hold  az  éjszakában. 
Ha  rá  nézek:  vonzó  sugárin, 
A  boldogságról  lészen  álmám. 

ZIVATAR. 

Kél  a  nap  s  elindul  az  ég  meredekjén. 
Aranyos  küllőin  sebes  szekerének; 
Csend  van,  —  a  lágy  szellő  nem  birja  lerázni 
Csüngő  harmat-csöppjét  a  fák  levelének. 

Nyáját  messze  hajtja  a  jó  pásztorember, 
A  dolgos  méh  elmegy  hetedik  határig; 
Búvó  rejtekében  összezsugorodván. 
Lyukacsos  hálóján  csak  a  pók  nem  látszik. 

A  harmat  felszárad  s  rekkenő  hőség  lesz, 
Feljebb-feljebb  hágván,  majd  meghajlik  a  nap, 
Udvarában,  a  mely  tágas,  mint  egy  szérű. 
Sűrű  köd  és  vékony  felhő-rojtok  vannak. 

És  tarjagos  felleg  támad  minden  felől, 
Mely  egymásba  nőve,  az  ég  elsetétűl. 
Távol  mennydörgésnek  hallik  mormolása, 
S  kövér  cseppek  hullnak  a  vihar  szélébűi. 

Az  égi  háború  kitör  végezetre. 
Teljes  haragjában,  teljes  fenségében ; 
Meg-megrendül  a  föld,  mint  egy  madárfészek. 
Hogy  véges  lakója  csudálkozzék  s  féljen. 

Mint  egy  óriás  eb,  a  mely  tüzet  érez: 

A  vihar  vonítva  fut  át  a  világon; 

Reá  kigyúlnak  a  czikázó  villámok, 

S  az  egész  mindenség  fényes  tűzben  lángol. 

Szélvész  rázza  tépi  az  erdők  üstökét, 
A  hajlékony  tölgyet  gúzszsá  csavargatja ; 
A  magas,  egyenes  fenyőfát,  derékon 
Töri  ketté,  mint  egy  szál  gyertyát,  haragja. 

Sötét  lesz  egy  perczig,  hogy  annál  vakítóbb 
Legyen  a  szikrázó  villám  lobbanása; 
Csendes  lesz  egy  perczig,  hogy  annál  rémítőbb 
Legyen  a  mennydörgés  harsány  csattanása. 

Zúg  a  szélvész,  zúg  a  rengeteg  mélysége, 
Nyugtalan  futosnak  felriadt  vadai  ; 
A  sas,  mint  egy  hátra-vert  vitorlás  sajka. 
Nem  bír  a  szél  ellen  fészkéhez  szállani. 

Mintha  az  elemek  végső  harcza  volna, 
Mintha  minden  helyet  s  alakot  cserélne  .  .  . 
Talán  e  borzasztó  istenitéletben 
Az  utolsó  napnak  van  rajzolva  képe  ? ! 

Ah,  a  természet  nagy,  jókedvben,  haragban. 
Az  egyik  keze  bont  és  alkot  a  másik ; 
A  villám  dúl,  emészt ;  a  mennydörgés  szava 
Megtermékenyíti  a  földnek  határit. 

Dúl,  dúl  a  zivatar,  végtére  kifárad, 
Magát  emészti  fel  lángzó  haragjába' ; 
Az  ég,  mint  egy  békét  óhajtó  fellegvár, 
Hétszinű  zászlóját  tűzi  bástyájára. 

Zajong  még  a  vadon,  —  s  mintha  mély  sebéből 
Zuhogó  patakban  gyorsan  folyna  vére : 
Mély  hörgése  mindig,  mindig  csendesebb  lesz, 
Óriás  halottként  némul  el  végtére  .  .  . 

Eloszlott  a  felleg,  -     a  nap  nyugodóban, 
S  mint  haldokló  bajnok  sugárzó  szemével, 
A  háborús  élet  zajtalan  estvéjén  : 
Nyugton  néz  még  egyszer  a  világon  széllyel. 

TAVASZI  PIMPÓK, 

]. 

Lombja  nincsen  a  ligetnek. 
Puszta  rét,  halom ; 
Mégis  pillangók  repesnek 
Tarka  szárnyakon. 

Csalfa  pillangó,  reményem! 
Hol  veszed  magad? 
Életemnek  száraz  fáján 
Zöld  lomb  nem  fakad  1 

11. 
Hová  futamsz,  mező  patakja? 
A  nagy  folyamba  sietek! 
Mely  a  tengerbe  visz  magával. 
Hol  drága  gyöngyök  termének. 

Maradj,  maradj !  mező  patakja 
A  réten,  hol  ered  fakad! 
A  nagy  tenger  zúgó  ölében 
Elvész  neved,  elhalsz  magad ! 

111. 
Szól  a  pacsirta,  -      mint  egy  kis  harang 
Függ  magasan  a  tiszta  légben ; 
Nincs  még  virág!-  buzgó  madárka,  hallgass! 
A  szentegyház  üres,  korán  a  hang,         az 
Imádkozó  nép  nincsen  ébren! 

IV. 

Ki  messze,  messze  jártáJ, 
Oh  vándor  fecske !  szólj : 
Mit  hoztál  tengereknek 
TuIsó  határiról  ? 

Tekintsd  meg  rajtam  a  szint, 
A  melyet  viselek : 
Gyászszal  mennék  el,  azzal 
Tértem  most  újra  meg. 

V. 

Oly  nyájasan  derengenek 
A  nap  meleg  sugarai ! 
De  a  lombtalan  tar  liget 
Csak  nem  akar  kihajtani ; 

A  szív  ha  veszt,  elzárkózik, 
És  rajta  bánat  vesz  erőt ; 
Meg  nem  nyilik  halvány  remény 
S  csalogató  sugár  előtt! 

VI. 

Elment  a  hó,  —  zúgó  dühével 
Elhallgatott  a  téli  vész  ; 
A  föld  meleg,  nyitó  sugárért 
Az  égre  oly  esengve  néz  ; 

De  tornyosuló  fellegekkel 
Haragosan  borong  az  ég. 

—  Hogy  a  föld  színe  felviruljon 
Az  Isten  nem  akarja  még! 

Vll. 
Kedvesednek  sirhalmára 
Most  rakj  hantot  gondosan  ; 
Kedvesednek  sirhalmán  most, 
A  zsenge  pázst  megfogan. 

S  locsolgasd  meg  könnyeiddel ! 
Úgy  a  hant  el  nem  szárad ; 
Az  emlékezet  virágit 
Ápolgassa  a  bánat! 

VIII. 
Zöldül  a  hant,  a  pázsit  újul. 
Kinyílik  a  rétek  virága : 
Oh  hát  az  ifjú  kikeletnek 
Legelső  virága  is  sárga!! 

Első  díszében  a  tavasznak 
Hervatag  őszi  lombot  lássak? 
A  születésben  ott  legyen  már 
Bús  eszméje  az  elmúlásnak  .  .  ? 

PUSZTÁN. 

1850. 

Repülnél  lelkem,  fenn  repülnél 
A  táj  szellőivel, 

Mely  a  nyilt  rónaság  felett  még 
Szabadságot  lehel ; 


De  a  magasból  földre  von  le 
A  súlyos  fájdalom, 
Fenn  még  jobban  eledbe  tűnvén 
A  sors-alázta  hon. 

A  hon,  hol  egy  hős  nép  bevégzé 

Zajos  történetét. 

És  most  egykedvű  jóra,  rosszra. 

Többé  se'  vár,  se*  félt. 

S  e  földön,  hol  vérzett-virágzott 

Nyolcz  hosszú  századig 

E  földön,  mely  már  nem  hazája, 

Mint  a  zsellér  lakik! 

Óh  pusztai  elvész  nem  sokára 

Vadon  költészeted ! 

Hol  a  pásztor  vigan  bogárzó 

Gulyát  terelgetett, 

S  a  délibáb  rengő  tavában 

Szilaj  mén  vágtatott : 

A  pásztortűz,  a  furulyaszó 

Kialszik,  elhal  ott. 

Mely  oly  szabad  volt,  mint  lakója 

S  lánczot  nem  ösmere, 

Felhasogatva,  mérve  lesz  a 

Dús  rónaság  tere! 

S  a  népek  koldus  söpredéke 

Felkel  nyugat  felül, 

S  a  tejjel  és  mézzel  patakzó 

Földön  megtelepül. 

Míg  önvérünk  más  nép  hónából 

Felénk  vágyik,  siet, 

És  el  van  keblünktől  szakasztva, 

Mint  parttól  a  sziget: 

Ki  nékünk  még  köszönni  sem  tud, 

A  kit  nem  ösmerünk, 

A  drága  véren  szerzett  földet 

Az  oszsza  meg  velünk? 

Ki  sem  múlt  még  a  hős  oroszlán, 

Bár  arcza  jéghideg, 

De  megrándul  még  szive  táján 

Egy-egy  vérző  ideg : 

S  felette  már  a  ronda  varjak 

Csoportja  megjelen. 

És  üt  falánk,  gyalázatos  tort 

A  félholt  tetemen. 

Alighogy  a  villám  lesujtá 

A  bátor  keselyűt, 

A  fenn  szürkülő  sziklaszálon 

Még  fészke  meg  se  hűlt. 

Hol  a  nyílröptü  sólyom  is  csak 

Nagy  félve  járt  elébb  : 

Csipogva  fürdik  s  üt  tanyát  most 

A  szemtelen  veréb. 

Oh  mind  ez  úgy  fáj  a  magyarnak...! 
S  ha  ajka  netalán 
Egy-két  nótán  enyhíti  kínját : 
Megütköznek  dalán  . . . 

A  sebzett  vad  a  rengetegben 
Kínjának  hangot  ad  : 
S  magát  az  elnyomott  magyarnak 
Kisírni  nem  szabad. 

Meghalsz,  én  nemzetem!  - —  s  halálod 

Ha  elvégeztetett: 

Mért  nem  döfik  hát  már  keresztül 

Egyszerre  szívedet  ? 

Mért  gondolnak  végperczeidre 

Mesterkélt  kínokat? 

Hogy  mint  egy  vak  Sámson  —  kaczaj  közt 

Szenvedj  hosszan,  sokat! 

Repülnél  lelkem,  fenn  repülnél 

A  táj  szellőivel. 

Mely  a  nyilt  rónaság  felett  még 

Szabadságot  lehel : 

De  a  magasból  földre  von  le 

A  súlyos  fájdalom,  — 

Fenn  még  jobban  eledbe  tűnvén 

E  sors-alázta  hon ! 

ELMÉLKEDÉS  EGY  LEVÉL  FELETT. 

Mottó:  « Nem  levén  elegendő  Praenumerán- 
som,  mert  a  ki  a  pénzt  le  nem  teszi,  az  nem 
numeráit  prae,  a  Typographus  pedig  a  tsupa 
Írást  nem  tartja  pénznek,  ■ —  dugába  dőlt  a 
Farsangi  Poéma.  —  Komárom  15.  február 
1802.  Csokonay  m.  k.  Jl  kézirat. 

Költője  a  csikóbőrös  kitlacsnak ! 
Épen  elmúlik  hosszú  ötven  év  ma, 
Midőn  irod,  hogy  nincs  praenumeransod, 
S  dugába  dőlt  a  farsangi  poéma ! 
Költője  a  csikóbőrös  kulacsnak. 
Ne  bántson  e  gúnyos  emlékezet! 
Sőt  vigasztaljon  az,  hogy  ha  ma  élnél : 
Még  annyi  sem  akadna,  úgy  lehet. 

Azóta  hosszú  ötven  év  alatt. 

Nagy  és  sok  a  mit  a  világ  haladt. 

Ha  megjelennél  köztünk,  —  nem  a  hír, 

E  csillogó  aranyköd  képiben, 

De  egy  pálczával  járnád  be  a  hont. 

Azt  a  szép  földet,  hol  porod  pihen : 

A  barátságos  Kunság  téréit. 

És  Debreczennek  híres  városát ; 

S  a  hol  Tihanynak  riadó  leánya 

Zengő  hérczén  halkan  kiáltna  rád  : 

Elálmélkodnál  a  nagy  változáson, 

A  melyen  a  világ  átment  azóta ! 

A  réginek  csupán  egyet  találnál : 

És  ez  —  a  praenumeransok  mivolta. 

Ezek  felől  a  farsangi  poéma 

Most  is  szép  csendesen  dugába  dőlhet ; 
A  névben  van  csupán  egy  kis  különbség  : 
"Előfizetőknek  mondván  ma  őket.  — 

Mégis,  oh  költő!  áldhatd  Istened, 
Hogy  akkor  mérte  rád,  eltöltened 
Azt  az  időt,  mit  élet  nevezet 
Alatt  az  embernek  nyakába  vet. 
Akkor  szőtt  a  takács,  a  boltos  árult, 
Szántott  a  nép,  a  pap  imádkozott ; 
Irt  a  deák,  az  ács  fúrt ;  meg  nem  unta 
Prókátor  a  port,  czigány  a  kohót. 
Most  —  csillagvizsgáló  a  krumplicsősz. 
És  hadvezér  a  kályhafűtő,  kukta  ; 
Miniszter  a  csapláros,  és  kezén 
Mint  itczés  jár  a  népek  élte,  bukta. 
Szóval :  minden  Jankó  s  Kata 
Világrázó  diplomata ! 

Te  boldog  vagy,  hogy  meg  nem  kóstolád 
Mi  gyomrot,  lelket  jóltartó  gyönyör, 
Midőn  okos,  bolond  politizál, 
S  utón  útfélen  halálig  gyötör. 
Mert  a  szónak  minden  harmadika 
Keletlen,  sótalan  politika  ; 
S  az  ember  e  rémtől  meg  nem  pihen. 
Üldözvén  szó  vagy  betű  képiben. 
Hová  levének  a  kedélyes  esték, 
Hol  a  barátok  egymást  felkeresték  1 
Mikor  összvejött  szomszéd  atyafi. 
Egymás  örömét  szaporítani ! 

Kiket  jóízű  tréfa,  bor  s  zenénél, 
Együtt  talált,  vigan  talált  az  éjfél,  — 
Ifjak  s  vének  enyelgő  körbe  ültek, 
S  szentül  ment  a  mulatság  mint  az  ünnep ! . . . 
Most,  ~     ha  az  ember  társas  körbe  lép, 
Rögtön,  —  alighogy  indul  a  beszéd  : 
Mint  az  almába,  bele  esik  a 
Kor  ocsmány  férge,  a  poUUka  l 

A  világ  halad,  csak  mi  nem  megyünk 
Sem  hátra,  sem  előre,  mint  a  vén  rák; 
Csak  minket  nem  tolt  feljebb  az  idő  : 
Vagyunk,  mint  voltatok,  szegény  poéták! 
A  szinész  ma  is  csak  komédiás. 
Költő  és  tudós,  festő  vagy  zenész  : 
Kasza-kapakerülő,  pénzcsaló. 
Kit  minden  bitang  megröhög,  lenéz. 
Boldog  szerkesztők!  hát  ti  mit  csináltok? 
Jobb  bizony!  ha  más  mesterségre  álltoki 
Nem  kell  ma  szellem  !  oh  az  a  világot 
Nem  tartaná  jól,  sőt  elémelyítné ; 
Hús  kell  ma,  vastag  étel,       vagy  ha  mégis  . . . 
Hát  ott  van  a  politika,  e  híg  lé. 

Pedig  hiszen  csak  valljunk  igazat : 
Íróban,  könyvben  nincs  nálunk  hiány. 
Csak  az  is  sok,  mit  évről  évre  az 
Idő  s  könyvárus  a  polczról  kihány. 
Miután  a  vesződést  megsokalta  : 
Leszállított  áron  túladni  rajta. 
Van  író,  költő,  kritikus  elég;  — 

Mert  arra,  mint  hajdan,  nincs  már  eset: 

Hogy  nagy  tempóval  készüljünk  elébb, 

Tanuljunk  sokat,  írjunk  keveset. 

Most  minden  ember  született  zseni, 

Minden  betűje  dicső,  isteni ! 

Ki  költ  naponként  egy  tyúkalja  irót, 

Ez  a  vén  kotlós,  az  irodalom ; 

A  hires  költő  annyi  mint  a  csirke. 

És  szól  ki  vékonyan,  ki  vastagon, 

S  babért,  szobrot  vár  a  hálás  hazátul. 

Mert  hiszen  általa  —  papir  s  rongy  drágul. 

Kit  az  irodából  elvertenek. 
Mert  nem  tud  írni,  író  lesz  legott. 
Magában  a  borzas  vargainas 
Nem  érezvén  elég  talentumot : 
Meghasonlik  ...  és  költő  lesz  azonnal. 
Költő,  sötét  vad  világfájdalommal. 

És  van  kritikus,  —  ép  mint  a  kacsa, 
Kígyót  békát  elnyel  a  viz  alatt; 
Csupán  azért,  hogy  jóllakjék  vele, 
Nem,  hogy  tisztítsa  tőlük  a  tavat. 
Ugy  kapnak  ezek  gazt  és  szemetet, 
Mivel  ez  nekik  privát  élvezet. 

Van  itt  iró,  költő,  tudós,  kritikus, 
Regény-,  dráma-  s  novellaíró  bőven  ; 
Ismert,  nem  ismert,  félreismert  lángész. 
Egymás  hátán,  mint  a  esik  a  Fertőben. 
S  nem  bámulsz  minket,  oh  boldog  haza? 
Dehogy  nem  bámul       sőt  annál  odább  van: 

Pracnumcrálni  elfeledkezik, 

És  nem  vészen  könyvet  -      bámulatában ! 

Azért  ne  bántson,  oh  alvó  poéta  1 

Hogy  a  farsangi  vers  dugába  dőlt. 

Ne  félj,  így  lesz  az  ötven  év  után  is, 

A  miképcn  volt  ötven  év  előtt!    - 

Így  dől  dugába  minden  e  világon, 

A  koszorú,  a  hír  és  a  dicsőség! 

Szép  tőlök :  kik  e  földön  rongyban  járnak 

Azért,  hogy  majd  a  halhatatlanságnak 

Bíborszín  palástját  magokra  öltsék! 

ELSŐ  SZERELMEM. 

Emlékszem  még,  emlékszem  reája, 
Ifjúságom  boldog  szép  korára! 
Fényes  napja  s  könnyű  fellegével. 
Azt  az  időt  hogy  felejteném  el? 

Rengő  habján  játszva  vitt  az  élet. 
Azt  sem  tudtam:  melyik  partra  nézzek? 
Vigan  mentem,  mint  a  könnyű  csolnak, 
Örvény  és  szirt  eltakarva  voltak. 

Suttogó  lomb,  csattogó  madárdal 
Boldogságnak  adta  lelkem  által ; 
Éjjelenként  nyájas,  édes  álmák 
Nyilt,  virágos  téren  hordozának. 

Mikor  csendes  nyári  szürkületben 
Üldögéltünk  a  lugasba'  ketten  ; 

Hogy  átölelt  lágy  fehér  kezével. .. 
Azt  az  órát  hogy'  felejteném  el  ? 

És  nem  láttam  őtet  én  azóta, 
Két  felé  vált  életünknek  úta ; 
Élsz-e,  hol  vagy,  jó  leányka?  bánat 
Szép  orczádra  nem  borít-e  árnyat? 

Bár  örömre,  búra  hitt  az  élet : 
Én  megőrzöm  mindörökre  képed! 
S  hű  ölén  a  házi  boldogságnak. 
Emiékim  közt  gyönyörködve  látlak! 

Mint  mikor  már  messze  tűnt  a  sajka 
S  nem  látszik  csak  a  vitorla  rajta : 
Messziről  a  multak  képe  lebben, 
S  mosolyg  rám  a  szép  emlékezetben. 

És  gyakorta  gondolok  reája. 
Ifjúságom  s  szerelmem  korára ; 
Fényes  napja  s  tiszta  kék  egével, 
Azt  az  időt  hogy'  felejteném  el !  ? 

KUVIK. 

Csillagtalan,  sötét  az  ég, 
Az  óra  már  éjfélt  ütőt ; 
Kiabál  a  halálmadár 
Rozzant,  szegény  viskó  fölött ; 
Benn  a  kínok  végharcza  közt 
Vergődik  a  halálra-vált. 
És  minden  hang  fülébe  hat. 

Hogy  a  rémes  hírnök  kiált: 
Kuvik,  kuvik! 

Ah  élne  még,  de  halni  kell, 
Meghalna  már,  de  nem  lehet ; 
Sötét  a  gyötrő  pillanat. 
Melyet  hunyó  éltére  vet! 
S  kemény,  sújtó  Ítéletet 
Kiált  fejére  önmaga ; 
Igenlőn  vijjogván  belé 
Az  éjszakának  madara  : 
Kuvik,  kuvik! 

«Nem  volt  hited,  nem  Istened! 
Gyűlölted,  martad  önfajod' ; 
Embertelen,  fás  kebled  a 
Bizalomnak  helyt  nem  adott. 
Mely  által  e  szép,  nagy  világ 
Boldogságra  teremtetett : 
Nem  akartad  érezni  a 
Mindenható  szeretetet! 
Kuvik,  kuvik! 

A  megvetett,  utált  világ 
Kebléből  számüzéd  magad ; 
Bősz,  elvadult  állat  levél, 
A  mely  az  embertől  szalad. 
Vak  gyűlöletben  lázbeteg! 
Remegtél  a  tört  agg  előtt, 
Leendő  üldöződ  gyanánt 
Tekinted  a  kis  csecsemőt. 
Kuvik,  kuvik! 

Nőt  nem  vevél . . !  Hah !  kebleden  ! 
A  kígyót  nem  melengeted  . . . 
Féltél,  hogy  majd  lop,  csal,  megöl 
Saját  véred,  tengyermeked  I 
Virasztó  nincs  ágyad  körű],  — 
Idő  előtt  megfojtana 
A  színe-vesztett  rongyokért . . 
Viraszt  csak  a  rémes  dana : 
Kuvik,  kuvik! Ti) 

Végtére,  kínos  harcz  után, 
A  nyomorult  végsőt  hörög ! 
S  megundorodva  hagyja  el 
A  lélek  a  sártömlöczöt, 
A  mely  midőn  a  sirba  hull : 
Még  pusztább  lesz  a  puszta  ház, 
És  tátva-nyitva,  senkié... 
Padlásán  a  bagoly  tanyáz  : 
Kuvik,  kuvik! 

Szemét  nem  fogta  senki  be. 
Temetésén  meg  nem  jelen  ; 
Sirját  nem  látogatja  meg 
Sem  ismerős,  sem  idegen  ; 
Halmán  zörgő  kóró  inog. 
Nem  gondosan  ápolt  virág ; 
S  a  csendes  éj  óráiban 
A  bús  halálmadár  kiált: 
Kuvik,  kuvik  . .  . ! ! 

PIPACSOK. 

1. 
,Ha  mi  elszakadnánk,  édes  kedves  rózsám! 
Mi  lenne  belőle  .  .  .  ?' 

(fTe  megházasodnál,  én  meg  férjhez  mennék. 
Édes  kedves  rózsám  I 
Az  lenne  belőlelí 

n. 

Fecske  fészkelt  az  ereszünk  alatt. 
S  hogy'  boszantottam  a  jó  madarat! 
Leszúrtam,  a  mit  ő  tapasztgata, 
S  kezembe  került  kicsiny  magzata. 
Hja!  akkor  csintalan  fiú  valék! 

Fecske  fészkel  az  ereszünk  alatt. 
Dehogy  bántanám  a  jó  madarat! 
Sőt  úgy  szeretem,  s  örülök  neki  : 
Fiacskáit  midőn  etetgeti. 
Most  nőm  van  s  kedves  magzatom! 

111. 

Elnézem  a  jó  magvetőt : 
Olyan  röges,  kemény  a  föld ! 
De  ő  mégis  csak  szántogat, 
Remélve  dus  kalászokat. 
S  ha  sárgulnak  kalászai  : 
Veréb  pusztítja,  vágja  ki. 

Ilyen  a  költő!        hidegek 
Hozzá  világ  és  emberek  ; 

De  ő  mégis  dall,  s  újra  dall, 
Rengő  aranykalász  a  dal ! 
S  hitvány  veréb  is  csipkedi  .  .  . 
—  Ez  a  dicsőség  jut  neki ! 

IV. 
Mi  az  a  hir?  Fénylő  selyemszál, 
Mely  sirunk  ormirul, 
A  később  élő  ivadéknak 
Hosszan  legombolyul. 
Mit  ér  bogárnak  a  selyem, 
Ha  pompáját,  szinét  nem  látja? 
A  megholtnak  mit  ér  a  hir. 
Ha  nem  tudja,  hogy  az  sajátja  ? 
Jobb :  a  bogárnak  adj  falevelet, 
S  nekem  hirért,  mig  élek,  —  kenyeret! 


TERÉZ  EMLÉKEZETE. 


A  csendes  táj  fölé  száll  borongó  felleg. 
Kebelében  rejtve  nehéz  hideg  cseppek ; 
S  mig  árja  megered  : 
A  fellegnek  árnya  reszketőn  terül  el 
A  csendes  táj  felett. 

Sirod  a  csendes  táj,  korán  elhunyt  halotti 
Borongó  fellege  sirodnak  én  vagyok, 
S  mig  könnyezném  azon, 
Rávetem  messziről  fájó  lelkem  árnyát : 
Sötétlő  bánatom'. 

Nem  valál  testvérem,  nem  valál  kedvesem, 
Mégis  szerettelek  őszintén,  melegen  ; 
És  testvéred  se  szán. 

Talán  kedvesed  se  szánna  jobban,  mint  én, 
Te  kedves,  jó  leány  l 

A  kit  én  szeretek,  a  ki  engem  szeret: 
Kevesebb  van  ismét,  kevesebb  van  veled! 
S  ha  ekkép  hagytok  el : 
Fa  leszek  maholnap,  a  melyről  örökre 
Lehullott  a  levél. 

Mert  nem  olyan  az  én  éltem,  mint  a  fenyő. 
Melynek  mennyi  lehull,  annyi  levele  nő, 
S  mindig  zölden  marad; 
Elhullnak  barátim  s  én  többé  nem  nyerek 
Helyettök  újakat! 

Üres  a  helyed  is,  megboldogult!  üres  .  .  . 
Mert  nagy  útra  kél  az,  ki  olyan  jót  keres, 
A  milyen  te  valál ! 
Hiába,  ha  néha  neheztelt  ajakad. 
Áldott  szelid  lelked  mást  beszélt  az  alatt 
Szemed  sugári nál. 

11. 

Meglátogatlak  jó  halottam! 
A  kakukfűves  temetőn ; 
Hol  hű  barátnőd  fájdalom  közt. 
Mely  lelkén  most  is  ki-kilobban, 
Korán  a  föld  ölébe  tőn. 

Dajkája  volt  végpcrczcidnck. 
Kezével  fogta  bé  szemed ; 
Azt  a  fehér  halott-ruhát  is, 
A  melyben  szépen  eltemettek, 
ó  készítette  el  neked  1 

Ah,  mindenre  emlékezik  jól  .  .  .  ! 
S  ha  majd  kimegyünk  csendesen 
Hozzád  a  gyászos  temetőre : 
A  fájó  emlékű  napokról 
ó  mindent  elbeszél  nekem. 

De  majd  elhallgat . . .  mit  beszéljen. 
Midőn  a  sirhalom  beszél  ? 
Oh,  jó  leány,  mindent  megértek. 
Mely  lelkemet  meghatja  mélyen : 
Sírfád  sötét  betűinél. 

111. 

Az  én  kertem  kopár,  Kedves  halott  felett 

Vadfűvek  ingadoznak  ott;    Hamar  zöldülő  hant  fakad; 
Sirodra,  oh  leány.  Kedves  halott  felett 

Virágot  én  nem  adhatok!    Hű  gond  ápol  virágokat. 

Hantot  viszek  reá. 
Sötét-zöld  pázsit  én  dalom  ; 
Dalommal  sírodat, 
Kedves  leány,  behantolom ! 

NE  NÉZZENEK  RÁM... 

Ne  nézzenek  rám  csalfa  szenicid, 

Tied  volt  egykor  életemi 

Hittem  benned,  s  most  a  megtört  hitet 

Vérző  lel  kémtől  elvetem  ; 

Ajkad  mosolyja  gúnyra  válik, 

Kerülj  el  engem  mind  halálig  1 

A  sírra,  hol  kedvest  temettem  el, 
Virágot  ültetett  kezed  ; 
A  mély  sebet,  mely  lelkemen  sajog. 
Most  is  lágyan  legyezgeted ; 
Távozzál  tőlem!  csalfa  ajkad 
Rózsáin  búm  tüskéje  sarjad. 

Borongó  lelkemen  vihar  ha  járt, 
Nyájas  szivárvány  lől  azon  ; 
Csüggedt  valék,  mint  a  szomjú  virág: 
S  te  lől  enyhítő  harmatom; 
Szemedben  szebb  jövőm  derengett,  ~ 
Oh,  hogy'  ne  biztam  volna  benned! 

A  zászlón  láttam  nyájas  képedet, 

Járván  gyilkos  csaták  terén  ; 

A  rengetegben  bujdosál  velem  ; 

Laktál  a  börtön  fenekén ; 

S  kezemből,  mely  már  döfte  szivem', 

Kivetted  a  gyilkot  szelíden. 

Nem  engeded  egy  szebb  jövő  felől 

Kétségbeesni  lelkemet; 

És  biztatál,  hogy  nincsen  veszve  még 

Világom  :  mégis  elveszett ! 

Ne  szólj !  .  .  .  szavad  csak  gúnyra  válik 

7{emény !  kerülj  el  mind  halálig! 


FARSANGBAN. 

Mint  a  szélvész  repül  a  szánka 
A  csillogó  fehér  havon  ; 
Virgoncz  ifjakkal  ülve  rajta 
Sok  szép  menyecske  s  hajadon. 
Farsangol  a  világ!  kinek  nincs: 
Feleséget  keresni  jő ; 
Mellőle  megszökik,  kinek  van  .  . 
Oh  boldog  farsangi  idő  ...  I 

Csapongó  kedv  a  tánczteremben  1 
Hol  a  kedélyes  nősereg 
Egymás  arczát,  mezét,  családját 
Ajk-pittyegetve  szólja  meg; 
Hol  annyi  drága  rizspor  elfogy  . 
És  sok  mámorban  pihegő 
Leány  a  más  világra  tánczol  .  .  . 
Oh  boldog  farsangi  idő! 

Az  öreg  úr  otthon  köhécsel, 
És  bodza-herbatét  iszik. 
Míg  vigadozni  a  menyecskét 
Rég  jól  ösmert  karok  viszik; 

És  a  mivel  vigasztalásul, 

Férjihez  tér  a  drága  nő: 

Hosszú  árjegyzék  .  .  .  kurta  hfiség .  .  . 

Oh  boldog  farsangi  idő ! 

Oltár  elé  állítja  végre 

Az  ifjú,  szíve  kedvesét : 

És  véle,  a  várt  százezernek. 

Megkapja  majd  kilenczedét. 

Nagy  kastélyt  képzel  a  menyecske  .  .  . 

S  imé:  szerényen  tűn  elő 

A  kis  bogárhátú  öreg  ház  .  .  . 

Oh  boldog  farsangi  idő! 

Mint  a  szélvész,  repül  a  szánka 

S  e  mindenféle  tarkaság 

Engem  harsány  kaczajra  indít : 

Így  szép  az  élet  ...  a  világ  .  .  . ! 

Most  korholó,  hideg  vagyok,  -     majd 

Vig  pajtás,  hűtlen  szerető  ; 

Így  bolondítjuk  benned  egymást. 

Oh  boldog  farsangi  idő! 


JÖSZTE  KEDVES... 

Jöszte  kedves,  járjunk  egyet  a  mezőben! 
Ugy  sem  soká  mosolyog  az  ilyen  zölden, 
Nem  fedez  be  hűs  árnyával  a  fa  lombja, 
ószi  szellő,  deres  éjjel 
Megsárgítja,  földre  ontja. 


Adjuk  át  egy  lág)'  rengésnek  kebleinket, 
E  méla-bús  őszi  világ  úgy  megilleti 
Hogyan  küzd  a  hervadással  a  virúlat  .  .  . 
Másod- virág  nyílik  a  fán, 
Mikor  zörgő  cserjét  hullat. 

Gyülekezik  már  a  fecske,  megy  a  gólya, 
Hova  mennénk  kedvesem,  ha  szárnyunk  volna  1  ? 
Nem  repülnénk  úgy-e  messze  ?  itt  maradnánk  ? 
Hervad  a  táj,  —    de  itt  mosolyg 
Szép  emlékben  a  tavasz  ránk! 

Minek  szállna  vágyó  lelked  messze  tájra  ? 

-  A  boldogság  nem  idegen  föld  virága  !  - — 
Itt  repkedjen  kedveseid  közelébe. 
Mint  a  madár  a  fa  körül, 
A  melyen  áll  kicsi  fészke. 

Hamuszín  köd  ereszkedik  a  határra, 
Fénynyel  szegi  be  az  őszi  nap  sugara, 
S  néma,  kopár  tájak  felett  elhúzódván  : 
Aranyozott  szemfedél  a 
Hunyó  élet  koporsóján. 

Fáj-e  neked  a  táj  képe  ily  halványan  ? 
Nem  gondolsz-e  tenmagadra  a  virágban? 
Mikor  te  is  igy  borulsz  a  hideg  földre, 
Ha  megválunk  majd  egymástól  .  .  . 
Én  a  bús  ág,  te  a  zöldje!  ? 

Ez  a  halvány,  búcsúzó  kép,  ah  ne  fájjon  1 
Gyönyörködjék  lelked  a  szép  őszi  tájon, 

Hol  körül  egy  fájdalomban  édes  vágy  fog 
Ez  a  halál  költészete, 
Ez  az  élet  felől  zálog! 

És  legyen  bár  hidegült  a  földnek  arcza, 
A  fagyos  tél  hóleplével  betakarva  : 
Akkor  is  szép  mély  álmában  a  természet, 
Ott  rejtezvén  kebelében 
A  melegség  s  örökélet. 


PÜNKÖST  REGGELÉN. 

1850. 

Vigan  mosolyg  a  föld  határa, 
Az  ég  felette,  tiszta,  kék: 
Mintha  e  napját  a  világnak 
Ottfenn  is  megünneplenék! 
Ah,  a  mosolygó  föld,  derült  menny. 
Sötét,  borúlatos  nekem  : 
Kórágyon  fekszik  szenvedő  nőm, 
Terítőn  kedves  gyermekem ! 

Virít  a  rózsa,  és  a  hajnal 
Harmatja  még  kelyhén  ragyog; 
Az  ünneplő  sereggel  én  is 
Pünkösti  rózsát  szaggatok! 
S  halotti  koszorúba  fűzve. 
Bús  harmatot  hint  rá  szemem : 
Kórágyon  fekszik  szenvedő  nőm, 
Terítőn  kedves  gyermekem ! 


J^öltemények- 

A  népnek  arczán  ájtatos  csend, 
Szivén  vallásos  buzgalom ; 
És  rajta,  a  szent  nap  díszére 
Fehér,  piros  köntös  vagyon ; 
Én  gyászban  járok,  bánatomnak 
Sötét  ruháját  viselem : 
Kórágyon  fekszik  szenvedő  nőm. 
Terítőn  kedves  gyermekem! 

Búsan  szól  az  ünnep  harangja  .  . 
S  míg  más  az  úr  házába  mén, 
Hogy  emelkedjék  a  legelső 
Pünköst  csudás  történetén  : 
Ah,  addig  a  mély  fájdalom  szól 
Emésztő  lángnyelven  velem  .  .  . 
Kórágyon  fekszik  szenvedő  nőm. 
Terítőn  kedves  gyermekem ! 

Hová  nézzek!  szeretteimből 
Egyik  beteg,  másik  halott. 
Nem  enged  álmát  annak  a  kín. 
Emez  végkép  elszúnyadott. 
Ott  a  bús  zaj,  itt  a  halálcsend 
Egykép  sebet  vág  lelkemen  .  ,  . 
Kórágyon  fekszik  szenvedő  nőm. 
Terítőn  kedves  gyermekem ! 

Letört  fájáról  életemnek. 
Letört  az  egyik  lombos  ág; 
Enyészetes  forró  szelével 
Sárgítja  a  kór  másikát, 

S  ha  még  ez  is  .  .  .  száradj  ki  akkor 
Lombatlan  bús  fa,  életem  .  .  . 
Kórágyon  fekszik  szenvedő  nőm. 
Terítőn  kedves  gyermekemi 


HÓFELHŐKKEL... 

Hófelhőkkel  küzd  az  ég, 
Völgy,  halom  bús,  puszta  még  ; 

Gyors  szellőin  a  tavasznak 

Messze  szállj  el,  barna  felhő! 

S  langy  melegben  a  mezőnek 

Reszkető  fűszála  felnő. 

Várunk,  várunk  ...  hol  maradsz 

Elethintő  szép  tavasz?! 
Jőj  el  és  új  pázsitot  hozz, 
Annyi  új  sir  hantolatlan  : 
Jobb  a  nyugvás,  szebb  az  álom, 
Mely  virágos  hant  alatt  van. 

Áll  a  vén  cser  zordonul. 
De  majd  rája  lomb  borul ; 

Ne  féltsd,  hogy  vészszel  csatázván 

Sudara  ing,  ága  csattog: 

A  szilárd  gyök,  törzsökével 

Rendületlen  áll  alattok. 

Tömlöczben  van  a  patak. 
Öröm  s  zaj  meghaltanak ; 
De  a  meleg  napsugártól 

A  rögbül  is  élet  pezsdül ; 
Visszatérnek  a  madárkák. 
Öröm  és  zaj,  seregestül. 

Jőj  azért,  szép  kikelet, 
Öltöztesd  a  bérczeket ! 

Hadd  fakadjon  a  halomnak 

Arany  fürtű  venyigéje  ; 

Hadd  csattogjon  a  ligetnek 

Édes  ajkú  fülmiiéje ! 

Van  tán  még,  a  mért  igyunk  .  .  .  ? 

A  miért  szóljon  dalunk! 

Hisz  az  élet  még  ki  nem  hal  .  .  . 
Mig  ki  nem  fogy  bérczeinkből, 
Mig  ki  nem  fogy  kebleinkből 
A  magyar  bor,  a  magyar  dal  1 

MIT  KÉREK... 

Mit  kérek  tőled  sors,  találd  ki ! 

Tán  gazdagságot,  kincseket? 

Oh  nem  biz  én !  megél  az  ember. 

Megél  az  tán  a  hogy'  lehet. 

És  ámbár  pénzem  nagy  ritkán  akad 

Föl  nem  kötöm  miatta  magamat. 

Pedig  hallod,  sors,  te  vén  zsugori  1 

Ha  tán  feltörnéd  kedvemért 

A  sziklazáru  bérczeket. 

Ez  órjás  kincs-szekrényeket, 

Hová  még  emberkéz  nem  ért; 

S  a  bérez  ezüstjét,  aranyát 

Mind  lábaimhoz  ontanád, 

És  kérdenéd : 

Ha  kell-e  még  ? 

Nem  mondanám:  elég! 

Mit  kérek  tőled,  sorsi  talán 

Hosszú  élet  kivánatom? 

Adj  egy  kedvem-szerinti  órát,  — 

S  száz  meddő  évért  nem  adom! 

S  ha  kérni  kell,  azt  kérem  én  : 

Haljak  meg  annak  idején  ; 

Ha  erőm  s  lelkem  végkép  kiapad  : 

Ne  legyek  az  élet  lába  alatt; 

S  ha  nincsen  már  e  földön  szerepem  : 

Kár  volna  csúfra  itt  ténfergenem. 

Mert  nagy  baj,  ha  az  ember  élete 
Rövidebb,  vagy  hosszabb,  mint  kellene  ; 
A  vaczkornak  is  ilyen  sorsa  van  : 
Zölden  nem  jó,  még  rosszabb  szotykosan. 
A  vén  ember  zsibvásárra  kerül. 
Hol  olcsó,  olcsó  lesz  kegyetlenül  1 

Nem  kérek  én  siromra  szobrot, 
Melynek  magasló  ormirul. 
Hírem,  nevem  fényes  sugara 
Az  utókorra  átpirul. 
Kóró,  vagy  emlék  áll  sirom  felett. 
Örök  felejtés,  hű  emlékezet. 
Árnyék-  vagy  sugár-képivel : 
Az  engem  nem  sújt,  nem  emel. 

Tompa    munkái.    I.  \r 

Nem  kérek  tőled  sors,  hatalmat  1 
Ne  add  kezembe  pallosát, 
Mert  a  mit  én  azzal  mivelnék. 
Magad  is  megsokallanád  ; 
Mint  a  haragvó  menny  villáma : 
Kezemben  az  gyilkolva  járna. 

Az  emberfaj  beteg,  —  szörnyű  beteg : 

S  ki  lészen  néki  orvosa? 

Ti,  kórvilágnak  halvány  bölcsei ! 

Ti  gyógyítjátok  meg?...  soha! 

Hitvány  kuruzslók!  népek,  századok 

Millióinak  vak  vezérei  1 

Feleljetek,  ha  kezetek  között 
Megszünt-e  az  jajgatni,  vérzeni  ? 
Betűt  szültök,  hogy  abban,  mint  a  féreg 
Saját  mocskába',  megteremjetek! 
Az  eh,  a  rendszerért  élet-halálra 
Marjátok  egymást,  mint  a  bősz  ebek. 
És  meddő  elv-vitátok  mellett. 
Az  emberiség  romlik,  szenved. 

Kiáltotok,  ti  szemtelen  fa) : 

Mi  földi  istenek! 

Mi  vagyunk  sáfári  az  észnek. 

Sötét  éjben  fénylő  szövétnek, 

Minket  kövessetek! 

S  utánatok  sok  század  óta 

Az  emberi  nem  milliója 

Bukdácsol,  tévelyeg. 

Mutassátok  meg  a  sükert  bárl 

Az  ember  most  se  jobb  :  maradt  a  régi. 

Hajdan  nyers  bőrben,  ma  bársonyban. 

Egymást  mint  a  vadállat  marja,  tépi ! 

S  mig  akkor  körme  s  agyara 

Volt  csupán,  melylyel  másnak  ártott : 

Ma  ki  ösmerné  fegyverét, 

A  százrétü  cselt  s  álnokságot  ? 

A  fenés  tagot  le  kell  metszened  í 

Nem  használ  annak  balzsam  és  kenet ; 

A  megveszett  föld  tűzzel,  vassal 

Gyógyul  meg  egykor,  vagy  soha ;  — 

—  Nem  jó  volna  az  én  kezembe 

A  hatalomnak  pallosa ! 

Nem  kérek  én  hirt  és  hatalmat, 
A  hosszú  élet  mit  sem  adhat ; 
Nem  kapok  kincseken ; 
Csak  egy  óhajtásom  van,  oh  sorsi 
Azt  teljesitsd  nekem : 

Szeretnék  én  meghalni,  —  s  újra 

Feltámadni  sok  század  múlva ; 

Az  éveknek  sorát, 

Melyek  most  életemre  néznek, 

Majd  akkor  élni  át. 

Szeretném  látni  önfajom. 

Hogy  ennyi  köny-,  vér-  és  jajon 

Magának  mit  vészen? 

Mi  vége  lesz  ezen 

Veszett  küzdés  és  hányatásnak? 

Minő  arcza  lesz  a  világnak 

Túl  egy  évezreden . . .  ?  I 

LEVÉL  EGY  KIBUJDOSOTT  BARÁTOM 
UTÁN. 

Ki  messze,  messze  vagy,  kinek  hajója  már 
A  zúgó  tengeren  remélve,  küzdve  jár. 
Vagy  a  boldog  világ  előtt  horgonyt  vetett : 
Eg)'-két  szót,  jó  barát,  hadd  szóljak  még  veled  l 

Nem  is  érlek  be  tán,  mint  madárt  a  haraszt, 
A  melyet  a  szellő  azon  fáról  szakaszt. 
Hol  vesztett  fészke  állt  s  kisded  családja  benn, 
S  a  távozó  után  lebbenti  csendesen. 

Lelked  mit  erezett,  hogy  elhagyád  e  hont. 
Midőn  ugy  hag^i:ad  el,  hogy  sohse  lásd  viszont  ? 
Nem  állított  meg  a  határnál  valami . . .  ? 
Honszeretet,  ha  azt  ki  tudnók  mondani  1 

Égnek  fejed  felett  nagy  fényes  csillagok, 
A  gazdag  föld  ezer  virágtól  mosolyog ; 
Ah  de  azok  neked  mind  ösmeretlenek  I 
S  nem  ezek  közt  valál  futkározó  gyerek. 

Mert  a  boldogságra  kevés  csak  a  jelen, 
A  múlton  épül  az  s  az  emlékezeten  ; 
Örömeinkre  színt  s  derűt  titkon  az  ád. 
Mint  a  gyök  adja  a  virág  szinét,  szagát. 

Szó  nélkül  távozái,         nem  vádollak,  hiszen 
Hogy  kínos  lett  volna  búcsúznod,  elhiszem  1 
A  daru  is  búsan  kiáltozik,  pedig 
Egész  nemzetévei  útra  kerekedik. 

Mégis,  mégis  minek  hagytál  bennünket  el? 
Meglásd,  ha  itthon  fájt,  ott  is  fáj  a  kebel ; 
Bizony,  ha  lelked  fáj,  ha  rajta  seb  vagyon  : 
Könnyebben  begyógyul  a  honi  hantokon. 

S  ha  vigan  lépted  át  a  háznak  küszöbét, 
Honnan  vidám  zene  s  pohár  csengett  eléd  : 
Nincs  lelked,  hogy  meleg  részvéttel  hágjad  át. 
Midőn  nagy  bú  miatt  gyászt  öltött  a  család  ? 

Ha  a  ki  fölnevelt,  a  kedves  jó  anya, 

Betegen  rongyosan  eledbe  állana  : 

Karjába  omlanál,  ölelve  melegen. 

Azért,  hogy  rajta  már  nincs  bársony  és  selyem. 

Mégis  szülő  honod',  a  legszentebb  anyát, 
Nehéz  óráiban,  rósz  gyermek,  elhagyád ! 
Mert  úgy  szeretted,  hogy  tovább  nem  nézheted 
Sápadt  arczulatát  és  könyező  szemét. 

Mert  a  kit  szeretünk  mig  ajka  mosolyog : 
Búbánatában  is  legyünk  osztályosok! 
Vegyük  el  a  csapást,  mi  kép  a  jó  napot, 
S  egymást  ne  hagyjuk  el,  ha  a  sors  elhagyott! 

Nincs-e  elég  sebed,  oh  népem,  a  mi  fáj. 
Hogy  elszéledsz,  mint  a  pásztor  nélküli  nyáj . . .? 
Itthon  még  nemzet  vagy,  bár  gyászba  öltözött : 
Koldus  földönfutó  más  nemzetek  között. 

S  te  mit  miveisz  ?  Mi  sors  kiséri  életed'  ? 
Megadta  a  remény,  mivel  kecsegtetett? 
Ha  hallanád  szavam,  tudom  mit  érzenél : 
Szivei  cseréljen  az,  a  ki  hazát  cserél  l 

Hol  annyiszor  vigan  barátkozál  velünk : 
A  kerti  hárs  alatt  ugy  el-emlegetünk! 
És  a  szokott  helyen  szemünk  gyakran  keres, 
De  széked  örökre  üres  maradt . . .  üres ...  I 

S  ha  kocczan  a  pohár,  —  míg  a  meleg  szavak 
A  bujdosók  nevét  éltetve  hangzanak,  — 
Nem  hangzik  össze  jól,  —  csengése  oly  siket . . . 
Oh  hogy  ne  volna  az?  —  hiányzik  a  tiedi 

Mért  is  nem  vagy  köztünk,  elbujdosott  barát  1? 
Minden  szó  és  emlék  búsan  utal  reád  .  . . ! 
Bejárom  a  mezőt,  a  zúgó  patakot, 
Hol  ábrándos  lelked  gyakorta  mulatott. 

Megnézem  elhagyott  kerted'  s  szilvásodat. 
Hol  ápoló  kezed  nem  nyes,  nem  oltogat ; 
Minden  úgy  elvadult,  úgy  elhagyatva  van, 
Csak  a  vad  természet  munkál  szabálytalan. 

Ledőlt  gyeppamlagod'  befútta  a  szeder, 
Virágos  ágyaid  mohar,  gaz  verte  fel. 
Öreg  szüléd,  szegény,  mitsem  gondol  vele, 
Te  voltál  szivének  virága . . .  öröme . . . ! 

Befordulék  hozzá :  már  sokkal  csendesebb, 
Mélyen  talált  szivén  beljebb  vonult  a  seb  ; 
Mint  a  láng  elsőben  felcsap  s  ha  ellobog: 
Hamu  fedi  el  az  élő  zsarátnakot. 

Beszélgettünk, ...    ő  is  szólott,  de  keveset,  — 
Kiméltem  fájdalmát  s  nem  emlitém  neved' ; 
S  mellette  a  bánat  keserűn  meghatott. 
Hogy  úgy  kell  tartanunk,  mint  a  ki  már  halotti 


J.  Balok.  Ódák. 

Pedig  te  élsz.  Élj  is,  barátom,  boldogan ! 
Erős  légy,  ha  mégis  a  bánat  megrohan ; 
Mert  hosszú  hervadás  emészti  azt  a  fát. 
Melyet  nagy  korában  tesznek  más  földbe  át. 

S  midőn  hazánk  felé  a  vándor  madarak. 
Hazádnak  partiról  majd  vissza  szállanak : 
Távol  más  világból,  nagy  tengerek  felett. 
Küldd  vissza  nékünk  e  szíves  üdvözleteti 


BÚCSÚ  AZ  O  ÉVTŐL. 

Decz.  31.   1853. 

Hogy  már  egyszer  valahára 
Neked  is  végbucsút  mondunk  I 
Elmehetsz  Isten  hirével, 
Nincs  egymással  semmi  dolgunk  1 
Sok  csinyt  tettél,  szökve  mégy  el. 
Meg  sem  várva  a  viradtát. 
Csak  czondráid  hagyva  rajtunk : 
Emléked,  —  s  az  ócska  naptárt. 

A  tavasz  szép  volt  te  benned : 
Felszökkent  a  bunda  ára ; 
A  rózsának  ajka  éjjel 
Ráfagyott  a  violára ; 
Annyi  volt  a  sánta  gólya. 
Ki  elhullt  a  sima  jégen! 
A  sirásó-  meg  a  papnak 
Nem  volt  annyi  pénze  régen. 

JVyárban,  a  harmat  hiányát 
Dérrel  pótlá  Árva,  Zólyom; 
Mózes  nélkül,  száraz  lábbal 
Jártunk  tengeren,  folyókon ; 
Kiment  az  eső  divatból, 
S  fútt  a  szél  két  hétig  néha. 
Igaz,  nem  lett  búza  s  áldás: 
De  lett  üszög  és  —  poéta. 

A  gyümölcs-szedés  bajától, 
őszre  megmentett  a  hernyó ; 
A  regényes  cserebogár 
Ette  azt  is,  a  mi  nem  jó ; 
Vig  szüret  volt,  kádra  szűrtük. 
Annyi  volt  a  drága  lőre,  — 
Hej,  csak  téged,  a  ki  adtad, 
Tarthatnálak  jól  belőle! 

S  az  év  végre  megbolondult, 
Vénségére  lett  szerelmes : 
Hó  s  fagy  kellett  volna,  s  a  tél 
Vala  nyájas  engedelmes. 
Az  elkinzott  földnek  akkor 
Hozott  nyíló  szép  virágot ;  — 
Rámosolyghatsz  az  emberre. 
Ha  elébb  jól  pofon  vágod  1 

És  a  bölcsre  rósz  idő  járt. 
Ott  veszett  a  könyv  a  polczon, 
Ritkán  jött  egy  jámbor  lélek. 
Kinek  egyet  oda  sózzon; 

Folt  hátán  folt  a  kabátja, 
De  6  azért  elél  holtig; 
Hirrel  gyújt  be  a  kályhába, 
S  dicsőséggel  takaródzik. 

A  bolondot  a  szerencse 
Elfogadta  gyámfíának ; 
Szemérmesnek  szeme  koppant, 
A  henyének  szakja  támadt. 
S  hány  szegénynek  a  fejét  nem 
Törte  bé  a  szent  igazság! 
Megengedvén,  hogy  ha  tetszik, 
Tűröm-fűvel  borogassák. 

S  mint  a  gyermek  süvegével 
Üldöz  és  fog  tarka  lepkét : 
Sok  embernél,  a  reményre 
Történt  a  vadászat  ekkép,  — 
S  a  fogottat  elbocsátá, 
Más  után  mohón  szaladva  . . . 
S  annyi  haszna  van  belőle, 
Hogy  rongyos  lett  a  kalapja. 

No  de  semmi !  itt  az  új  év, 

Jobb  lesz  tán  ez?  Majd  megválik! 

Nincs  mit  válogatni  bennök. 

Egyik  olyan,  mint  a  másik  : 

Új  nevével  hoz  fejünkre 

Régi  küzdést,  régi  gondot ; 

S  kiknek  mindig,  minden  jól  van  : 

Azok  a  bölcsek  s  bolondok ! 

SÁRGULTAN  ÁLL... 

Sárgultan  áll  az  őszi  föld, 
De  felpiroslik  itt-amott; 
Vér-e  az,  vagy  szines  haraszt. 
Melyet  sziv,  vagy  fa  hullatott? 

Halovány  hó,  szakadj . . .  szakadj . .  1 
Akár  vér  az,  akár  haraszt : 
—  A  te  szined  vigasztalóbb  1  — 
Fehér  színnel  temesd  be  aztl 


HŰSÉG. 

Gyermekségem,  ifjúságom 
Kisérői  kik  valának : 
Lassanként  elmaradoznak, 
Kedv,  remények,  fényes  álmák ; 
Még  csak  dél  van,  és  ha  már  is 
Így  oszolnak,  hullnak  szerte : 
Ki  marad  majd  este  felé? 
Ki  marad  majd  naplementre? 

A  kedv,  e  vig  gvermek-lányka. 
Volt  legelső  ösmerősöm : 
Együtt  jártunk  enyelegve 
Téli  tájon,  temetőkön ; 
De  borongó,  majd  komor  lett, 
Kihamvadt  a  szem  csilláma, 
Keserű  a  hallgató  ajk. 
Redők  ültek  homlokára. 

Láttam  fényes,  dús  világot, 
Szép  reményben  álmodozván  : 
Boldogságról  vertem  a  dalt 
Abrándimnak  zengő  kobzán. 
Meredek  szirt  homlokára 
Mutatott  fel  vágyam  újjá, 
És  magasra  törni,  jutni. 
Lelkem,  arczom  lángra  gyula. 

Remény  s  ábránd  oda  van  már, 
A  merész  vágy  lejebb  szállott . . ! 
Szép,  fényes  láng,  mely  nyomán  hagy 
Hideg  hamvat,  pusztaságot. 
Minden  elmúlt!  Maga  is  a 
Szerelemnek  rózsabokra 
Mintha  fogyna  illatából. 
Mintha  lassan  hervadozna. 

De  a  hűség,  mint  a  harmat. 
Mely  belé  az  égből  cseppen  : 
Szerelemnek  rózsa-kelyhét 
Tartja  hosszan,  nyitja  szebben, 
A  lombatlan  életfára 
Mint  az  inda,  ráfonódik; 
Kísérőim  elmaradtak  . . , 
Csak  te  hűség,  kisérj  holtig  1 

Mikor  a  föld  gazdag,  ifjú, 
S  a  ligetben  lombos  ág  van  : 
Meg  nem  látunk  a  virágtól, 
—  Nem  érzünk  a  boldogságban ! 

De  ha  minden  veszve  immár, 
S  lomb,  virág  lehull  a  földre ; 
Ránk  mosolygsz  a  téli  fagyról. 
Eletünknek  örök-zöldje  1 

Öröm-könnyes  szemeinknél 
Ott  lebegsz,  mint  a  szivárvány; 
Sebeinkre  balzsamot  vészsz 
Onnyugalmad  s  üdved  árán  ; 
Bujdosó  vagy  oldalunknál, 
S  mosolyogva  halsz  meg  értünk 
Hidegülő  orczáinkon 
Forró,  tiszta  könyben  érzünk! 

Nyájas  álmák,  szép  remények 
Elmaradtak  lassan  lassan, 
Te  vagy  vélem,  tiszta  hűségi 
Kezeidet  csak  foghassam  : 
Mosolyogva  látom  őket 
Tünedezni,  hullni  szerte  ; 
Te  légy  vélem  este  felé, 
Te  maradj  meg  naplementre  ! 


POHARAM. 

Nem  jól  vagyunk  mi,  édes  poharam  1 
Ritkaság,  hogy  belőled  bort  igyam  ; 
Ha  iszom  is,  jó  kedvet  nem  kapok  : 
Eszembe  jutván  a  letűnt  napok  1 

^szembe  jut  te  régi  víg  urad, 
—  Ki  fájdalom,  már  a  mennyben  mulat  l  — 
Ki  egykor  a  bakatornak  levét 
Csordúlatig  tölte,  tölte  beléd  I 

Ulénk  gazdád  körül  gyakran,  sokan, 
Hozzá  növénk,  mint  a  sás  bokrosán  ; 
S  kocczintván,  a  dal  szebb  lett  veletek. 
Mint  egy  ezüst  sip  bele  zengtetek ! 

Éjfél  után,  ha  gát  és  fék  szakadt, 
S  kedvünk  félig  bú  volt,  félig  harag ; 
S  már  nem  derű  a  hegynek  homlokán, 
Hanem  vad  tűz,  mit  keble  nyögve  hány  : 

Csendültetek  . . !  mondván  :  elég .  .  elég ! 
S  a  bús  hangról  rátok  nem  ösmerék ; 
De  képzelem  a  zárda-csengetyűt. 
Mely  eszmélni  hiv  s  fekhelyünkre  küld. 

Így  folyt  ez,  igyl  Ki  vígan  él,  az  él! 
Szivünk  láng  volt,  idegzetünk  aczél ; 
Bú-baj  tartós,  teher  nem  volt  nehéz, 
De  az  öröm  oly  édes,  mint  a  méz. 

Adóztatván  ekkép  az  életet ; 
Egyszer  gazdánk  lábáról  leesett; 
Hű  női  kéz  kórágyát  nem  veti  . . . 
(Család,  rokon  belőlünk  telt  neki.) 

Homály,  csend  van  körülte  ;  halovány 
Mécsvilág  teng  még  fogyó  olaján ; 
S  halál-óra  :  éber  pók  ketteget .  . . 
Jelentgetvén  a  végső  perczeket. 

Ejh  mit?  ne  hagyd  magad!  reá  esénk ; 
Feje  alá  nyúlt  ő,  nyög\'én  felénk: 
A  pincze-kulcs  ímhol .  . .  mulassatok  1 
Majd  addig  én  itt . . .  lassan  . . .  meghalok ! 

Nem  vígadánk  mi,  —  de  ő  meghala .  . . 
Alég  a  torban  szolgált  ki  pohara ; 
S  mi,  a  bor  és  kedv  edzett  hősei : 
Nem  birtuk  azt  most  kiüríteni. 

Szűken  hagyott,  —  nem  hagyhatott  sokat, 

—  Jó  szív  mellett  a  halmaz  meglohad, 
S  ugy  rendelé :  hogy  árva  és  szegény 
Osztozzanak,  mivel  birt,  mindenén. 

Tudván,  minő  kezekbe  nem  kerül : 
Mi  vettünk  meg  mindent,  becsi n  felül. 
Hogy  udvarán  megütték  a  dobot,  - — 
(Higyjétek  el,  hogy  senki  nem  lopott.) 

Ez  vásárolt  ekét  és  boronát, 

—  Minek  nekem?  szerezze  meg  ki  szánt! 
Az  könyveket,  —  hadd  menjen !  a  mit  ad 
A  bölcseség,  nagyon  sovány  kamat! 

Hanem  midőn  reád  került  a  sor. 
Ki  boldoggá  tevéd  őt  annyiszor. 
Hogy  tán  benned  a  jó  kedv  árja  van  : 
Megvettelek,  szerelmes  poharam ! 

De  hasztalan!  vidulnom  nem  lehet... 
Mindent  elront  ez  az  emlékezet; 
A  szép  multat  ha  jól  felgondolom : 
Vízzé  válik  miatta  a  borom! 

EMLÉKLAPOK. 
1. 

A  VÁNDOR  KÖNYVÉBE. 

Kit  változó  kép  csalogat  tovább, 
S  nagy  messze  földek  tájain  ragad. 
Ki  jársz  hullámon,  havas  bérczeken  : 
Megáldja  Isten!  vándor,  útadat  1 

Eszedbe  jusson,  ha  a  vágy  veled 
Egy  helyről  másra  nyugtalan  siet : 
Egész  világé  hogy  mégsem  lehetsz. 
Egész  világ  nem  lehet  a  tied! 

S  hogy  lelked  egykor  lesz  fáradt  madár. 
Előtte  fény  s  zaj  fárasztó,  unott ; 
A  zajgó  körből  nyugalomba  vágy. 
Óhajtván  csak  egy  bizalmas  zugot. 

Azért  hatalmas,  nagy  népek  között. 
El  ne  felejtsd  hazád  és  nemzeted  I 
Mig  a  világ  azoknak  birtoka : 
Ennek  mindene  az,  ha  szereted! 

Tekintsd  meg  a  nagyok  sírszobrait. 
De  őseidnek  hamvát  ne  feledd... 
Ne,  a  fényes,  dús  paloták  miatt 
Az  egyszerű  kis  szalmafedelet  1 

11. 

JÚLIÁNAK. 

A  tavaszra  gondolj  télben. 
Öröm  közt  a  bús  napokra : 
Szirtes  utón  járj  merészen, 
A  rózsák  közt  óvakodva. 

J6  a  völgyben,  szép  az  ormon : 
Szállj  magasra,  ah  de  ritkán! 
Vágyad  inkább  legyen  otthon 
A  szűk  völgyben,  mint  a  sziklán. 

Búba)  közt  is  szép  az  életi 
Virágért  a  tüskét  tűrd  el .  . . 
Vedd,  mint  sorsod  közli  véled. 
Az  édest  a  keserűvel ! 

Borong  az  ég,  majd  megkékül. 
Mosolygás  a  köny  testvére ; 
Ne  várj  élvet  árnyék  nélkül, 
Ne  is  búsulj  nem  remélve! 

Így  alant,  fent,  —    fényben,  árnyban 
Állj  mosolygva,  állj  szilárdan! 
S  meg  ne  sirass,  meg  ne  bánj 
Semmit,  semmit  oh  leány ! 


III. 

F.   ANDRÁSNAK. 

Ülve  az  őstelken,  hol  rád  fény  és  öröm  árad  : 

Védd,  gyarapitsd,  —  s  díszét  még  magasabbra  emeld  1 

És  kik  az  első  fát  olták  s  letevék  az  alapkőt ; 
óseid  emlékét  áldani  el  ne  mulaszd ! 

IV. 

CZIRILLÁNAK. 

Jó  s  balsorsról  minek  szóitoki? 
Mennyit  szenved?  Milyen  boldog? 

Magán  áll  az  emberen  ; 

Ég  föld  vidul,  —  s  hús  a  nárczis 

Mig  a  füge  a  sziklán  is 

Édes  gyümölcsöt  terem. 


BARÁTIM  EMLÉKEZETE. 

Átlépem  még  egyszer  e  háznak  küszöbét, 
Hol  annyi  szép  órát  tölték  el  egykoron, 
Sötét,  bús  a  szoba,  a  lelkem  is  sötét . .  . 
S  midőn  az  ösmerős  kilincset  megnyomom  : 
Szemeim  keserű  könyekkel  nedvesek : 
Nem  sietnek  elém,  a  kiket  keresek  1 

Mért  jöttem  én  ide  ?  nehéz  megmondani . . . 
Az  emlékezetnek  halvány  mezejében 
Eltűnt  örömeknek  másod-virágai 
Ámitnak  e  helyre,  hogy  őket  letépjem! 
Látogatni  jöttem ;  —  de  kik  reám  várnak  : 
Meleg  szivek  helyett,  sötét,  fagyos  árnyak. 

Melyet  maga  után  hagy  mindenik  halott: 
A  sír  olyan  gyászos,  mégis  szent  örökség ; 
Tőletek,  kiket  a  sors  már  elaltatott. 
Mi  egy  zöld  sirhalmat,  még  azt  sem  öröklénk  l 
Nem  lel  a  bú,  a  mely  hozzátok  vándorol, 
Fekvén  ösmeretlen  rögek  közt  valahol  I 

Elmentetek  messze,  meghalni  mentetek ...  1 
Bár  itt  nyugodnátok,  hol  a  völgy  és  halom, 
A  lomb  és  a  szellő,  a  futó  csermelyek, 

"ompj   munkái.    I.  16 

Dicsőítve  vannak  zengő  hárfátokoni 

Lelkem  hallja  a  dalt  s  buvában  ugy  remeg . . . 

Ki  éltem,  borongtam,  daloltam  veletek ! 

Hajh,  minő  perez  volt  az,  a  midőn  mi  hárman 
Legelőször  jöttünk  össze  váratlanul . . , 
Csak  néztünk  egymásra,  boldog  némaságban, 
Mig  három  ifjú  szív  híven  egymásra  hull . . . 
S  mint  a  fenyő,  melyet  ér  az  ég  villáma: 
Nagy  érzéstől  borult  lelkünk  fényes  lángba! 

Hajh !  szép  élet  volt  az ... !  vigadtunk,  szerettünk 
Lelkünk  a  jövőbe  szép  reménynyel  nézett ; 
Tündér  sátor  gyanánt  borult  el  felettünk 
Örök  himzetével  ragyogó  költészet. 
S  mint  egy  három  felé  kibomlott  aranyszál : 
Kisért,  összetartott  elválásainknál. 

És  most,  hű  tanúját  e  boldog  időnek, 

Az  erdei  lakot  elpusztulva  lelem  1 

Lakói  kihaltak,  őrfái  kidőltek... 

Vad  folyondár  kúszik  a  rozzant  fedelén! 

Ez  tartja  össze  még,  csak  ugy  áll  fenn  a  fal, 

Mint  költőit  is  az  emlékezet  s  a  dal. 

Mert  a  három  közöl  már  csak  magam  vagyok, 
Kettő  felett  a  nap  örökre  leszállott ; 
Buzogván  leikökben  fényes  gondolatok  : 
Sirba  vittek  egy-egy  gazdag  szép  világot. 
Elmultak. . .  eltűntek  éietök  javában  , . . 
Miért  is  nem  haltunk  már  meg  mind  a  hárman  !  ? 

Könnyebb  ott  fekünni  a  sírnak  ölében, 
Mint  fenn  virasztani  a  sirhalom  felett; 
De  ha  ti  alusztok,  hadd  legyek  én  ébren, 
Könyekkel  öntözni  fájó  emléketek  1 
Te  gyászos  szemfedél  I  halál  vitorlája  : 
Mennyi  fényt,  örömet  boritasz  homálybal 

Nem  lépem  én  többé  e  küszöböt  által, 
Nem  vonz  a  puszta  lak,  rom  és  bánat  van  ott : 
Visszatér  e  tájra  a  tavasz  s  madárdal. 
Csak  egy  nem  tér  vissza  :  a  költő,  a  halott. 
Mig  hamvaikat  a  szél  hordja  szerte-szét : 
Őrizzük  a  költők  szent  emlékezetét ! 


KIKIRCSEKBEN... 

Kikircsekben,  ibolyákban 
Udvözlém  a  kikeletet; 
Örvendeztem  a  bogárnak. 
Mely  a  napon  föléledett, 

Vártam  még  a  gólya  jöttét, 
—  Fészke  itt  áll  háztetőmön,  — 
Hogy  körültem  minden,  nyájas. 
Tavaszias  képet  öltsön. 

Ide  tart  már  évek  óta, 
Szinte  tag  lett  a  családban  : 
Fészkünk'  jobban  én  se  védném. 
Mint  őt  gyakran  védni  láttam. 

A  mikor  jött,  üdvözöltük, 
A  mikor  ment,  jót  kívántunk. 
Érkezése,  távozása 
Napot  jegyzett  már  minálunk. 

Most  is  várom,  —  s  mind  hiában ! 
Kimaradt  a  gólya  végkép! 
Mi  nagy  történt  a  madárral  ? 
Pusztulásnak  hagyva  fészkét . .  . ! 

Valahol  a  tengerparton 
Összeesve  porlik  csontja  ; 
Fehér  tollát  messze  földön 
Déli  szellő  fújja,  hordja  . . . 

Mint  kik  egykor  messze  mentek, 
Fenn-repülvén  nagy  merészen  ; 
S  ott  porladnak  csontjaik  most 
A  tengerpart  fövényében. 

S  nevöket  az  emlékezet, 
—  Mint  a  messze  járó  szél  a 
Földre  hullott  madár  tollát,  — 
Meglebbenti  néha  . . .  néha  . .  . ! 

NYÁR]  ESTÉN. 

Nyugszik  a  nap.         A  lugasban 
Kettecskén  beszélgetünk ; 
Lábainknál,  a  homokban 
Játszadoz  kis  gyermekünk. 

Borúi  a  táj,  ködlik  a  tó 
S  a  part,  melyet  habja  mos ; 
Csak  a  magas  jegenyefák 
Sudara  még  aranyos. 

A  zöld  halmot,  szürke  bérczet 
Mély  sötétség  zárja  már ; 
Szűkebb  szűkebb  udvarával 
Összefut  a  láthatár. 
E  lugas  a  nagy  világból 
Mindaz,  a  mit  láthatunk; 
Egész  világ  ez  minékünk: 
—  Mind  a  hárman  itt  vagyunk  i 

Megenyhült  a  nap  hősége, 
A  lég  könnyű,  lágy-meleg : 
Hull  a  harmat,  illat  árad, 
Virágbimbók  feslenek. 
Mint  a  csendes  éji  szellő 
A  virágos  bokrokat. 
Mely  a  lelket  hajtogatja : 
Szelíd,  szent  a  gondolat. 

A  nyugvó  föld  alkot,  éltet, 
Keble  rózsákkal  tele, 
Mint  anyának  álma  közt  is 
Emlőin  függ  kisdede. 
Oda-fenn  a  csillagos  menny,  — 
Oh  azok  a  csillagok . . . ! 
Lelkünk  e  szép  nyári  estén 
Rajtok  úgy  elandalog! 

Jer,  jer!  hajtsd  le  vállaimra. 
Hajtsd  le  híven  a  fejed  : 
E  tündér-szép  nyári  éjét 
Hadd  viraszszam  át  veled ! 
Szerelmednek  horgonyával 

-  Mint  hajót  a  tengeren, 
Lelkem'  álma  örvényének 
Bizton  által  -  engedem ! 

Belefáradt  játékába, 
S  elaludt  a  kis  gyerek ; 
Kaczaj  támad  kisded  ajkán  . . . 
Most  is  játszik,  enyeleg. 
Félve  állnak  őrt  felette 
Szép  reményünk,  gondjaink  : 

—  Ah,  egy  kisded  sír  felett  már 
Szomorú  fűz  lombja  ingl 

ó,  ki  nyugszik  anyja  keblén 

És  pihegve  rá-simúl, 

Te,  ki  tartod  karjaid  közt, 

S  átmelegszel  álmitúl ; 

Én,  ki  látlak,  én  ki  bírlak. 

És  lelkem  reng,  mint  a  hab  . .  . , 

Ki  tudná,  hogy  hármunk  közül 

Melyik  már  a  boldogabb  I  ? 

Jártam  a  zajos  világot. 

Ösmerem  jól  csábjait ; 

S  a  természet  lőn  barátom, 

Itt  nyugodtam  meg,  csak  itt ... ! 

Tarts  sokáig,  édes  érzés  1 
Jöjj  el  ismét,  boldog  esti 
S  én  a  zajgó  nagy  világot 
Elfelejtem  örömesti 


SZERETTELEK... 

Szerettelek,  nem  tagadom  1 
S  hogy  eltört  a  lakadalom : 
Nem  én  vagyok,  te  vagy  oka. 
Mért  hajlongtál  ide,  oda? 

Nyilt  rózsa  volt  az  ajakad, 
Hol  nemcsak  egy  méhnek  szabad, 
Égő  tüzes  nap  a  szemed. 
Mely  sok  szivet  melengetett  1 

Seregestül  voltunk  rabod 
Megszédítél  ötöt,  hatot; 
Szerettél,  —  s  mi  hivek  valánk, 
Úgy  mondta  szád.  ugy  mondta  szánk  1 

Két  hű  kebel  vonzalmiban 
A  boldogság  hő  vágya  van : 
Szerelmedben  nem  volt  e  czél : 
Hiúságból  szeretkezel  1 

S  bár  csábitón  hajlál  felénk : 
Mint  a  madár  szétröppenénkl 
Fészket  rakánk  az  ott,  ez  itt .  . . 
Sorsunk  nyájas  vidékre  vitt. 

Még-is  ha  úgy  elképzelem  : 
Minő  bűbáj  ült  képeden ! 
Az  a  mosoly . . .  haj . . .  váll .  . .  szemek 
Rád  épen  nem  neheztelek! 

Ennyit  kimondhatok  ..!  s  ha  még 
Tán  többet  is  kimondanék  : 
A  ház  csendét  ásnám  alá .  . . 
—  Feleségem  meghallaná  1 


TAVASZSZAL. 

Vidul  a  föld  ábrázatja, 
A  jó  Isten  megmutatja 
Néked  ember,  hogy  szeret. 
Adván  újra  kenyeret  1 

Gazdagon  rügyeztek  a  fák, 
S  majdan  bimbaik'  kinyitják 
S  őszre,  termett  ágai 
Földig  fognak  hajlani. 

Télen  által  kik  megéltek : 
Járnak  már  a  dolgos  méhek; 
S  nem  soká  a  puszta  sejt 
Méztől  leszen  drága,  telt. 

Szemzik  már  a  szőlő-tőke. 
Örvend  szivünk  jó  előre. 
Mikor  hordó,  átalag 
Musttal  telve  állanak. 

A  meleg  hó  lágy  pelyhében 
Megmaradt  az  őszi  szépen  ; 
És  ha  nem  jő  rá  csapás : 
Vidám  lesz  az  aratás. 

Eregesd  ki  a  jószágot, 
Készits  ekét,  készits  jármot ! 
Szánts,  vess,  —  törd  az  ugarát, 
A  ki  nem  vet,  nem  arat. 

Munkásság  az  élet  sója, 
A  romlástól  mely  megójja ; 
S  csak  az,  a  ki  nem  hevert ; 
Várhat  áldást  és  sükert. 

Ne  légy  mégis  vak  reménynycl  I 
Okosan  nézz  őszre  szélyel : 
Az  esztendő  mit  adott? 
—  S  nyugtán  dicsérd  a  napot! 


A  PUSZPÁNGHOZ. 

Mi  tart  fenn,  jó  fa,  olyan  zölden?! 
Egy  fűszál  sincs  már  a  mezőben  ; 
Körülted  lomb  nélküli  társak, 
Zúztól  megőszült  bokrok  állnak! 
Nincsen  dal,  a  patak  nem  eszmél, 
Csak  téged  éltet  a  rideg  tél! 

Nyájas  szellő  nem  jár  a  halmon. 
Hogy  tetszclgőn  reád  fuvaljon! 


J^öltemények 

Fáradt  madár  szállása  nem  vagy  1 
Pillangóid'  megölte  a  fagy, 
Verőfény  nincs,  harmat  nem  áztat. .  . 
Miért  hát  e  diszes  ruházat?! 

Midőn  pusztulás  van  körülted : 
Arczod  mosolyghat  és  örülhet? 
Nem  ver  le  a  bús  téli  álom. 
Mely  ül  nyomasztón  a  világon? 
Mig  más  lomb  sárgán  földre  omlott : 
Nem  bánt,  hogy  zöld  csak  a  te  lombod  ? 

Ha  a  nyugvó  élet  kipezsdűl, 
S  megújul  a  föld  mindenestül : 
Lombbal,  virággal  légy  megáldott  I 
De  most  szeresd  a  pusztaságot . . . 
Hol  a  bérez  többi  fája  gyászol : 
Ékességed  legyen  ködfátyol  1 

Egy  fűszál  sincs  a  tág  mezőben,  — 
Lombvesztve  más  fa,  csak  te  zölden  1 
Ha  nem  fáj  a  bérez  gyásza  néked  : 
A  béreznek  fájhat  a  te  ékedi 
Azért,  mely  fagytól  meg  vagy  óva : 
Hányd  el  lombod'!  vetkezz  meg,  óh  fa! 

NÁLAD  NÉLKQL. 

Örömet  nem  nyújt  az  élet. 
Csak  tenálad,  csak  tevéled! 
Mint  buborék  szélly elpattan. 
Ha  osztályos  nem  vagy  abban  1 


7.  Dalok    Ódák. 

Az  ég  és  föld  bús,  kietlen, 
S  a  mi  rá  van  rakva  ékül : 
A  boldogság  gyötrő  álom 
Lenne  nékem  nálad  nélkül  I 

Ha  szememnek  könyje  csordul : 
Elveszesz  te  bánatombul ! 
Megkönnyíted  a  keresztet, 
Melyet  a  sors  rám  eresztett! 
És  lelkemre  nyugalom  száll, 
Az  élettel  ugy  kibékül, 
De  hánykódó,  zivataros 
Tenger  lenne  nálad  nélkül  1 

Ne  is  hagyjuk  el  mi  ketten 
Soha  egymást  az  életben! 
S  egymás  hű  karjába  dőlve 
Menjünk  el  a  temetőbe! 
Mert  nem  lelnék  üdvöt  ott  fenn, 
S  visszavágynék  én  az  égbül, 
A  sírban  sem  lenne  nyugtom 
Nálad  nélkül,  —  nálad  nélkül ! 


ÖREG  BARÁTOMHOZ. 

Kevés  gondod 

A  napokra. 
Gyorsan  futnak,  —    az  se  bánt! 

Virradjanak 

Jóra,  roszra : 
Készen  állasz  egyaránt. 

S  bárha  multad 

Büban  gondban 
Keserítlen  nem  maradt ; 

Szived,  melyen 

Nyugalom  van, 
Zsarátnak  a  hamv  alatt! 

Homlokod  is 

Mint  a  márvány, 
Oly  redőtlen,  oly  sima  ; 

Fejed  egy-két 

Fehér  szálán 
Mért  aggódnál  annyira  1  ? 

Nem  években 

Ali  a  vénség. 
De  midőn  a  tűz  kihal ;  — 

Ifju  lélek! 

S  az  ember  még 
Hatvan  évvel  fiatal ! 

Csillog  a  bor 

A  kehelyben, 
jer,  közöttünk  fogj  helyet! 

Csatán,  borban, 

Szerelemben  : 
Ugy  sem  érnénk  még  veled ! 

És  a  mig  mély 

Tiszta  hangod 
Dalainkba  elvegyül: 

Van  nyugalmas 

Vidám  arczod 
Szilaj  kedvünk  enyhéül  I 

Jer,  tanits  meg : 

Aggság  nélkül 
Érni  számos  éveket! 

S  hogy  a  csendes 

Este  végül 
A  napnál  is  szebb  lehet ! 

Jer,  tanits  meg : 

Hogy  az  élet 
Legyen  mint  a  nagy  folyam. 

Legerősebb 

Gyorsabb,  mélyebb, 
Hol  a  tengerbe  rohan! 


ÖSZl  KIKIRCS. 

Elő-jövél  megint 

Aluló  évnek  végső  virága ! 

Halotti  disz  a  puszta  tájra  . . . 

S  jöttöd  meg-int : 

Hogy  haldoklás  borúi  el  a  világon. .  . 

—  Ah,  minden  csak  tünet,  minden  csak  álom! 

Nem  nőlsz  te  fényben  és  harmatban, 
Burokból  nem  fejlesz  ki  lassan  ; 
Nincs  zöld  lombod  és  nincsen  ágad. 
Gyöngéd  tested  egy  éjjel  támad, 
S  a  máson  gyorsan  tűnik  el,  — 

—  Nyomán  uj  sarjat  nem  növel. 

A  föld,  mely  néked  létet  ad, 
ósznek  halvány  kikircse ! 


1^4  T^^ötteménvek- 

Nem  azért  szül,  hogy  általad 
Magát  felékesítse. 
Emlékezik  csak  szebb  napokra, 
Midőn  virult  pázsitja,  bokra  ; 
S  előhoz  a  bús  őszi  tájon, 
Hogy  a  ki  lát, 
S  elveszte  rózsás  tavaszát, 
Emlékezzék  és  lelke  fájjon ! 

Késő  időben  hangzó  ének  1 
Késő  virága  puszta  térnek ! 
A  múlt  nevében  hü  testvérek . .  . 
Mind  a  ketten  arról  beszéltek! 
Hallatszik  a  dal  s  nincsen  dalnok.  .. 
A  föld  alól  jővén  a  hangok : 
Atrezgenek  vén  sírokon. 
Emlékgazdag  téren,  romon  ; 
S  a  csörgeteg  halk  morajában, 
Mint  keltek,  elmerülnek  lágyan! 

S  nem  zeng  a  késő  dal,  hogy  újra 
A  szíveket  hő  lángra  gyújtsa ...  1 
Nem  hoz  reményt,  szerelmet,  vágyat, 
—    Halotti  ének  hangja  bágyadt, 
Emlékezik  csak  szebb  időkre : 
Midőn  eget  földet  betölte. 

Zendülsz,  oh  hang!  a  puszta  tájon. 
Hogy  a  ki  hall, 

S  egykor  meg  nem  hatá  a  dal : 
Emlékezzék  és  lelke  fájjon! 

Szeresd  a  szép  kikeletet, 

Szeresd,  a  mig  szeretheted  I 

Hogy  ösvényed  rózsákkal  hintse.  .  . 

Mert  eljön  a  bús  ősz  kikircse, 

S  im  a  tündérkép  semmivé  lőn... 

Szeresd  a  dalt,  szeresd,  szeresd! 

Mig  meg  nem  zendül  búsan,  —  későn  1 

NE  HAGYJ  MÉG  ITT... 

Ne  hagyj  még  itt,  ne  menj  még  el  1 
Ez  a  tiszta  nyári  éjjel, 
Érző  lelked'  bubájában 
Hajtsa  hozzám,  tartsa  nálam ! 

Virág  vagy  te,  szép  virágszál! 
Nappal  szellő,  sugár  rád  száll ; 
S  a  mikor  te  ugy  sugárzol : 
Mély  homály  fed  engem  távol! 

Csendbe  van  föld  s  ég  temetve . . . 
Hadd  hulljak  most  kebeledbe! 
Reggel  aztán  meg  is  halhat 
A  szép  éjjel  boldog  harmat! 

EMLÉKEZET. 

Rég  futok  már,  messzejártam. 
Hegy,  völgy,  tenger  áll  utánam  .  .  . 

Minek  vinnél  oda-vissza 

Engem,  oh  emlékezet !  ? 


J^Sltemények 

Mutogatván  még  szememnek  : 
A  mit  látni  nem  szeret! 

Nékem  is  nyílott  az  élet. 
Szivem  bízott,  hitt,  remélett. 

Érzelemben  áldozatban 

Gondola  a  lét  becsét ; 

S  visszavenné  mostan,  a  mit 

Halványára  elfecsélt. 

Sorsom  volt-e  zord,  kietlen? 
Vagy  bú-kórság  lakta  keblem  ? 

De  a  múltban  a  való  sem 

Birta  boldogítani ! 

Hát  most,  annak  elmosódott 

Távol  lengő  árnyai  ? ! 

Ha  a  napnak  vége  .  .  .  vége  .  .  . 

Veszszen  ég,  föld  vak  sötétbe! 
Mért  lássunk  a  múltba,  melyet 
Elvesztett  már  életünk  ? 
S  tőled,  oh  lassan  fogyó  hold, 
Nem  lehet  felejtenünk ! ! 

De  fussunk  a  pályatéren ! 

Tgy,  vagy  ugy  majd  vége  lészen  . 
És  a  sirtól  visszanézvén. 
Azt  mondjuk  mindannyian  : 
Egész  élet  hasztalanság! 
Feküdjünk  le,  —  este  van ! 

TVIÁRIÁHOZ. 

(midőn   zárdába   készült). 

Nézz  széjye]  még  e  szép  viJágon, 
Ugy  is  végkép  idehagyod ! 
Csak  sejteni  s  nem  látni  enged 
Azontúl  rácsos  ablakod ! 
S  barátodtól  fogadd  el  e  dalt  .  .  . 
Bár  benne  más  hang  zengene ! 
S  ne  volna,  mint  most,  búcsu-ének, 
Holtat  kisérő  gyász  zene! 

De  míg  mennél :  járd  be  a  halmot, 
A  koronás,  bükkes  tetőt; 
Nézd  :  a  rónán  felcsillogó  tó 
Vidéke  tarka  képet  ölt! 
Szellő  s  illat  mig  váltva  csap  meg : 
A  völgybe  szállj  le  egyedül ; 
Hol  csermely  fut,  madár  dalolgat, 
S  a  lombok  közt  le  s  felmerül. 

A  harmatos,  hűvös  korányon. 
Menj  el  kerted  virágihoz ; 
Merengj  az  esti  fényen,  a  mint 
Bérczet,  felhőt  bearanyoz. 
Viraszsz  fenn  csendes  tiszta  éjben  . . . 
Várd  meg,  midőn  fölkél  a  hold. 
És  újabb  bájt  a  bájos  éjhez 
Távol  szóló  furulya  told. 


Toiiipa    munkái.    1 


Olvasd  meg  a  költőknek  álmát, 
Előttök  tárd  fel  kebledet! 
Hallgasd  a  boldog  ifjúságot. 
Midőn  vigad,  midőn  szeret. 
Hajolj  le  a  játszó  gyerekhez. 
Nézd  kisdedével  az  anyát ; 
Szived  kérdezd  ki  mindezekről, 
S  figyelj  reá  :  mily  hangot  ád !  ? 

Ha  mindez  már  lelkedre  nem  hat, 
S  nincs  érdeke,  nincsen  szava 
Az  életnek  s  a  szép  világnak. 
Mely  kötne,  mely  marasztana ; 
Ha  könybe  már  nem  lábad  a  szem, 
E  földet  únó  tiszta  menny  .  .  . 
Melyet  javall  az  ég  sugalma : 
Menj  a  pályán,  leányka,  menj ! 

Mondod :  hogy  ott  is  kék  az  égbolt, 
Madár  ül  a  fán,  zengve  dalt, 
Fut  a  csermely,  nyilnak  világok  .  .  . 
—  Oh  hölgy,  magad'  ne  csald,  ne  csald  I 
Csudáival  a  nagy  természet 
Ugy  hat  reánk,  ugy  szép  nekünk, 
Ha  keblünkben  szint'  oly  világ  van 
S  vágyunk,  remélünk,  szeretünk. 

S  majd  a  midőn  a  szent  küszöbre 
Teended  oh  hölgy!  lábadat: 
Sajgó  érzésed'  a  világra 
Hagyd  künn,  hol  a  világ  marad  ! 

Ha  titkos  bút  viszcn  be  lelked  : 
Bevitte  a  vészes  magot. 
Melyből  midőn  koránse  vé).\éd, 
A  megbánás  fölsarjadott. 

Ha  megzendül  a  néma  boltiv 

—   Halk  mélán  szól  az  orgona,  — 

S  oltár  elé  szent  társaiddal, 

Áhitatos  lélek  vona; 

Vagy  czelládban,  szűk  mécsvilágnál 

Az  éj  bús  hangulatba  ejt, 

S  martirok  képe  néz  a  falról, 

Kik  itták  a  méreg-kehelyt : 

Óvd  lelked'  a  kisértetektől  1 
Mely  minket  itt  nyugtat,  vezet: 
Gonosz  bűnös  játékot  űzne 
Emlékezet,  remény  veled ! 
Szalaszszon  egy  sóhajt  ki  ajkad, 
Könyűd  titkon  perdűljön  el 
Sorsod  miatt,  vagy  földi  tárgyért : 
Hogy  vétkes  légy  —  a  perez  közel! 

Ifju  vagy  még,  maradj  közöttünk  1 
Az  életnél  mi  édesebb  ? 
Szép  lelked  azzal  is  kibékül. 
Mi  rajta  folt,  mi  rajta  seb ; 
A  szélvész  port  szór  önmagára, 
Tisztán  megy  a  lágy  fuvalom; 
Élj  és  békülj  ki  tenmagaddal  .  .  . 
A  földön  sok  gyönyör  vagyon  ! 


•7* 

ELEIMNEK. 

Eleimnek  kisded  háza, 

Békességgel  fölruházva ! 

Hol  bölcsőm  is  ringott  egykor, 
S  fürge  lábam  futosott : 
Csak  növeld  agg  napjaimra 
Kertedben  a  gyámbotot! 

A  mint  vágyban  és  reményben 
Küszöbödet  által-léptem. 

Hogy  kikísért  és  megáldott, 

A  ki  legjobban  szeret : 

A  világban  nem  találok 

Nyugodalmat,  örömet! 

A  kép,  mely  ugy  csábit  távol, 
A  remény,  mit  szivünk  ápol : 

Fellegjáték,  mely  eltorzul. 

Köd,  mit  a  szél  elvere ; 

Valót  adtam  a  reményért. 

De  búsít  is  a  csere! 

Csendes  hajlék,  téged  látlak 
Lombja  közt  az  ákáczfáknak ; 

Kéményednek  kéklő  füstje 

Az  ég  felé  kanyarog  .  .  . 

Otthon  vannak  az  enyémek! 

Mért,  hogy  én  is  nem  vagyok?! 


J.  Balok.  Ódák. 

Ott  az  udvar,  ott  a  kis  kert, 
Benne  minden  fűszál  ismert; 

Gyermek-képek,  ifjú  álmák 

Szép  emléke  mindenütt  .  .  . 

Ah,  mjg  köztem  és  közöttök 

Idő  és  tér  nem  feküdt! 

Öreg  apám  szánt,  vet,  munkál, 

—  Többet  ér  még  mindnyájunknál  — 

Édes  anyám  imádkozva 

Viraszt  fel  sok  éjjelen, 

S  fohász,  munka  mind  azért,  hogy 

Az  én  dolgom  jó  legyen. 

Világ  gyúlt  már  őszi  estén. 
Mintha  látnám,  mintha  lesném: 

Mit  csinálnak  .  .  .  ?  olvasgatják 

Kedves  fiók  levelét  .  .  . 

S  még  soká,  a  sötétben  is 

Csak  rólam  foly  a  beszéd. 

A  kik  vélem  be  nem  teltek: 
Várjatok  csak,  áldott  lelkek  I 
Mint  a  tengerek  hajósa. 
Ki  a  földet  meghajózza : 

Haza  felé  közeledem. 

Mentül  messzebb  haladok  ; 

A  szivem  visz,  —  nem  sokáig 

Lesztek  immár  magatoki 

A  KÖLTŐ  FIÁHOZ. 

Kinek  szemén  köny cseppek  állnak 
Az  egyszerű  sírhant  felett. 
Hol  a  végzet  költő-apádnak 
Olyan  korán  ágyat  vetett : 
Ifjú,  töröld  le  a  könyűketl 
Olvasd  meg  a  feliratot: 
S  szived  fennen  vervén,  örülhet 
Apádnak  őt  hogy  vallhatod ! 

S  ha  mása  vagy  lángszelleménck : 
Lantját  ragadd  fel  és  jövel! 
Légy,  mint  ő  volt,  meggyúlt  szövétnek. 
Mely  kinban  ég,  de  fényt  lövell 
Ne  hidd,  hogy  a  költői  ösvény 
Szirt  közt  vezet,  tüskét  terem ; 
Kínt  és  sebet  virággal  födvén, 
Begyógyít  a  láng  képzelem. 

Mi  nem  vágyunk  fel,  küzdve  polczért ; 
Irigykedésre  nincs  okunk ; 
De  milliók  közt,  milliókért 
Fenn  érezünk,  fenn  gondolunk! 
Nem  olyanok  vagyunk  a  földön, 
Mint  annak  sok  más  férgei ; 
A  nyárfa,  bár  mocsárba'  nőjön, 
Fejével  a  felhőt  veri. 


1.  Dalok    Ódák.  »63 

Megsért,  ki  ránk  sajnálva  utal, 
S  a  részvétnek  bemutogat; 
Bennünk  a  nép  jár  koszorúval. 
Vagy  hord  czondrát  és  foltokat. 
És  jaj,  ha  a  bénult  lovagnak 
Láttatni  kell  tört  csontjait, 
S  a  bölcsnek  és  a  dalnokoknak 
Nyomor  koldul  mindennapit! 

Nem  kell  nekünk  terített  asztal. 
Kimért  kegy  és  magas  mosoly ; 
Jobban  esik  s  feljebb  magasztal 
Az  a  köny,  mely  dalunkra  foly. 
Rokonszenv  az  az  egy  ajándok. 
Mit  a  költő  fogad,  szeret, 
Lopvást,  mint  a  menny  a  virágok 
Kelyhébe  lop  hűs  cseppeket. 

Ragadt-e  por  a  költő  térdén? 
Feleljetek,  kevély  nagyok! 
Kegyelmetek'  hajlongva  kérvén  : 
Jelent-e  egy  meg  nálatok? 
Igenl  —  nehéz  bút  orvosolni, 
Ölébe  venni  csüggedőt; 
Vagy  nevetek'  fény  nyel  bevonni, 
Mint  a  nap  a  kopár  tetőt. 

Sok  önmagát  árulja  drágán. 
Más  lenni  tud,  mint  a  ki  volt; 
Cserél  hite  s  szerelme  árán 
Kényelmet  és  sok  földi  jót : 

Mi  nem  szoktuk  magunk'  eladni  1 
S  a  lángzó  szív  után  megyünk .  . . 
Mint  a  madár,  választjuk,  a  ki 
Szeret,  szűköl,  dalol  velünk! 

Járván  kelvén  az  élet  utján : 
Szabadság  visz,  szeretjük  azt ; 
Vándorbotunk  a  szirtre  sújtván  : 
Számunkra  hűs  forrást  fakaszt. 
S  leszúrva,  hév  zord  pusztaságon  : 
Kihajt,  sátort  borít  fölénk, 
Hogy  árnyában  szép  fényes  álom 
Tündér  karján  szendergenénk ! 

Felépül  a  rom  s  vár  előttünk, 
Mély  sírjából  a  múlt  kilép ; 
Fölkél  a  holt,  s  meghallja  tőlünk 
Biráttól,  Ítéletét. 
S  kik  látunk  a  távol  jövőbe: 
Míg  gondatlan  köszönti  fel 
Kelyhét  a  nép,  mámorba  dőlve  : 
Nekünk  korán  könyezni  kell. 

Beszél  a  szent,  dicső  természet, 
De  mi  vagyunk  tolmácsai ; 
A  szív  a  mit  titokban  érzett : 
Tőlünk  hallja  kimondani ; 
Ülünk  villám-  s  tengerhabokra,  — 
Értjük  virág  s  szellő  szavát ; 
Mi  az  Ur  égő  csipkebokra. 
Jelentve  általunk  magát. 


7.  DMok    Ódák. 

Ifjűl  ha  hív  az  égi  szózat: 
Zengő  koboz  maradva  rád, 
Haladj  nyomán  a  szunnyadónak, 
Folytasd  éltét,  folytasd  dalát! 
A  hogy  zengett,  zengj  hangosabban ! 
Harsány  szavát  harsogd  felül . . . 
Ha  ő  felhők  közt  járt  magasan: 
Te  a  fényes  napig  repülj  1 1 

Miként  a  tenger  mindenfelől    106 
Miről    nem   zengett   már   az 

ének™     _   )8i 

Mit  kérek  tőled  sors,  találd  ki  I    224 
Muzsikálnak,  hegedűlnek  40 
Nagy  kerek  tó  közepén  42 
Nagy  mulatságom  van  :   bará- 
tim       _,.     ....    1 2  2 


Lap 


55 


36 


Ne    hagyj    még   itt,    ne    menj 

még  el  I  ...     _     ., 
Ne  nézzenek  rám  csalfa  sze- 
meid  

Nem    jól    vagyunk    mi,    édes 

poharam! _ 

Nemes  hölgy !  im  forró  üdvöz- 
letet   89 

Nézz  széjjel  még  e  szép  világon  257 
Nyugszik  a  nap.  —  A  lugasban  244 
Nyugszik  a    nap,    alkonyodni 

készül      

Oly  nyájasan  derengenek   , 

Oly  sötét  a 

Oh    boldogság!    árnyas    zöld 

lugas „.     

Óh  jertek  a  reggelnek  idején  87 
Örömet  nem  nyújt  az  élet  250 

Oszszel  születtem  én  :    tavasz 

leend™  ..„     ~..     ... 
Őszi  tájnak  hervadása ! 
Panaszkodjam  talán,  hogy  éle- 
tem  

Pihenj,  fiam  I  nem  áll  ugyan  .. 
Piros  hajnalban  volt  útnak  in- 
dulásom ..  ._.     __ 
Piroslik  a  bokor  gyenge  haj- 
tása .. ^ 

Pogány  idő  támadt,  a  pusztán 

üvöltve  .     .... 

Puszta  már  a  föld  határa  . 
Repülnél  lelkem,  fenn  repülnél   201 
Rég  futok  már,  messze  jártam   255 

Rózsaszőlő  bakator  _ -     43 

Rózsás  tavasz .  j  1 3 

Rövid  életét  az  ember  .  .  _  190 
Sárgultan  áll  az  őszi  föld—  234 
Sűrű  bokor  zöld   lombja   közt     8^ 

64 

146 

40 

161 

Jí  bekezdő  verssorok  belfírendje. 


Szerelemnek,  boldogságnak 

Szerelmed,    napja    életemnek 
Szerettelek,  nem  tagadom  1   .„. 
Szerettem  én  őt,  mint  a  lelke- 
met .—     ,™     -     _.     

Szerény   hajlékomnak  kedves 

kis  vendége !_ _.     ._. 

Szép  vagy,  nagyon  szép,  csak 
az  a  bajod 

Szivemhez  egy  igét 

Sziveteknek  vágya  betölt 
Szól   a   pacsirta,  —  mint    egy 

kis  harang     .  .     

Te  vagy   az   én  boldogságom 
Teremtő  isten !  hová  tekintsek 

Tetőre,  rónaságra    

Télen  nyáron    pusztán    az   én 

lakásom     —     — 

Ti  boldogító  szép  szemek   . 

45 

123 

43 

103 

25 

35 
26 


Lap 
Tó  közepén  bokor-sás  .._  __  42 
Tűnődve  nézek  a  tájon  végig- 
végig _,.  „.  .„  _  _.  159 
Tűzben  születtem  a  világra  __  78 
Uj  érzelemmel  állok..,  _  .„  32 
Ölve  az  őstelken,  hol  rád  fény 

és  öröm  árad  _.     .  ,        .     _.  240 
Vagy  én    volnék    süket,    vagy 

te  volnál  néma              .  ,     ._  86 
Vidul  a  föld  ábrázatja        ._  248 
Vigan  mosolyg  a   föld  határa  221 
Volnék  bár  oly  nagy,  oly  ma- 
gas  _     ,  .     _ .  105 

Völgy  felett,  a  bérez  alatt  kö- 
zépen     ._.     . .     _ _  99 

Zárt  szobában,  unalom  közt .—  61 

Zöld  a  mező,  foly  a  patak  ,  119 

Zöldül  a  hant,  a  pázsit  újul  201 

Magyar  remekirójc 

